
MAFIŠ FULUS 


1. 


ila dva čovjeka, dva prijatelja. Jedan je bio 
B novi šejh halvetijske tekije imenom Bulat 

Fulusi a drugi Sait-efendija, imam mahalske 
džamije na Hurimovcu. Spočetka se govorilo o toj 
vezi kao o običnom poznanstvu, ništa naročito, a 
drugi dodavali kao tobože najupućeniji: "Ne brini 
se, brate, biće to harno prijateljstvo dvojice učenih 
ljudi, jedan u šehovstvu a drugi u hodžaluku. - Eh, 
jest - upadao bi treći, četvrti - posrijedi je samo 
interes. Sait-efendija se uzda da će šejhu srcem 
darovati iglu a od šejha dobiti čuvalduz!" Bilo je u 
tim razgovorima još kojekakvih natucanja ali rijetki 
su bili oni koji su znali da je dvojicu alima zbližila 
šejhova kupovina kuće koja se sasvim slučajno našla 
u Sait-efendijinoj mahali gdje je, uostalom, 1 tekija. 
Kuća je bila lijepa 1 skupa ali se došljaku veoma 
svidjela te bez mnogo premišljanja i dvoumljenja 
trehnu bogatom kesom. Kuća bi kupljena u dvije 
riječi. 


Kuća se šejhu sviđala 1 stoga što je bila na sami, 
tik uz obalu rijeke Ćetinje koja je umirujuće 
grgoljila ispod kućnih prozora, bila ograđena 
visokim zidom 1 okružena bogatim voćnjakom. 
Upravo je, da ne može bolje, odgovarala šejhovim 
vještinama u liječenju umobolnih osoba po čemu 
se brzo pročuo. Nije to bila kakva velika učenost, 
ali se dobro plaćala. Pa je znao proricati 1 sudbine 
što se plaćalo još bolje. A Sait-efendija je bio jedan 
od onih siromašnih sretnika koje je šejh naumio 
podučavati u svom ljekarskom zanatu jer nikoga 
svoga nije imao, ni kučeta ni mačeta. 

Šejh nije bio ovdašnji čovjek. Prije dolaska u 
šeher proveo je mnoge godine u istočnim 
provincijama Carstva, idući, kako je sam volio 
kazati, trbuhom za kruhom i naukom. Bio je 
neiscrpno vrelo poučnih derviških priča koje su 
sadržavale takve vjerske pouke što su se prosto 
lijepile za ljudske duše, osobito onih kojima je život 
bio maćeha a ne majčica. Upućeniji su govorili da 
je u šejhovim poukama bilo više poziva na pobunu 
protiv vlasti nego pretežno vjerskih poruka pa je 
na odgovarajućoj razdaljini bio na oku uhoda. 

Ali, kao što pametan čovjek osjeti kad mu muha 
zazuji nad glavom, tako 1 Fulusi svojim finim 
osjetilima nasluti budno oko i uho čuvara vlasti. 
Pritom je sužavao svoja kazivanja, bilo u El-Kameru 
bilo u tekiji. Zadržavao se samo na iznutrašnjim 
tumačenjima značenja kur'anskih tekstova, 
raznježen, ponekad 1 sa suzom u ovlaženom sivom 
oku, što je o njemu davala drukčiju sliku. Riječi mu 


blage, misli jednostavne, tople, pune istinskog 
nadahnuća. Naprosto je plovio sferama nedokučivih 
ljepota s onu stranu ljudskog bitka. 

Po tim nastupima jedni su ga smatrali svetim 
čovjekom a drugi varalicom! 

U tim mijenama šejhova raspoloženja 
prij jateljstvo između njega 1 Sait- efendije ostaj jalo je 
nepromijenjeno, kao da je dobijalo još više na 
zamahu. Obično su se sastajali u šejhovoj kući koja 
je već bila preuređena po njegovu ukusu, posebno 
terasa na kojoj su se najviše zadržavali u toplim 
ljetam danima 1 večerima kao 1 prostorija u koju su 
primani bolesnici 1 druge šejhove mušterije. Sve je 
u sobi bilo zatamnjeno, od mrkozelenih tapeta na 
zidovima do zavjesa i namještaja od sandalova 
drveta kakav se viđao samo u kućama bogatih ljudi. 
Vitrine su bile pune debelih knjiga 1 kitaba a na 
sjajnom crnom stolu kristalna staklena kugla puna 
čudesnih 1 neobičnih reljefa na koju bi Sait-efendija, 
prolazeći kroz sobu, bacio pogled pun 
strahopoštovanja. 

- Zašto služi ona kugla, šejh-efendija? - upita 
Sait-hodža. 

- Vidjećeš kad dođemo do nje, sada je još rano 
o tome - kaže šejh. 


2. 


Što su uhode bile bliže šejhovim petama, Sait- 
efendija je osjećao 1 osluškivao sve oštrija ogovaranja 
njegova prijatelja u El-Kameru i uopće u čaršiji. 
Ipak, činilo mu se kao dobro odgojenom alimu da 
o njima, odgovaranjima i ogovarateljima treba 
šutjeti. Tim prije što njegov prijatelj nije bio jedini 
čovjek o kojeg su se trali kafanski jezici ai u samim 
ogovaranjima nije vidio ozbiljnu opasnost. Sjedali 
bi poslije akšam-namaza za čaj koji je obično 
pripremao Sait-efendija i nastavljali sa naučavanjem 
šejhova lj jekarskog zanata. Srčući poput krvi rumeni 
jemenski čaj, šejh dohvati debeli kitab pa pošto upita 
Sait-efendiju dali je pod abdestom, nastavi iščitavati 
arapski tekst, što su ga kazivali sitni kitabski harfovi 
i poče tumačiti kako se na osnovu porodičnih 
znamenki proriče nekoj osobi budućnost. Sait- 
efencija je dobro naperivao uši da čuje svaki zvuk 
slova da mu štogod ne promakne. Šejh je govorio: 
"U ovim kitabima je, Sait-efendija, prepoznatljiva 
sudbina svakog insana u ljudskom rodu. Sva vještina 
je naći onaj opis koji se odnosi na dotičnu osobu. 
Pošto se saznaju prave i istinite činjenice o 
bolesniku, nalazi se pomoću tačaka iz kitaba 
porodično stablo koje dotična tačka utvrđuje i 
odmah kazuje zvijezdu pod kojom je osoba rođena 
a po položaju zvijezda prilikom ogledanja iščitava 
se opis života i budućnosti stranke za koju se pravi 
ogled. Uzećemo za primjer mene. Moje ime, ime 
moga oca, tako je 1 tako, godina u kojoj sam rođen 


kao i godine mojih roditelja, porod, ime družice, a 
ja, kao što znaš, je nemam... "Tako je Sait-efendija 
saznao da mu je prijatelj rođen u Tuzu, to će reći 
Tuzli. Pa je Fulusi pomoću leće čitao sitne harfove 
iz kitaba i, pošto mu je to bilo prvi put da ogleda 
svoju osobnu sudbinu, na sopstveno zaprepašćenje 
nađe u proroštvu neku važnu crnu prazninu za koju 
je vjerovao da predstavlja smrt. Pošto se životna 
krivulja još nastavlja, on zabezeknuto zastade i 
zabrinuto se osmjehnu. Vrteći glavom reče: 

- Ne reci da se nećeš vratiti u materin trbuh! 

- Šta je, da nije što opasno, šejh-efendija? 

Šejh nekako problijedi. Rumen njegovih 
poslovično rumenih obraza i uopće svijetlocrvena 
čehra njegova lica iščeznu. Opet se zabrinuto 
osmjehnu i dodade vrteći glavom: "Ko se god, Saite, 
bavi Temindar-efendijinim poslovima mora biti 
pripravan na svakojaka iznenađenja!..." 

-Dato nije što oko ovih ogovaranja protiv tebe? 
- iskoristi Sait-efendija povod da1 o tome progovori 
1 dalje ojača šejhovo povjerenje do koga mu je bilo 
toliko stalo. - Baš sam se danas inadio u El-Kameru 
oko tvoje pravovjernosti. Sve mi se čini da neko 
podgurkuje pojedince da te panjkaju? 

- Ah, znaš ko ti je to, Saite?...Ma tajna policija, 
kara-kulak, to tu je njihov posao. Htjeli bi okrenuti 
čaršiju u svoju korist a protiv onih koji im nisu po 
volji... Drugo je ovo u kitabu... 

Sait-efendija samo oslušnu prijateljeve misli o 
tajnoj policiji, riješen da iskoristi priliku 1 pokaže. 
svoju privrženost te nimalo ne oklijevajući 


nastav:"Kažem ja njima, trebali ste čuti, kako je 
tumačio pobožnost Ruzbehana Širazija, Bog mu se 
smilovao! VI ste, ljudi ludi, nako nešto nikad niste 
ni čuli a kamoli da ste znali!" Pa uze Sait redati šta 
su sve ta gospoda napričala protiv njega, šejha 
Fulisije. "Govore, govore", Sait-efendija je ceptio 
od bijesa. "Govore ko navijeni! Bože zakloni i 
sačuvaj! Ako samo šta pođeš kazati, u odbranu, oni 
samo što ne ture prste u uši makar 1 ne čuli pametnu 
riječ. Tvoja riječ ko kristalno čist izvor gubi se u 
mutljagu njihovih besmislica... Ja njima o amelatima 
kojima si me ti naučio, a oni uzvraćaju: - Trebalo 
bi, vala, njega javno ismijati i po turu mu udariti 
dvadeset štapa. Kaži mu neka dobro i pažljivo 
pročita maniju sure TA-h2 i vidi šta je Musa 
pejgamberu, alejhi-s-selam, rečeno o viđenju 
Boga!..." 

Šejh je obješene glave gledao preda se kao da je 
bio zaokupljen nekim za njega važnijim mislima, a 
ovim o čemu je govorio Sait-efendija kao da nije 
pridavao nikakvu važnost. Poslije izvjesne šutnje 
šejh će prenuto: 

Sav taj govor prazna je slama, Saite, šupalj ko 
osušeno bazgovo drvo od kojega djeca prave 
ćurlike, da ne reknem šta drugo!... Nije lahko biti u 
volji uzvišenom Bogu a opet u savezu sa džinima... 
Već vratimo se našem poslu. Utuvi u glavu da moraš 
biti dobro upoznat sa poslovima u koje te uvodim 
a posebno sa mogućim posljedicama. Ništa se u 
ovome poslu ne smije uzimati olahko. Nisam te htio 
odmah na početku plašiti ali ti sada kažem da u 

našem poslu ima 1 opasnosti... Ijoš koliko! Ja liječim 
ove budalaštine i vesvese po Temindar-efendijinim 
kitabima, a znaš li šta se njemu dogodilo, Bog mu 
sačuvao tajnu! Sad ću ti kazati ali samo još da ne 
zaboravim: Bez abdesta u naš se posao ne smije 
ulaziti! 

- Šta se tiče Temindar-efendije, nastavi šejh; nađe 
se ova sveta glava baš zbog tog abdesta u velikoj 
nevolji. Kasno obnoć vraćao se odnekuda kući 1 kad 
se zatrefio preko Oksusa - on je otuda a Oksus je 
rijeka - ubaci šejh spuštenim glasom i zamišljeno, a 
već postar i nepažnjom izgubi s oproštenjem abdest. 
Vidje on šta mu se sprema te poleti prema ogradi 
mosta da skoči u rijeku 1 abdesti se, ali ga na samoj 
ogradi sklaptaše i odnesoše... Džini su od njega 
tražili da se odrekne njihova izgonjenja iz tijela 
opsjednutih ili mu nema povratka! Morade dau 
jemin da će odustati te ga vratiše na isti onaj most i 
u isto vrijeme kada je bio odnesen. Misli on: pa šta, 
proveo nekoliko dana u džinskome carstvu, a sada 
se vraća kući. Pohiti da čim prije stigne, kad tamo 
ne nađe ni kuće ni kućišta. Nađe nekakvu noviju 
kuću samo sličnu njegovoj. A tu kuću sagradili 
njegovi unuci pa i oni Više nisu svi bili na Životu a 
kamoli žena mu, kćeri, sinovi, očevi onih unuka od 
kojih je pola otišlo sa ovoga svijeta! Proživio je 
ostatak života - dodade šejh poslije kraće tužne 
stranke - kao stranac, niko mu nije vjerovao što priča 
pa je molio Boga da ga čim prije uzme sebi... 
Nekolika trenutka je gledao u Saitovo tužno lice 
koje kao da je bilo ogledalo njegovom licu. Nastavi 

ganuto: Vidiš li sad koliko je u našem poslu važan 
abdest i sve drugo što ti šejh naredi. Zato će biti 
dobro da još jedanput dobro razmisliš hoćeš li sve 
to moći održavati, jer ti si mlad, žena mlada a znam 
da hodže vole miran, blagoslovljen život, makar bio 
i u oskudici a za onaj svijet da zarade tek koju 
mrvicu, nadaju se neizmjernoj Božijoj milosti. 
Nemoj ipak da te prevare pare, Saite, razmisli 
doboro hoćeš li sve to moći izdržati pa i ono Za 
nevolju što je doživio naš pir, Bog mu se smilovao i 
sačuvao mu tajnu! 

- Hoću, šejh-efendija, sve ja to mogu, hvala 
Bogu. Kakva mlada žena, ništa meni to ne treba - 
uzvrati Sait-efendija što je mogao uvjerljivije. - 
Nisam ja od tih hodža koje si spomenuo - nastavlja 
daljeada i sam nije baš načisto s tim da bi se pomirio 
da ga zadesi Meieirid ut efehdijiža sudbina uz sav 
osmjeh zlatnih cekina koji su mu se smiješili iz neke 
slućene budućnosti. Ipak, dovoljno je iskusio 
nevolja u životu koje prate j jednog mahalskog 
imama u godinama kada mu je novac naj jpotrebniji. 
Šejhovo bogatstvo mu je u svijesti i suviše jasno 
svjetlucalo da bi ostavljalo kakva značajnijeg 
prostora sumnji 1 kolebljivosti ili vjerovanju u 
mogućnost da bi se baš njemu dogodilo ono što se 
dogodilo velikom šejhovu piru. 

Pošto je i sam osjetio Sait-efendijinu riješenost, 
šejh se prijateljski nasmija u nekome svom 
zagonetnom zadovoljstvu 1 primijeti: 

- Nije stvar u amelatima - vrati se šejh na 
prijašnju temu - ma da oni s tim idu, već se, Saite, 

radi o lopovlucima koje Bog ne voli ali ih dozvoljava 
onome ko znade da se ispravno drži njegova užeta. 
Nije lahko, kao što rekoh, šurovati sa šejtanima i, 
ujedno, sačuvati za se Božiju milost, ni za svoju a 
kamoli tuđu korist... A ponekad doista radiš samo 
za tuđu korist ko što je sirotinja... 

- Odsad sam tvoj, šejh-efendija, pa šta bude... 

- Nalij nam još po jednu čašu čaja. Ovaj čaj 
otvara eglen pa ćemo nastaviti o poslu... 


3. 


U huremovačkoj džamiji punoj svijeta bilo je 
svečano 1 tiho. Niko da kahne, kihne, da se 
pomakne. Samo se čuo topli Sait-efedijin glas koji 
je rijetko raspjevanom 1 poletnom melodikom 
ispunjavao sve džamijske prostore svetim 
kurćanskim govorom. daje efendija je znao mnoge 
dijelove časnog Kur'ana napamet pa se mogao sav 
predati ljepoti sricanja ajeta poput velikih karija kao 
što 1 priliči učačevu glasu što naprosto svjetluca 
plemenitim spoznajama vjere po čijem su nauku ovi 
ljudi živjeli, katkad i u tegobama ali 1 u nedokučivim 
slastima u trenucima prosvjetljenja. A ona, 
prosvjetljenja, obilato su pohodila postače. I svi su 
oni postili i u prvim ramazanskim danima, bili puni 
poleta 1 svjetlosti koja im je prožimala dušu 
obasjavajući je na jplemenitijim nadama u sretan 
bitak 1 ovoga 1 onoga svijeta. 

Spazivši 1 svoga šejha u džamiji, koji J e inače 
rijetko prekoračivao džamij ski prag jer je smatrao 
daj je džamija mjesto za prosti, vjerski nedoučen 
VILE Sait-efendija stade učiti još nadahnutije, 
zanosnije i melodičnije. S vremena na vrijeme 
skriveno je bacao poglede na prijatelja ne bi li 
dokučio kako se njegovo učenje sviđa šejhu. S 
početka e opažao samo pobožnu blagost na 
prij Selenu licu ispresijecanom dubokim, oštrim 
borama koje je ukrašavala bogata, vazda nekako 
raspršita BAU kao daje baš tog trena utekao ispred 
opasne oluje. Ali poslije svakog novog pogleda 
činilo mu se da u šejhovim metalastim očima vidi 
sve upadljivije dva maslinasta plamička koja se sve 
napadnije krijese oblikujući neke užarene niti što 
su poigravale, preplitale sa međusobno poput 
plamenih vlakana 1 ukrivljeno se sustjecale ponad 
šejhova orlovskog nosa ispod kojega je sada slutio 
nekakav podrugljiv osmijeh. I stade upadati u 
koloplet tih svjetlucavih ukrštanja iz pan 
odjednom nekako razrokih očiju koje ga potpaljuju 
dopirući mu do samog lica, sl se ), ga ne ae 
nemoćno se opirući nevidljivoj ruci što ga je turala 
u čudesan usov ognja u (inje lebd:...lebdi... zatim 
upada u beskrajan ponor i tone... tone... pa se opet 
vraća u onaj koloplet prepletenog plamenja... A 
onda odjednom sve minu. Protrlja oči, jer možda 
su ga oči varale, kad šejh mirno gleda preda se i 
pobožno prevrće zrna svoga ćabenskog tespiha. A 
on, Sait-efendija, rastereti se od trenutne magije, ili 
uobrazilje, poče još poletnije nizati ajete i prijatelju 
već dodirnu samo srce. 

Poslije podnevnog namaza, kojim je bila 
zaključena i mukabela, šejh ga sačeka na džamijskoj 
sofi zastrtoj hasurama. Zrak je bio čist i proziran 
kao planinski izvor. Izgledalo je da je htio da ga se 
nadiše. Na izlasku Sait-efendija ga ugleda i obradova 
se. Šejh mu šutke mahnu rukom da sjedne pored 
njega. I umjesto pohvala njegovu vrijednom učenju 
Kur'ana, Fulusi ga upita sasvim poslovno:"Jesi li se 
obik'o da živiš pod abdestom?" Sait-efendija se 
osmijehnu pomalo začuđeno vjerujući da se prijatelj 
možda s njim šali. |" 

- Sjećaš se kako smo se dogovorili da ćemo 
naučavanje nastaviti 1 za vrijeme ramazana? 

Sait-efendija smjerno klimnu glavom. 

-I obavezo si se da ćeš sve što ti naredim vjerno 
izvršavati dok si pod iskušeništvom?... Jesi li? 

- Jesam, šejh-efendija. 

Šejh Fulusi je gledao u njega svojim prodornim 
očima vrlo ozbiljno. I ne svrćući pogleda sa Sait- 
efendijina lica, nekako ironično osmjehnut, izvadi 
iz džepa svoga prsluka od fine ljubičaste čohe 
duhansku kutiju od srebra, otvori je a ona puna 
trebinjskog duhana, žutog kao staro zlato. 

- Dede, zamotaj jednu sebi a jednu meni! 

Sait- štosdia se zblanuto OLE u prijatelja 

"Šta to, šejh-efendija znači, hoćeš da se PAG 
poigramo šejtanskih poslova...?" 

Šejh ništa ne reče već kad je Sait- efendija bio 
zaustio da još nešto kaže, diže diku! 1 ispruži kažiprst 
u visini svoga krupnog orlovskog nosa. 

- Dede, motaj da zadimimo! 

- Pobogu, šejh-efendija, kako ćemo, ramazan 
je!? - jeknu Sait-efendija 1 sav se nekako presamiti. 

- Ako hoćeš moju nauku moraš onda izvršavati 
sve njezine sifate! Šejh stisnu oči i spretno ugura 
kutiju sa duhanom u Sait-efendijine klonule ruke. 
Nejma tamo-amo, nismo djeca, Saite! 

Sait-efendija je mučno crvenio, blijedio, kolutao 
očima. Pored njih su ljudi i žene jednako izlazili iz 
džamije, prolazili mimo njih, ljubopitljivo ih 
zagledali i smjerno ih pozdravljali stavljenom 
desnom rukom na prsa da bi u ponekoga pušača 
začuđeno bljesnule oči videći u Sait-efendijinim 
rukama kutiju sa duhanom. I mrmljali su: "Samo 
što je minulo podne a oni se prihvatili duhanske 
kutije!? Velahavle!" A Sait-efendijine ruke se tresle 
kao da ga je dohvatila damla. I pošto mu nekako 
pođe za rukom da savije cigare, šejh stavi pred njega 
kresivo. 

- Priždij nam! 

Sait-efendija vrti glavom i nesigurno drhtavom 
rukom, maše čakmakom. Nikako da pogodi kresivo 
i izgubljeno ponavlja: Estagfirullah!.... Kako ćemo 
ovo raditi, šejh-efendija, u po bijela ramazanskog 
dana, šta će nam svijet kazati? 

- Reko bih, Saite, da nisi dostigao ni nefsi- 
levvame u svome mekamu. Gledaš šta će svijet reći!? 
Zar je na tim granama vjera jednog alima koji bi 
morao biti na stepenu nefsi-mutmeinne! TI, izgleda, 
i ne znaš koliko ti je još potrebno terbijjeta? - reče 
Fulusi pomalo nezadovoljno, čak ljutito, a ona žila 
mu na masivnom čelu iskoči. - Ništa ne pitaj! - 

prošišta - Bolje ti je da radiš ono što ti se kaže i što 
si, uostalom, prihvatio! Ne brukaj se, Bog najbolje 
zna šta je u našim srcima! 

A Sait-efendija, sav poblijedio, pristade. 
Zadimiše i krenuše niz mahalu prema čaršiji. Glave 
su im bile obavijene u plavičasto pramenje dima. 
Svijet se ibretio, dovikivao im pogrde i iščuđavao 
se. Oni se ni na šta nisu obazirali, išli 1 drsko dimili 
dok nisu naišli na sejmensku parolu koja ih je 
smjesta privela i utamničila. 

Uguraše ih u samice vezane kao paščad. 


be 


Istraga nije trajala ni puna tri dana. Bi zakazano 
javno suđenje. Na musalli kao da se iskupio vas 
ibadullah. Krivice su sprovodila trojica sejmena, 
mrkih i brkatih. Ne bi ih valjalo ni sanjati. Svijet 
zažagori pa zagraja. Neko se prokrivi kao 
jerihonska truba: "Pod ščhom i postekija 


PITI 


je došaptavao članovima sudske porote. Ko javno 
priča, ko ovaj nazovi-šejh da mu se, neuzubillah, 
ukazuje Svevišnji Bog, šta je drugo već smutljivac! 
A smutljivcima se zna!" 

Ispitivanje biješe kratko, strogo. Ne bez 
ramazanske zlovolje i zlobe, osobito stanih 
duhandžija prema kojima nije bio imun nijedan član 
suda. I nije li im narod sam već izrekao presudu? 
Nakon kratkog vijećanja presudiše im: Smrt! 

- Mafiš fulus! - šejh će dubokim glasom koji 
odjeknu kao snažni eho sa daleke planine Kaf odakle 
prema predanjima dolaze zemljotresi. Nasta tajac. 

ta ti to znači? - obrati se glavni sudac šejhu. 

- U mom kraju se tako rekne kad ko hoće kome 
da učini naopaku podvalu, hillu... 

- Pokušavaš da se rugaš sudu! 

- Nikako! Svoje poštovanje prema sudu znam 
iskazati 1 bez upozorenja ali ne mogu imati 
poštovanja prema ljudima koji se služe Šerijatom i 
čine zloupotrebe u ime države, Carstva. Gospodo, 
razmislite malo šta bi značilo za našu državu da 
proigrate i ovo malo povjerenja naroda prema 
njezinu pravosuđu i halifi!... 

- Povjerenja!? - prekide ga sudac ne bez 
omalovažavanja. - Vidite li, narode, kako ovaj zna 
dijeliti svoje pouke Carskom sudu! - zatrepta 
ispranim staračkim očima sudac 1 skide s nosa 
naočare koje kao da su mu bile zalijepljene za očne 
duplje. 

- S kojim pravom tako govoriš pred ovim 
sudom dostojnim svakog poštovanja!? 

- Bolje vam je da nas pustite s mirom a mi ćemo 
svoj račun već svidjeti s Milostivim Bogom. Jer ako 
se obratimo višim vlastima, niko vas neće moći 
spasiti od gajtana.. . gajtana koji ste nama namijenili! 
Šejh je govorio samouvjereno i posve smireno. -Jer, 
gospodo, za nepost svakome kršitelju božanskog 
zakona sljeduje Božija kazna, a za Javni nepost može 
se kažnjavati globom za javni prekršaj samo 
musliman... 

- A šta si ti, efendum? - sudac se ustremi. 

- Musliman nisam a drugo nije važno. 

Sudija se zabezeknu. Članovi porote se 
zgledaše. Nasta napet tajac. 

- Kakve imaš dokaze? 

- Zatako što nisu potrebni nikakvi dokazi osim 
osobnog očitovanja. Ali kad već hoćete dokaze - 
Šejh se stade pipati po džepovima i iz unutrašnjeg 
džepa svoga ogrtača izvadi komad požutjelog, 
gotovo uvoštenog ćageta 1 stavi ga na sto pred 
porotu. Prvi se s posebnim zanimanjem zagleda u 
ćage glavni sudac, pa, obrćući ga sa svih strana, 
ponovo zagledao da bi izjavio pred porotnicima da 
doista dotični nije musliman već čifut što i priliči 
ljudima kojima je stalo do vjere kao do lanjskoga 
snijega. Pošto je sudac bio jedini stručnjak za pravo, 
porotnici zamjeriše i njemu I istrazi što ta činjenica 
nije na vrijeme otkrivena 1 složiše se da toga nazovi- 
šejha valja osloboditi optužbe. 

Sait-efendiju vratiše u hapsanu a telal objavi da 
će se pogubljenje osuđenog obaviti sutradan pa se 
narod poziva da dođe i iz onoga što će vidjeti uzme 
pouku kako se ne valja igrati s vjerom 1 vjerskim 
osjećanjima drugih ljudi. 

Od nekoliko koja znatiželjnika koji su 
sutradan došli da vide Sait-efendijino smaknuće 
nikome nije bilo ni nakraj pameti da će u cijeloj 
stvari ponovo biti glavno lice glavom šejh Fulusi. 
Tek što je Sait-efendija bio doveden, a sudije se 
pripremale da obrazlože presudu da bi prisutne 
pripremili za čin izvršenja kazne, koji nipošto ne 

treba daih gane već učvrsti u vjerovanju da se kazna 
izvršava nad jednim zločincem prema kome treba 
da ih ispunjava samo mržnja i prezir, iz pravca 
čaršijske mitnice pojavi se šejhova dostojanstvena 
glava 1 njegova bogata kao vjetrom razbarušena 
brada. Glava mu je orijaški nadvisivala sve ostale 
glave ističući njegovu blagoslovljenu visinu. Koliki 
li je, Bože moj, mogo bi s neba trhane dohvatiti. 
Glava mu je bila pokrivena krznenom kapom nalik 
na kaluđersku mitru, kapom koju je nosio samo u 
svečanim prilikama, posebno za vjerskih svečanosti 
u tekiji. Htio je istaći neku svoju tajanstvenu 
posebnost koju svijet nije mogao dokučiti. Zato 
neko reče:"Pa da, sada je jasno što nosi onu kapu. 
Sam je priznao da je nekakav jehudijski ujak a ne 
musliman!" Drugi zlobno prihvatiše žmirkajući od 
svjetlosnog zasjenjenja obilne sunčeve svjetlosti. 
Naravno, bilo je 1 onih koji su drukčije tumačili 
šejhovo odijevanje i pratili njegovo približavanje sa 
neskrivenim simpatijama. 

Šejh se pravo zaputi pred sudski tribunal. 
Ugleda kako Sait-efendiju privezuju za stub, mahnu 
rukom sejmenima i doviknu:"Čekajte, heeeej!" 
Sudije ga odmjeriše od stopala do vrha koji je krasila 
njegova neobična kapa. 

- Gospodo sudije!... reče 1 opet se posveležerno 
zagleda da vidi šta to rade sa Sait-efendijom i mahnu 
im raširenih prsta na velikoj šaci:"Ništa ne 
pokušavajte dok vidim sa sudom!" Glavni sudac je 
žmirkao 1 ironično promatrao došljaka: E, 
efendim!? 

- Imam jednu molbu na sud 1 časne sudije! 

- Kakvu molbu? 

- Hoću da primim islam, hoću da budem 
musliman, eto šta molim. 

- Pa, bujrum, niko ti ne brani. 

- Znam... Ima jedan uslov. 

- Kakav uslov? 

- Da pustite Sait-efendiju 

Sudija zaškilji prema suncu kroz svoje 
zalijepljene naočare. - Niti je ovo mjesto za primanje 
islama, niti je vrijeme za to. Vidiš li zašto sud 
zasjeda? - reče nakrivljene glave i nekako naročito 
razgovjetno sudac. I radoznalo, netremice gleda u 
šejha da vidi šta će sad! 

- Prigrliti pravu vjeru ima pravo svaki čovjek 
gdje hoće 1 kada hoće, efendija... Ja hoću da to bude 
baš sada pred ovim narodom koji pozivam za 
svjedoka da čuje kako svjedočim srcem i ustima da 
nema drugog Boga osim Allaha i da je časni 
Muhammed njegov rob 1 poslanik. A vi, ako ovo 
svjedočenje ne primite, teško se vama na Rozi- 
mahšeru a 1 ovdje pred licem pravovjernih! 

- Pustite Sait-efendijuuuu! - nego grmnu. Svijet 
zagraja. Sudija se nađe u neprilici. Brzo okreće glavu 
lijevo 1 desno prema sudijama, zatečen i prituljen 
neobičnom situacijom. Pustiti na zahtjev mase Sait- 
efendiju bilo bi lijepo. Nije žalio da ga ubiju, ali se 
ljutio na jučerašnje zahtjeve svjetine:Ubijte iiih!... 
Predloži da se povuku na vijećanje i reče 
porotnicima: "Bolje je, po mome mišljenju, da 
imamo dva živa, zdrava i vesela muslimana nego 

jednog ubijenog i jednog neprijatelja vjere, a vi 
odlučite kako hoćete! Odlučiše da se Sait-efendija 
pusti, a da se svjedok Fulusi prevede u pravu vjeru 
islam. 

Musallom se razliježe veselje. 

- Mafiš-fulus! - uzviknu grlati šejh što odjeknu 
kao zemljotres sa planine Kaf. A šeherski muftija 
koji je svemu ovome prisustvovao ljutito zabrza u 
svojoj svilenoj, ljubičastoj džubbi prema sudskoj 
poroti i reče im da su svi pomatušili, da ne poznaju 
ni ljude ni njihove trikove pomoću kojih izvrgavaju 
ruglu državno pravosuđe da su velike budale u 
koje je upro prstom taj licemjerni šejh 1 da ih sviju 
treba odmah poslati u mirovinu... I ne sačeka da 
čuje odbranu, već zabrza istim onim sitnim 
korakom put glavne džamije na džuma-namaz. 
Kadija je tužno gledao za njim kroz svoje kao za 
oči zalijepljene naočare, zavrti glavom i reče kao za 
sebe ali i da čuju sudije porotnici: "Vazda sam mislio 
da je okrutan čovjek a sada sam vidio da baš milosti 
nema ni koliko jedna bogda!... Misli da ga uzvišeni 
Allah neće za to pitati. E, vara se, ja mu kažem!" 
Stade da gledati u mrkline kovitlavih oblaka što su 
se neočekivano počeli valjati iza planinskih vrhova 
1 navješćivali nevrijeme. Zabrinu se 1 pođe se 
provlačiti kroz uskomešani svijet želeći da sve ovo 
zaboravi kao ružan san. Namaz je smatrao 
najboljim lijekom unutrašnjih duševnih bura te 
krenu prema džamiji. Veselio se ipak ishodu ove 
sudanije 1 bi mu drago ako ga muftija predloži za 
mirovinu. Duša mu je bila željna mira. 

Što se tiče Sait-efendije on je sve ovo doživljavao 
kao mutno sjećanje na snene mOre o umiranju koje 
su ga Za svo to vrijeme mučile a zatim je došlo 
neočekivano proživljenje iz kojega mu je veselo oko 
života slalo slatki udvornički osmijeh i topli zagrljaj 
slobode. 

- Pohiti, Saite, ne bi li kako prije oluje do moje 
kuće. Nebo, vidiš samo što se nije provalilo!... Valja 
mi se abdestiti. Ti, bezbeli, imaš abdest, bio si se 
spremao na put Bogu, dželle šanuhu, mada nisi još 
pod bejatom da bi te džini štogod dirali. A ja 
prolazio, brate, kroz one boluminte ljudi, gur'o se, 
pa da prostiš, može biti, 1 abdest izgubio a sve to da 
stignem prije nego te s glavom rastave - osmijehnu 
se prijateljski. Znaš po našem usulu, koji je propisao 
veliki pir, dvoumljenja nejma. Ono što je za čovjeka 
muslimana dobro za jednog salika je pogibeljno... 

Sait-efendija zastade. U njemu nešto žestoko 
uskuha. 

- Nosaš, šejh-efendija, njekakva umašćena 
ćageta, mušeme, šta li je ono, Kojima dokazuješ da 
ni musliman nisi, a vamo se toliko dovezo detal ? 
More li to iko tako raditi a da se Boga boji? Ja, 
vallahi, ne znam šta više da mislim o tebi. 
Najpriličnije bi bilo da te se smatra samo jednim 
sihirbazom ko što su bili oni Musaovi takmaci čije 
je sve tobožnje zmije požderala Božija zmija Istine! 

- Šuti, Saite, ne govori tako! Kad se, ako Bog 
da, popneš na stepen nefsi-mutmeinne sve ćeš dobro 
razumjeti. Mnogi koji se kite islamom prodaju ga 
za dunjaluk. Zasada si nešto naučio od razlikovanja 

istine od laži. Pa ćeš, inšallah, desetak petaka da 
obućeš nase kakve dronjke i staneš među prosjake 
ispred glavne džamije 1 ispružiš ruku - Allahićun! 
To će ti biti da ubiješ u sebi oholost. Jer nejma većeg 
poniženja za čovjeka od traženja milostinje a 
oholost je najveći pregradni zid između Boga 1 
njegova salika! Uklanjaj zid ako misliš u varakanje 
sa džinima! Od Boga se ionako ništa ne može 
sakriti. 

Sait-efendija opet zastade: Utoliko gore po tebe! 

- Pohiti! - Šejh tobože preču Saitove riječi i 


dodade: - Vidiš li da nebo samo što se nije provalilo. 


Mračilo se kao da pada noć. Sait-efendija se ne 
miče već reče:"Sa kakvom si ono teskerom dokazivo 
da nisi musliman, tako ti Boga, eto! Dok mi ne kažeš 
neću maknuti sa ovog mjesta pa neka me gromovi 
sprže!" 

Šejh se utješno nasmija i razmahnu rukom. 

- Ma, ono je nekakvo ćega još moga rahmetli 
djeda. Bilo mu je da je bio jehudija pa dok nije 
prigrlio islam morao plaćati džizju. To se ćage 
sačuvalo u naninom sanduku te ga je uz'o 1 kad mi 
ustreba iskoristim ga, zlu ne trebalo - odgovori 
Fulusi i zabrinuto između smiješka 1 tuge zagleda u 
nebeski svod sa koga su se spuštali crni lugasti oblaci 
da polegnu po šeheru kao ptičurina Đulizar u svoje 
ogromno sablasno gnijezdo. I svjetina se 
ustumarala, čuju se nekakva dovikivanja, naslućuje 
se nesreća. Ugušća tutnjava gromova. Naši prijatelji 
su već bili nadomak Kasapčića mosta. Zazvižda 
oluja čudesnom snagom, podigoše se ogromni 

stubovi prašine u svrcima u sliku ogromnih borova 
dodirivajući sam nebeski krov. Šejh se neočekivano 
stade stiskati uz Sait-efendiju drhtureći. Šta je sad 
ovome džinu u insanskom suretu? - pomisli Sait- 
efendija. Da nije ovo ona crna šupljina u njegovu 
osobnom predskazivanju iz tajne knjige? A šejh - 
svaki šejh, govorio je, mora da zna dačita tuđe misli 
odgovori na Sait-efendijinu misao: Jest, Saite, ovo 
je ona crna praznina iz knjige proroštva... Evo ih! 
Evo ih, Saite! zavika tjeskobno glasom punim 
strave. - Odnijeće nas!... 

To je bilo sve što su čuli ljudi oko njih a ondaje 
u onu tamu koju su obasjavali stravični 1 učestali 
bljeskovi munja posula kiša 1 krupa kao da se 
odjazila kakva ogromna nebeska rijeka. 

Sutra je osvanuo dan kao umiven a zemlju, 
prekrivenu pramenjem izmaglice, obasjavalo je 
podmlađeno sunce. Ništa se drugo nije govorilo 
osim o nestanku dvojice prijatelja. Izgubili se u 
svrcima prašine koje je svijet nazivao džinsko kolo 
u džinskoj svadbi. Sve su pretražili. Šta li bi s njima? 
Mora da su naletjeli na džinske svatove! Svašta se 
govorilo, raspitivalo, dokazivalo. Sve je ostalo 
prekriveno velom tajne. Dugo se o njoj zaspredalo 
a potomi zabravilo. Jer, zaboravljale su se 1 važnije 


" stvari koje su se ticale samog Života i smrti u 


nevoljama druge vrste koje su ih snalazile u idućim 
godinama. Život ih doista nije ni mazio ni milovao. 

5. 


U isti dan 1 u isti onaj trinaesti dan ramazana, u 
vrijeme cika zore sa istoka, našli su se dvojica 
prijatelja na poznatom im Kasapčića mostu, odakle 
su bili ugrabljeni. Za vrijeme izbivanja u carstvu 
iblisovih sljedbenika živjeli su kao da sanjaju poput 
braće u čuvenoj pećini Kehf. 

Kako će zapostiti? - pitali su se. Ima li još 
vremena za sehur, vidi li se končana nit zore koja je 
nosila po svemu sudeći lijep dan? Mogu li stignuti 
do svojih kuća? Zar im je i ovaj most životna 
sudbina bez koje ne mogu? Da im se nije desilo isto 
što i Temindar-efendiji? 

Činilo im se da su izbivali samo nekoliko dana. 

Brzo su se uvjerili da ništa više nije bilo kao 
prije njihova iščeznuća. Nema El-Kamera gdje bi 
popili dobru Sadikovu kahvu. Nema ni Saliha ni 
njegove aščinice da pojedu vruće jutarnje pače od 
glave. I nijedna munara ne stoji uspravno! 

Sait-efendijina džamija je bila puna živog kreča, 
žita 1 težačkih alatki. U tekiji opet krčma a u drugom 
dijelu nekakav opančar kvrckao čekićem i pleo 
oputom obuću. Ništa nije Znao O tekiji ni o njezinim 
brojnim knjigama. Jedva da je 1 znao šta je to. Na 
padinama Zabučja ni traga nekadašnjem 
mezaristanu. Sve je preorano a nišani nekuda iščezli. 
Da nisu zalutali? Dali je to ona njihova čaršija koju 
su toliko voljeli 1 u kojoj su složno živjele tri vjere? 
Da, to je bilo Zabučje nema sumnje! 

Sait-efendija podiže ruke ka nebu 1 prouči 
Fatihu za duše mrtvih čije je stanište bilo ispod 
uzorane zemlje. Niz Sait-efendijine obraze su se 
kotrljale čiste, blistave suze. Šejh Fulusi okrenu 
glavu na drugu stranu. Zašto? Da li zbog prijateljeve 
bolećivosti prema onima koji su slabo čuvali to što 
je bilo njihovo? Da li, možda, što su se 1 samom sve 
to nakupilo u prsima pa je htio skriti vlastitu suzu. 
Ko to zna? 

Ipak, sve su o voljenom šeheru saznali, od 
pogibije cijelih muslimanskih porodica do prisilnog 
iseljavanja. Ali ona gruda gdje su im bila životna 
ognjišta bila je dugo oplakivana a ona na koju su 
došli odnosila se prema njima kao majka utješiteljka. 

Po mahalama se bijelio behar, slično kao onoga 
dana kada su potonuli u svoj Nevid. Šejhu se učini 
da se behar bijeli i oko njegove kuće. Već obnevidio 
zivkao je Sait-efendiju da pohiti, trebaće mu, veli, 
promijeniti abdest. I ne odvaja pogleda sa kuće i 
nečemu se nada. Sait-efendija je šejhove pozive 
razumio kao tlapnju ali ga je iz učtivosti poslušno 
slijedio podložan zajedničkim nevoljama što su ih 
pretvorile u tužnu dušu. 

Umjesto behara (vidio je to Sait-efendija 1 prije) 
bijelio se toranj nove crkve. Šejh protrlja staračke 
vodnjikave oči. Da ga oči ne varaju? Ali - ne! Bilaje 
varljiva njegova nada. Kuća je, doduše, bila na svome 
mjestu, ali obnovljena i preuređena u parohijski 
dvor. Dugo je zurio kroz čipkasto ukrašenu 
željeznu kapiju u unutrašnjost dvorišta i mrmljao: 
Ne reci da se nećeš u materin trbuh vratiti!" 

- Mafiš fulus! - surovo mu se naruga Sait- 
efendija. 

Šejh j je neko vrijeme šutio i dobrodušno gledao 
svoga prijatelja zategnute kože na licu, zatim se 
gorko osmjehnu 1 živinu: "Rugaj se ti, Saite, rugaj 
ali znaj da na ovome svijetu nejma Dženneta pa se 
nema za čime žaliti." 

-Toje istina ali dok budemo čekali na Džennet 
koji će nam Svevišnji darovati, šta ćemo jesti, gdje 
spavati? 

- Hajmo u Pašin imaret, biće pilava i makar 
potvrd dušek! - cimnu ga šejh Fulusi laktom. 
Krenuše, premda su obojica znali da sebi samo 
utvaraju. Od dva imareta ni jednom više nije bilo 
ni traga. Jedno je porušeno a u drugome smještena 
nekakva tkaonica narodnoga platna. I umjesto 
velike gradske Kebir džamije stajala je siva 
zgradurina od kamena u koju je svijet jatimice ulazio 
1 izlazio kao da se u njo hephuno dijelio pirinač. 
Kad upitaše šta je to, kaze im da je to čaršijsko 
popečateljstvo. Da nije bilo ispred zečile poznatog 
im šadrvana mislili bi da ih i pamćenja više ne služe. 
Ipak upitaše šta je bilo prije na ovome mjestu. 
Čovjek im odgovori da mu je otac pričao da je bila" 
turska bogomolja". Ima li još Turaka? - upita Fulusi. 
- Ima nešto turskih cigana. 

Gledajući u sabesjednika koji im je pričao da je 
najviše Turaka, otišlo u nekakvu Bosnu šejh Fulusi 
se okrenu Sait-efendiji, podignu ruku u pravcu 
sjevera i prozbori: "Saite, reko bih da nam se nafaka 
otvara u Bosni!" 

POZAJMICA ZA DŽENNET 


ovo naše vrijeme progona, muhadžirluka, 
sa svih strana 1 na sve strane Bosne, i dalje, 
onamo daleko, naumpade mi jedan zgoda 
sa Agan-efendij jom Jakupovićem koju mi je ispričao 
Hadži-Šeher, čije je pravo ime h. Hadžo 
Šeherćehajić, Krajišnik bez ostatka i poznati putnik 
od Bosne do Mekke uz usputna zadržavanja u 
Turskoj. Sve do ovoga rata Hadži-Šeher je provodio 
svake godine po dva-tri mjeseca po Turskoj, koju 
je prokrstario uzduž 1 poprijeko, po čemu je 
zaslužio epitet našeg ovovremenskog Ibn Batute. 
Hele, zima je već uzimala dobra maha, osvojile 
suhomrazice a treća je godina rata, 1943. Šunjala se 
oskudica, bijeda i Loletine U Banjoj Luci je 
osvanuo pazarni dan. Zavrijevalo je već kao u 
mravinjaku a Agan-efendija, znani ranilac i poslenik 
oko muhadžirskih muka, zaustavio se ondje, na 
vrhu nekadašnjeg bezistana, gleda u hitro 

promicanje ljudi da čim prije stignu na pazar, 
prodaju ili kupe za vremena. Gleda 1 susreće se 
pogledima sa mnogim znancima, pozdravlja se 
klimanjem glava uz mutan i upitan osmjeh. Agan- 
efendija je veoma poznat, ovdje je završio Okružnu 
medresu, bio nekoliko godina po hodžalucima sve 
dok na njega nije bacio oko njegov muderris a sada 
muftija, prepoznavši u njemu onakvog hodžu kakav 
bi mu odgovarao za tajnika Muftijstva u Banjoj 
Luci. 

Sada je bio najodgovorniji čovjek za muhadžire. 

Stoji on tako kao u kakvoj neprilici, neodlučan 
da bilo kuda krene. 

U ušima mu još odzvanjaju muftijine riječi 
kojima se divio i koje on sam nikad ne bi onako 
oštro mogao, a valjda ni umio, izgovoriti. "Ne, ne 
more to tako, efendum", ljutito je gotovo vikao 
muftija u uho nekom općinskom ili sreskom 
funkcioneru," kako vi to zamišljate, vi 1 vaše 
hanume u svili i kadifi, a muhadžirska sirotinja 
gladuje, nejma ni hljeba a kamoli mrsa i mesa! Sram 
vas budi, znate li vi šta je govorio Božiji Poslanik, 
s.a.v.s.: Haram ti je zakonačiti u vlastitoj kući ako 
znaš da ti komšija nije večer'o i nahranio svu ostalu 
čeljad! Čuvaj se Boga, efendum!..." 

Pa se Agan-efendija pitao: da li je učinio on 
osobno sve što je mogao za nesretnike koji su bili 
povjereni njegovoj brizi? Misli i okreće se tamo- 
amo, pogleda nekuda kao da je očekivao kakvu 
providnost iz kozmičkih tišina da mu prosvijetli 
pamet, da ga uputi kako da što izdašnije pomogne 

nevoljnicima. I pogleda u onaj svoj prazan zembilj 
u rukama i kao čudi se odakle mu?! 

Do ušiju mu dopiru povici prodavaca, pozivanje 
da se uzme ibret od dobrote robe koju prodaju. 
Nema dovoljno žitarica pa se prodaje i sjeme 
metljike. Prodavac uvjerava vikom kako je od 
metljike najbolja pura! Drugi opet, poput ženskinja, 
nose na glavama podugačke table po kojima su 
poredane pole tikve budimke, sad izvađene iz 
pekare. Puše se na suhomrazici, mame toplinom. I 
prije nego su kročili nogom na poprište pazara 
izvikuju: "Navali, narode, da vidiš šta je - med!" 

A Agan-efendija opet pogleda u svoj prazni 
ceker nekako snuždeno i odlučuje se da i sam krene 
na pazar, druge nije, da štogod kupi ako s mirom 
želi ženi na oči. I samo što nije krenuo a odozgo, 
od vakufske palate, pomoli se Salih Žiško, staretinar. 
Ušico na njega pogledom ko sretnik koji ugleda 
izgubljenu stvar. Priđe Agan-efendiji zadihan, spusti 
onaj teži ceker na tle i nazva selam. I ni pet-ni šest 
pređe na stvar. 

- Daj, veli, sto kuna, hitno mi treba! Agan- 
efendija pogleda predase ko stidna nevjesta. Vidi sad, 
misli, baš se premišljao da ide do Saliha i onako 
usputno (kako je postupao i s drugima) da ga 
podsjeti na muhadžire kao bio je tu i tu pa, eto, 
navrati malo da se vidi i to za muhadžire jer i on, 
Salih, bezbeli ima kojekakvih briga pa smetnuo s 
uma... Nije da nije veliki sevap pomoći im već je po 
njegovu mišljenju 1 farz! Tu će se malo onako 
protegnuti da bude što uvjerljiviji! Kad priđe, 

ispade da Salih od njega traži pozajmicu. Nekako 
se snuždi. Nije zbog tih sto kuna već, eto 
onako...Srećom imao je sto kuna te mu ih dade. 
Šutke. Allahselamet! 

Salih nijednu ne prozbori već odjuri bez riječi. 

Asli ovo teško vrijeme mijenja i ljudske naravi, 
pomisli Agan-efendija 1, ako će čovjek pravo reći, 
dovodi u pitanje 1 uljudnost! Gledao je još malo za 
Žiškom koji se žurno udaljavao i šaptao: Daj, Bože, 
da mu ne bude kakva velika nevolja koju ni kazati 
nije mogao. Nije zar za kazivanje? Pa da, u ovome 
vaktu nije sve ni za telalenje...Subhanallah! 

Okreni zatim 1 on na pazar da štogod kupi. 
Kupiće što mogne, odnijeti kući a poslije podne- 
namaza, krenut će u As svojih štićenika da vidi 
s kakvim se nevoljama hrvu. 

Najviše izbjeglica bilo je u Medreskoj džamiji. 
To su oni o kojima se on isključivo brinuo. Ovi nisu 
imali nikoga svoga pa ni dalje rodbine u čaršiji. Bog, 
dž.š., 1 on, Agan-efendija, su im bili sve! Pošto uđe 
u džamiji zapahnu ga neugodan vonj ljudskih 
tjelesa. Brujalo je kao u košnici. Žene se dovikuju 
galame na dječurlij u koja se "zalijepila" za Sliku 
peć - bubnjaru postavljenu nasred dani e, ali malo 
koristi. Prozebla djeca ne haju, žene sve manje 
galame pošto su opazile Agan-efendiju 

Priđe staroj Havi. Ona mu je bila najveća briga. 
Bila je u poodmaklim godinama, suhonjava ali, 
srećom, živahna i okretna kao čigra. S njome je još 
troje sitne unučadi dvije joj snahe 1 dvoja sinova 
listom izginuli u svojoj avliji negdje u okolini 

Glamoča. Od četnika. Prijateljski joj se osmjehnu, 
neveselo 1 s vječitom brigom u dobrim očima. 

- E, more li se, Havo? Jeste li šta dobijali od 
općine? 

- Jok, Agan-efendija lijepi! - uzvrati pogledavši 
ga iskosa kao da pita: Šta je tebi, bolan ne bio, misliš 
da onito tako daju, a naglas dodade: -Već neka nami 
Boga dragoga 1 dobrih ljudi... De, sjedi, dina ti, 
podmetnu na tronožac nekakvo jastuče, pa da 
popijemo kahvu. Dade mi jedna hanuma više od 
dva peciva prave, Bog joj dao svako dobro...Eno, 
voda samo što nije pokipila u furuni, sad ću ja...Biće 
mi baš makbul. 

Nije imao kud već sjede ne zbog kahve već iz 
uljudnosti 1 da učini starici na volju. 

- Znači bude 1 dobrih ljudi pa štogod pomognu? 

- Nejma, bolan ne bio Agan-efendija nijednog 
utorka a da meni i Nuri ne uvrati Salihaga Žiško... I 
sto kuna meni a stotinu Nuri! Taki je taj Salihaga, 
muhadžirska majka pa eto... Upita se samo, tutne u 
ruku pare i - preko vrata. Zovi ti da sjedne, moli, 
jok, ode, veli, dućan mu zatvoren. E, vala na onu 
ruku insana nisam u životu vidila, Bog mu Džennet 
lijepi dao! Od tebe 1 Salihage nejma mi se ko draži 
pomoliti, dragi Agan-efendija, dina mi, eto! A tebi 
šta će dopasti od dragog Allaha ja mislim hesaba 
nejma! Da nije vas dvojice ne znam živa šta bi sa 
ovom dječurlijom. Tako se Nura 1 ja namirimo pa 
da smo siti, jesmo, fala dragome Bogu siti 1 u 
toplom... 

Slušajući ovu staru, zahvalnu muslimanku, čija 
je snaga vjere bila u mirenju s onim što je dolazilo 
od Boga, Agan- efendijina duša se proki, nešto u 

njoj vedro zatitra a prsa mu se napuniše lagodnošću 
od mrve lahkoće života. Izašao je iz džamije 
zasuzitih očiju 1 s olakšanjem na srcu. Kad mu je 
Salih Žiško vraćao sto kuna, nije se usudio ni da 
mu u lice pogleda od stida zbog onih misli u 
trenutku kada mu je davao novac. I nikad nije kazao 
Žiški da je saznao kuda je otišla njegova pozajmica. 
Plašio se da ne umanji ljepotu 1 vrijednost 
prijateljeva dobročinstva. 

Hadži-Šeher zašuti a zatim sa sjetom u glasu 
reče: "Ima još ljudi ko što je Žiško, susretao sam se 
s njima, ali krišom činiti dobro drugome, taki je 
brate, malo na zemlji. Tobe ja Rabbi, na njihovoj 
dobroti stoji svijet!... Bogim Džennet dao a ni mene 
ne zaobišo!" - namignu stari šeret i nasmija se s 
nekom finom zlobom u glasu te nastavi sa svojim 
vjerskim reminescencijama. 

MUFTIJIN RAMAZANSKI 
VAZ 


smog dana posta, muftija Nurić, uredan i 
namirisan, izađe u svojo oj ljubičastoj džubbi 
iz avlije na ulicu. Nosloj je u desnoj ruci 
putnu torbu Ja crne kože, čLa berbarikoj Ii 
njoj putne potrepštine. Zastade trenutak pred 
kapijom, pogleda u džepni sahat i pođe niz 
kaldrmisanu ulicu. Dan je bio svijetao 1 pun mirisa 
rascvjetalih lipa poredanih s obje strane ulice u kojoj 
je bio muftijin dom. Prsa su mu se nadimala. 
Obireh ga neka lahkoća, rasla u njemu svakim 
novim korakom i činilo mu se da će poletjeti. Mislio 
je u nekoj neobuzdanoj nadi da će se pretvoriti u 
pticu. Ali znao je da neće i da na svojim koštunjavim 
plećima nosi preko sedamdeset. Unatoč tome išao 
je uspravno, malo spuštene glave, otpozdravljao 
prijateljima i poznanicima, ozbiljna lica nalik na 
rubinski crvene cvjetove bodljikave gladišike. 
Taksista Hurle ga dočeka s dobrodošlicom i 

lahko se pokloni. Uslužno mu preuze putnu torbu 

i smjestivši je u ćošak zadnjeg sjedišta, primijeti: 
"Zašto ga niste naredili da dođem po vas kući?" 

- Bolje je ovako - odvrati Muftija. - Da su te 
vidjeli mahaljani pred mojom kućom, kazali bi da 
sam se pogospodio. 

- Pa vama ga to 1 priliči, Muft-efendija. Moraću 
saznati gdje stanujete da ubuduće dolazim po vas... 

- Čekao si me na mjestu koje je ugovoreno i sve 
je kako treba. 

Krenuše. 

I automobil i Hurle bili su puni poleta. 

Brzo su iza sebe ostavljali grad. Kuće su se 
ukazivale sve rjeđe a cesta bivala sve krivudavija i 
prašnjavija. Za to vrijeme Muftija je presavijao svoju 
džubbu 1 pažljivo je stavio preko putne torbe. A on 
sam se smještao kako bi mu bilo što ugodnije. 
Nečega se prisjećao, pretraživao u mislima da 
štogod nije zaboravio. Otvori besprijekorno 
ulaštenu torbu da provjeri jesu li mu unutra papiri 
sa bilješkama o temama o kojima je namjeravao 
vaziti... Pošto utvrdi da nije ništa zaboravljeno, stade 
sa zanimanjem razgledati okolicu obasjanu već 
izgrijalim suncem i misliti kako će imati dovoljno 
prilike da se ispeku na vrućini poput bakalara. Sa 
karoserije udobnog forda vrućina se polahgano 
prenosila u unutrašnjost automobila pa Muftija 
skide 1 svoj sako 1 objesi ga uz dovratak na niklovanu 
kuku. Ostao je u srebrenastom prsluku preko koga 
je visio lanac džepnog sahata. U ogledalu iznad 
vozačeve glave ugleda Hurletov razroki pogled 1 
njegove nešto buljave oči okružene naglašenim 

bionjačama 1 nalik na obareno jaje iz čije sredine 
viri žumanjak. 

- Reko bih da si dobro podmazao arabu? 
Muftija se našali ne bi li posredno upozorio vozača 
da vozi malo prebrzo. 

- Jesam, gospodine. 

- Jesi li ukućane namirio? 

- Jesam, Muft-efendija. 

- Vidi ti se i po arabi da si uredan domaćin. 

- Hvala, sinjor! 

Mutftija je pažljivo razgledao unutrašnjost 
automobila. Bila je čista, sjajna ispunjena prijatnim 
mirisom. I tkanina na sjedalima je bila čista i 
mirisava, federiranje i gipka mehkoća sjedišta 
udobni. Kad automobil naiđe na neravninu, Muftiji 
se činilo da plove. 

Prije nego što su se odlučili da mu za obilaske 
muftijstva unajmljuju automobil, Muftija se sam 
brinuo Za prijevoz. Zakupio bi kakva konjska kola 
ako ga put nije vodio gdje se moglo stići 
željeznicom, a ponekad mu dopadao i kakav često 
neugledan i klimav fijaker. Sve je to radio jer je 
smatrao svojom prvom dužnošću vidjeti šta rade 
hodže, kako žive džemati u danima posta 1 kazivati 
im o vjeri ono što ih je uznosilo ili ono što nisu 
znali. 

Zbog prevelike štedljivosti pričali su da je 
tvrdica. 

Muftija se na te priče nije obazirao već je 
nastavljao svoje poslove koje su mu vremenom 
donijele slavu 1 lijep ugled u narodu. Otkako ga 

vozi Hurle, mogao je odvojiti više vremena Za svoje 
poslove 1 planove oko vjerskog prosvjećivanja. U 
danima njegovih vazova po gradovima u 
unutrašnjosti muftijstva, naročito u ljetnim 
ramazanima, kao što je bio ovaj, težaci su se odvajali 
od žetve 1 koševine, jatimice se okupljali oko glavne 
gradske džamije da u hladovini džamijskog harema 
odmore umorna tijela na džamijskoj prostirki i 
poslušaju muftijin vaz. 

- Da ga ne vozim prebrzo, Muft-efendija? - 
Hurle se oglasi sa zakašnjenjem na maloprijašnju 
Muftijinu aluziju ili da prekine šutnju koju možda 
nije volio. 

- Ti bolje znaš svoj posao od mene. Najvažnije 
je da nas đegod ne prevališ - uzvrati Muftija 
smješkajući se. 

- Vaše je pravo da zahtijevate kako ga želite da 
vas VOZIM. 

- Prava su nam jednaka. Ni tebi ni meni ne bi 
valjalo da se izvrnemo i da nas vade mrtve jal 
okrvavljenih glava. 

- Da, svakako... svakako, Muft-efendija - vozač 
je brzo uzvraćao kao papagaj. 

Muftija se promeškolji na sjedištu zadovoljan 
njegovom mehkoćom. 

- A jesi li ti zadovoljan sa plaćom koju dobivaš 
za vožnju? 

- Jesam... Ali najvažnije je da ste vi Jadovdi ni - 
primijeti Hurle nakon kraće stanke. 

- Bezbeli da jesam dok se ovako lijepo vozim. 

- Zadovoljstvo mušterije je za mene zakon. 

- Ako je zakon ti ga beli poštuješ jer vidim da si 
malo usporio. 

- Meni ga je velika čast da to čujem - Hurle 
uzvrati ljubaznost. - Znate jaimam Ine komšiju, 
ih što ga je taj ljut ramazanom, ko zolj! Ma, neće ni 
da govori a na vama ne vidim ni traga od huljivosti... 
Kako to Muft-efendija? 

- Pet prsta je na ruci pa nisu jednaki - reče 
Muftija. Zatim dodade: - Može biti da je tvoj 
komšija mnogo bogobojazan, plaši se da kakvim 
besposlicama ne pokvari svoju ramazansku 
pobožnost? |; 

- Eeee, nije ga tako, ne bojte se - Hurle zabrza. 
- Dobro ga je znam, u dušu ga znam, Muft-efendija. 
A poštenja mi i ja bih tako, naprosto drukčije ne 
bih mogao. Jer vaš post je - strog! Brrr, cijeli 
bogovoteni dan ni jesti, ni piti, ni pušiti! Za me bi 
vaš post bio pravo mučenje - Hurle se osmjehnu 
svome spremnom priznanju. 

- Nije ništa teško samo kad se čovjek čvrsto 
odluči! Šta bi reko kad bi vidio kako ljudi plaču od 
žalosti što prolazi ramazan? 

- Plaču!?... Ma, da li je istina, Muft-efendija? 
Moj Murat jedva čeka da prođe post pa da nagne 
čokanj! U nas ga je post lakši, još koliko! Eto, 
pričalo se da je sinjor Rafo Poljokan neprekidno 
postio. Da ne volim masnu hranu, poštenja mi, i ja 
bih mogo kao stari sinjor Rafo. Pije se slobodno 
voda, vino ali se jede posno, koliko hoćete! Čak se 
jede 1 meso od bijele ribe - Hurle će razdragano, 
uvjeren da njegovu laž Muftija uzima Za istinu. A 

Muftija je dobro znao teškoće 1 jevrejskog posta. 
Odlučio se da ne komplicira razgovor. 

- U nas tako poste djeca kad ih roditelji počnu 
navikavati kako će kasnije postiti - reče Muftija bez 
trunke prigovora u glasu. Ništa ne jedu i ne piju do 
podne a onda im matere daju nešto da malo utole 
glad i onda nastave do večere. Tome postu mi 
kažemo u šali našivanje. I vi unekoliko našivate... 

- Mislite da naš post i nije pravi post već nešto 
kao što čine djeca? - Hurle je volio raspravljati. 

- Ne mislim... 

- Naš post ga je, Muft-efendija, naredio časni 
Mojsije. Svi ga ljudi smatraju najvećim čovjekom! 

- Jest, jest, čim je Božiji poslanik veliki je... Samo 
post je naredio Bog preko njega - prihvati Muftija 
pomirljivo. - Mojsije je jedan od najodabranijih 
Božijih poslanika, ali se većina njegova naroda 
odmetnula od njega 1 počela da se klanja zlatu. 

Hurle poniknu. 

- E, nećete kazati da ga ne volite i sami zlato, 
Muft-efendija? - Hurle požuri, zlato je svakome 
primamljivo, zar ne? Mislim da neću biti daleko do 
istine ako kažem da ga je ljubio i Mojsije časni. 
Hurle je postrance frljio očima očekujući uhom 
Muftijin odgovor ali se razočara, Muftija je brzo 
otkrio da ima posla sa vjerskom imitacijom 
poteklom od oca Jevrejina i majke katolkinje što 
mu je Hurle lanjske godine pričao te izvadi iz džepa 
svoga prsluka mali tespih 1 i poče ga lagodno 
prevrtati, zrno po zrno, izgovarajući tiho riječi 
molitve. 

Što je vrijeme više odmicalo, bivalo je sve toplije. 
Sunčana užarena pekva kao da se spuštala sve niže i 
bliže. Muftija odmjerenim kretnjama skide sa glave 
ahmediju i pažljivo je odloži iza putne torbe. Zatim 
uze poveći bezni rubac i otra njime oznojenu 
obrijanu glavu. Pošto se oslobodi znoja, Muftija 
zamišljeno poče opet prevrtati zrna tespiha 
promatrajući ravni zeleni vidik po kome je polegla 
treperava jara. 

Nedaleko, u podnožju planinske padine, 
obavijene plavičastom sumaglicom, bijelile su se 
kuće nanizane ispod rubova šume kao đerdan. Malo 
niže, u ravnici, isticala se posivjela starinska drvena 
munara. U njivi pored puta ugleda čovjeka sa 
bijelom čevrom na glavi u kukuruzima iz kojih mu 
je virila samo gornja polovina tijela. 

- Ustavićeš pokraj onih kuruza i onoga čovjeka! 
- Muftija naredi. 

Hurle poslušno stade usporavati da bi što više 
zaustavio oblak prašine što ga je za sobom povlačio 
automobil. Sačekaše da se prašina donekle slegne. 
Hurle živahno iskoči iz vozila da otvori Muftiji 
vrata. Onako gologlav, u prsluku, dohvati ga 
prijatan dašak vjetrića. Zazibaše se stabljike dobro 
ponijelih kukuruza, zašuštaše kao da su međusobno 
šaputali čudeći se došljacima. Po rastinju i vinjagama 
duž puta bijelila se nataložena prašina kao brašno. 
Mutftija se podvuče pod sjenku hrasta uz ogradu i 
obrati se selj aku: 

- E, jesi li se umorio, domaćine? 

Čovjek nevoljno podiže glavu kao da se čudio 
putnicima što su baš tu zastali. Osloni se na motiku 
i zažmirka očima na koje mu se slijevao znoj. Kao 
da se u nekom nezadovoljstvu otimao dužnoj 
obazrivosti i uljudnosti prema posjetiocima, 
kolebljivo se primače ogradi i 1 reče: 

- Kako se nećeš umoriti na ovome zvizdanu! I 
još prevrćući zemlju - glasno othuknu ispunjen 
neskrivenom zlovoljom. 

- Kako živiš, kako je? 

- Svakako. 

- Što? 

- Tako, eto.... Osvojila djeca, veliki porezi, Žita 
nestalo, belaj! 

- Pušiš li? 

- Kad ima šta - seljak se udvorno osmjenu. 

Muftija se vrati u automobil, izvadi iz kaputa 
fino izrađenu kutiju od tula srebra punu duhana, 
žutog kao vosak, pa je pruži čovjeku. A seljak kao 
kradljivac osmotri po okolici, i pošto se uvjeri da 
nema nikoga, uze kutiju i savi podebelu cigaru. 
Mutftija mu dodade šibicu te zapali. Između njih se 
Za ul razape sivo plavičasta zavjesa dima. Seljaka 
ispuni zadovoljstvo kakvo se već viđa kod 
strastvenih pušača koji nisu dugo pušili. 

- I, veliš, slabo? 

- Slabooo! - odvrati čovjek otegnuto, zureći u 
neku neodređenu tačku ispred sebe kao da njoj 
govori. Muftija je kolebljivo gledao u sabesjednika, 
nešto premišljao, pa nastavi nepromijenjenim 
tonom: 

- Dobro ti ponijeli kuruzi. 

- Jesu, samo daj ih dočekaj, gospodine! Pa da 
ih je koliko i Božepomozi! Malo zemlje a dosta 
Usta... 

- Kako ti je ime? 

- Muharem. 

- Musliman a ne postiš ga sveti ramazan!? - 
upade Hurle prijekorno kao da mu dobaci kamen 
u prljavu jarugu koja će ga poprskati. 

- Ko će postiti na vako dugačku danu i vakom 
zvizdanu, gospodine?! I uz suhotan ili nikakav 
zalogaj!... Sunce udara u perčin ko užaren sač, a kod 
kuće idara nikakva! Da mi je Bog dao svega ko 
ostalom svijetu, postio bih i ja 

Zašutiše. Muftija je gledao preda se 
razmišljajući, a Hurle razrokim očima Zurio u 
Muharema ne bez podsmijeha. Muftija neveselo 
reče: . 

- Sve mi se čini, Muhareme, da si ti vazda prije 
skako nego što si viko - hop! Kud ćeš, brate, s 
tolikom djecom a tanak u imetku? Koliko reče da 
imaš djece? 

- Doićke: 

- Trebalo je da si prvo udario Meke potku pa 
onda tkao! Hoću rijet valjalo je da si se najprije 
dobro okućio 1 potkožio pa S se Ženio i rađao 
djecu. Ovako, ispade svak kriv a ti - prav! 

- Šta će mi djeca kad ostarim? 

- Šta će ti i ovako? Narađo svijetu najamnike i 
patenike!? Čovjeku muslimanu koji nema imetka a 
komšije 1 rodbina omahnu, nije se džaiz Ženiti, a 

kamoli toliku djecu rađati! - reče Muftija 1 izvadi iz 
prsluka svijetlu srebrenu petobanku pa je pruži 
seljaku. 

- Mah t, kupi djeci hrane! 

Seljak od sreće pade na koljena kao pokošen i 
ponizno, gotovo cvileći poče se zahvaljivati. 
Dohvati ispruženu Muftijinu ruku i pođe da je 
cjeliva, tronut i snishodljiv, bezličan kao izgladnio 
pas kojem su neočekivano dobacili hranu. Muftija 
mu ne dade ni ruku ni da je poljubi 1 naruži ga što 
je kleknuo. Nije mu nafaka u rukama ljudi već kod 
Boga, zatim uđe u automobil 1 kroz još otvorena 
vrata doviknu: Dan za post jest podugačak ama u 
tebe kratka vjera, brate! 

- Ih, trebali ste mu još koju prišiti - primijeti 
Hurle. Muftija kao da preču primjedbu, reče: 

- Hajmo, s Božijom pomoći, bozaru! 

Motor zabrekta. 

- Mislio sam da ćete ga izgrditi što ne posti a vi 
mu dadoste još onoliki novac!? - reče Hurle 
razočarano i začuđeno. - Zatim kako ga strogo 
govorite o važnosti svetoga posta u 
džamijama...Ponekad sam prisluškivao - ispričavao 
se Hurle - a ovoga nagrađujete što ne posti!? Ništa 
ne razumijem... 

- Bolja je gornja ruka od donje. A nisam novac 
dao njemu već mi se sažalilo na njegovu djecu... Hm, 
pošo da mi se poklanja ko Mojsijevi poklonici 
zlatnom teletu! Misli da sam njemu dao pare! - 
mrmljao je nezadovoljno Muftija za sebe. 

Hurle nekoliko trenutaka pošuti pa se oglasi. 

- Poznavao sam jednog vašeg hodžu koji je, 
Bogami, drukčiji od vas, Muft-efendija. Kažem ja 
njemu tako jedanput (on je u našoj mahali, dobro 
se znamo) kako mi se sviđa vaša vjera samo da u 
njoj nema teškog ramazanskog posta. A on... znate 
šta mi ga je kazao:"Ko ne begeniše sve dužnosti 
prema vjeri 1 Bogu, ne Zna ni šta je vjera niti je voli!" 
Taj, Bogami, ne bi dao pare ovome Muharemu! 

- Lijepo je što ti se vjera sviđa, vozaru, ali to 
nije dovoljno... Vjeru treba dokazivati dobrim 
djelima 1 tijelom kao što je, rijet ćemo, post. Sve se 
dokazuje djelom a ne samo jezikom... Jezik je na 
mokrom... 

- Ipak, morate priznati da onaj hodža nije dobro 
prosuđivao? 

- Kako za koga. Kazao je istinu ali svakako na 
jedan grub način. 

Hurle se nasmija i nešto naglašenije zafrlji 
očima. Vrtio se na sjedalu u nelagodi što nije od 
Muftije dobio pohvalu svojoj oštroumnosti. 
Razmisli trenutak pa reče: 

- Znači, nije znao da kaže pravu riječ? 

- Nije izabrao najbolji način, blizak ljudskom 
razumu. 

- Volio bih da mi ga to malo protumačite. 

Muftija razmisli pa nastavi: - 

- Ako bi pred dijete stavili na jednu stranu 
mangalu punu Žive jtuike a na drugu tas zlatnih 
dukata ko će garantirati da dijete neće posegnuti 
svojom narvnom ručicom Za vatru? Htio je hodža 
sigurno da kaže gdje je vatra a gdje dukati da se ne 
prevariš... 

- Eto vidite! - upade Hurle nestrpljivo - vi dobro 
govorite. Naš Mojsije je bio posegnuo rukom Za 
dukate ali mu je anđeo skrenuo ruku na vatru da ga 
Faraon ne ubije... Sve se ipak vrti oko zlata... Ko ga 
ima taj je gazda, poštenja mi'!... 

- Sa tvog gledišta ti si u pravu - uzvrati Muftija 
potišteno. Hodža o kome pričaš htio je da kaže da 
zlato služi samo za nakit ženama a vatra Zna se čemu 
služi. Ni jedno ni drugo ne smije posjedovati 
čovjeka već čovjek mora biti njihov gospodar! Ali 
čovjek neće šale da pristane uz Božiju istinu ni 
onako, u dobroj volji, a kamoli s rukom u zlatu. 
Još kad se tome doda kako ti se čini težak naš post 
sve se dobro slaže! 

- U našem izraelskom narodu odvajkada ga živi 
priča o Ahasferu - preuze Hurle kao da se ni trunke 
nije zabavio Muftijim riječima. - Taj čovjek, koji će 
živjeti, kaže se, do Strašnog suda, nije pao ni od 
MG ou komunističkih ešalona u Rusiji (oni su 
lagali da su ga ubili!) a njegova moć je u njegovu 
zlatu, gospodine... Šta velite na to? - Hurle je naivno 
trijumfovao. 

- Cijela ta priča samo je jedna prispodoba, fali 
onaj dio u kome se govori da će Ahasfer lutati cio 
svoj dugi život zaboravivši i svoje porijeklo, svoju 
domovinu, rodnu grudu, 1 da će, jednom riječju, 
živjeti kao simbol lutanja sljedbenika zlatnog 
teleta... Takva besmrtnost Za ovaj svijet je strašna 
kazna a to sa uzalud ispaljenim kuršumima 
Lenjinovih hizmećara smišljeno je kao naivna utjeha 
napaćenom jehudijskom em Jer onaj ko se našo 

pod kuršumima Lenjinovih boraca teško da je mogo 
ostati živ, makar bio 1 Ahasfer sa svim jehudijskim 
zlatom!... 

Taksista se zamisli. Na licu mu se očitovala 
sjenka nezadovoljstva, zabrinutosti. Nabori na čelu 
mu se skupiše a oči mu gledahu na dvije suprotne 
strane pune nekih bodljikavih iglica. Automobil je 
ubrzavao kao da se otimao vozačkoj kontroli. 

- Ja ga znam, Muft-efendija, da smo mi časni 
ljudi! 

- Kako koji - Muftija će ne dvoumeći se. - U 
mome rodnom mjestu bio je jedan Davo Rafael. Sa 
svačim je trgovao, od bakaluka do kupovine i 
prodaje kuća. Vazda je nosio u džepu dvije duhanske 
kutije, jednu srebrenu a drugu običnu, od lima, 
pohrđalu. U onoj srebrenoj je bio najjeftiniji duhan, 
krdžo, a u onoj izhrđaloj fina trebinjska škija. Kad 
mu koji poznanik ili prijatelj kažu: "Daj, gazda 
Davo, da zapalim, on mu pruži onu finu srebrenu 
kutiju sa krdžom... Ili kad mu neko ponudi kuću 
na prodaju on prvo pita: "Odakle ti?" Čovjek kaže 
da je kuća nova, da ju je on sam gradio o Davo mu 
uzvraća: "Nisam ga mušterija." On nikad nije htio 
kupovati od onoga ko je sam podizao kuću jer je 
znao da se cijenom nema tamo-amo. Ako je kuća 
nasljedstvo išao bi je pogledati i pogodba bi vazda 
uspjela a preprodaja nosila dobru zaradu... Pa i tvoje 
priče o Davidu Sarafiću kako ti je milostivo kupio 
auto 1 kako mu ga otplaćuješ 1 kako te posvećivao u 
poslove poklonika zlata guleći od tebe unosnu 


"kamatu po Ahasferovu zakonu slična je Davinom 


običaju sa duhanom. 

- Trgovina je trgovina, sinjor, ne? - Hurle će 
samouvjereno osjećajući da je tu na svome tlu. 

- Jest, jest, ne kažem...Ja to samo onako. Nije 
lahko voziti svijet po ovim džombama i gudurama, 
lakše je auto kupiti drugome neka on vozi i vraća 
uloženi novac sa debelim interesom... Tako Sarafić 
sjedi u hladovini a novac mu dolazi na noge! 

- Zašto Bog onda dozvoljava pojedincima da 
ga na taj način gule sirotinju ako to nije pošten 
posao? 

- Bog mnoge stvari ne voli ali ih dozvoljava, 
izgleda, samo ovdje na Zemlji koju je odredio za 
čovjekovu postojbinu. U Božijoj blizini caruju 
samo neporočnost 1 božanska pravda... 

- Dali je Bog istjerao Adama i Evu iz raja zbog 
čina koja On, slava mu, zabranjuje ali ih dozvoljava? 
Koja je njihova onda krivnja? 

- Zlato! - Muftija se našali želeći da razgovor 
okrene vedrijim temama i manje zamršenim 
sadržajima ali Hurle kao da je želio da pokaže da u 
pitanjima razumijevanja vjere ni on nije mačiji 
kašalj. 

- Eto, vidite, ja to stalno tvrdim! - Hurle će sav 
ustreptao. - Ko je stvorio zlato, zna se - veliki Bog! 
Za koga? Za ljude, dabome. Da nije stvorio zlato 
ne bi bilo ni besmrtnog Ahasfera, ne bi ga bilo toliko 

vatrenih želja da ga se posjeduje, da se bogati, da se 
izrađuju ukrasi za ljude... Život bi bio 
neinteresantan, no?... 
_ Hrle je veselo nabrajao svoja ushićenja zlatom 
1 svoja otkrića a Muftija se smješkao i treptao 

umornim očima kao da se plašio da ga koja 
pregrijana vozačeva riječ ne okrzne po njima. 
Gledajući postranice izbacivao je riječi u zadnji dio 
automobila kao da je palio rafal iz parabeluma. 
Mučeći se da kroz bjesomučno brektanje motora 
razabere sagovornikove misli, Muftija ih je prosto 
lovio kao što je lovio i priliku da ga zaustavi, pa 
reče: 

- Dugačka je priča o izgonu hazreti Adema i 
Havve iz Dženneta, dragi prijatelju! - skoro je vikao. 
- Ne priča se o njoj na ovaj načini na ovome mjestu. 
Niti je tako kako ti misliš. Jesi li ikad čuo da 
Ademove sinove Kabila i Habila ili, kako je po 
vašem, Kaina i Abela? 

- Dabome da jesam, sinjor. 

- 1 znaš da je Kain ubio nedužna brata Abela? 

- Kako da ne, naši rabini o tome veoma mnogo 
znaju. 

- Ako ćeš pravo oni su bili uzrok hazreti 
Ademova i Havvina izgona. 

- Naši rabini govore da su jeli zabranjene 
plodove nekog drveta. 

- To je samo metafora prave istine. 

- Znam ga i to, Muft-efendija, da su braća Kain 
i Abel rođeni na Zemlji a ne u raju? 

- Jesu. Ali ono što su uradili Adem i Havva u 
raju prethodilo je rađanju braće na Zemlji. Ona 
zmija koju spominje Biblija što je nagovarala 
buduće supružnike da jedu od zabranjenih plodova 
isti je onaj Sotona koji Muharema nagovara da ne 

posti, da, s oproštenjem, gradi djecu i pokazuje mu 
sjaj 1 zveckanje dukata. 

- Znači, na jednoj strani zlato a na drugoj post? 

- Da. Ko ne zna pravu mjeru jednom 1 drugom 
taj je propao i biće sigurno gorivo Džehennema ili 
Pakla. 

-Ito samo ovaj vaš post? 

- Tako je 

- Znači naš post nije propisao Bog preko 
Mojsija? Sami ste ga kazali da jest pa zašto i taj post 
ne bi vodio u Džennet? 

- Jesi li vidio kako država mijenja zastarjele 
zakone novim? 

- Kakve to ima veze? - Hurle se naceri 
premoćno. 

- Ima veze, vozaru, ima. Kad država promijeni 
stari zakon novim, upri mi prstom u pametna 
čovjeka koji ga neće poštovati! 

- Znači, ja i onaj Muharem smo isti, sinjor 
Muftija? 

- Ima među vama i neke razlike. Eto, na primjer 
Muharem. Da mu postaviš merdevine da se popune 
na rodnu voćku 1 ubere, naprimjer, trešanja, on bi 
pomislio prije nego je i stao na prvu prečagu da je 
na vrhu voćke. A ti, opet, ne bi se htio penjati redom, 
od jedne do druge prečage, već odmah bi da 
zakoračiš na drugu, na treću ili onu pri vrhu, a ne 
ide! U tebe kratke noge a u Muharema pamet! 

Hurle ništa ne reče. Navirale su mu misli u 
neredu, od kojih je jedna bila najglasnija, da tu ipak 
nešto nije u redu. Ali šta? Kako da to izrazi? Ljutio 
se na svoj zavezani jezik koji ne zna da kaže ono 


50 


što bi on htio 1 što je samo mutno slutio, više 
nagonom nego razumom. Bura nezadovoljstva u 
njemu nije prestajala da kovitla pa je u tom kipućem 
kotlu od riječi i misli čuo sam jednu, onu najglasniju 
što je nadglasavala sve ostale kao pokvaren 
gramofon koji jednako ponavlja istu ariju:... Zlato, 
zlato, zlato...! Toliko ga je ta misao pritiskivala 1 
uništavala mu svaki razbor. 

A vrijeme odmicalo utapajući se u navikavanje 
na stenjivo brektanje automobila što je savladavao 
dugačak uspon, strminu poput nosa, pregrijan i 
zasopljen do gornje granice usijanja kao i Hurletove 
misli. 

Popeše se na zaravanak po kome se bjelasalo 
kamenje kao bogumilski stečci prošarano sitnim 
ozelenjelim grmljem što se prividno talasalo zbog 
drmusanja 1 trešnje automobila poput izrasla žita 
na lahkom povjetarcu. Sada je automobil, reklo bi 
se, predisao ali Hurle mu ne dade da "odmara" već 
pritisnu opet papučicu gasa. Automobil pojuri 
razlokanim putem kao razljućen stršljen. 

U kaza se varošica, okružena strminama sa svih 
strana, slična ogromnom kotlu. S jedne strane 
opasavala ju je u dnu kamenih, gotovo vertikalnih 
strmina, rijeka, prituljujući je prema brdima i starom 
utvrđenju na zapadu. Kuće su zbijene kao natiskane 
na tijesnom prostoru ravnice, bijele, s rijetkim 
prošaricama zelenila malih voćnjaka 1 baščica. Sve 
to natkrivljavahu bijele munare dvije-tri džamije 
mahom zidane i sa šerefama, okupane bjelinom 
jarke svjetlosti. 

Automobil je skakutavo jurio neravnim 
drumom koji se spuštao osmicama prema snenom 
gradiću. Na oštrim krivinama automobil se 
povremeno zanosio, a Muftijino se tijelo njihalo 
tamo-amo kao klatno na zidnom sahatu. Pojavi se 
na putu čovjek s torbom na ramenima. Muftija 
zamoli Hurleta da zaustavi. Ne zna se da li zbog 
želje da vidi čovjeka ili predahne od Hurletove 
opasne vožnje. Pošto stadoše seljak se uslužno 
primače prozorskom oknu iza kojega je virila 
Muftijina gola glava i proguštala brada. Pozdraviše 
se i upitaše: Za zdravlje. 

Čovjek reče kako je bio u čaršiji, nešto prodao 
na pijaci, nešto kupio pa, eto, vraća se kući. Priča 
živahno a kićanka mu na zavaljenom fesu oblijeće 
oko glave. Veseo je 1 raspoložen. Hiti, veli, kući, 
valja mu ženama doturiti bakaluk za iftara na kome 
će biti dvadesetak zvanica, a valja mu se odmah 
ponovo vratit u čaršiju. Čuo je kako će doći Muftija 
"plaho učevan" da održi vaz u glavnoj čaršijskoj 
džamiji. Zagleda u unutrašnjost automobila, vidi na 
putnoj torbi nešto kao džubbu a iza viri ahmedija. 


Volio bi da zna ko su. Ako su muslimani preporučio 


bi im da svakako zastanu u čaršiji i saslušaju vaz. - 
Takvi se vazovi ko što vazi Muftija ne čuju često! - 
Muftftija klima glavom a na licu mu se odražava 
živost i veselost. 

- Kako ti je ime? 

- Huso. 

- Kako Živiš? 

- Fala dragom Bogu, nikad bolje. 

- Pušiš li? 

- Puštim, brate, ali ima još dosta do akšama. 

Muftija izvadi iz putne torbe škatulju finih 
cigareta i pruži je sagovorniku. Seljak se ustručavao 
da uzme. - Trebaće vama, vi ste ljudi putnici ali 
Muftija nije popuštao, ugura mu cigarete u ruku. 
Seljak se stidljivo zahvali 1 reče: "Da ne ostajete 
noćas u čaršiji?" Muftija pošuti i uzvrati: "Može 
biti da ostanemo." Čovjek navali na njih da se nađu 
u čaršiji poslije vaza i da budu njegovi musafiri. - 


- Bože zdravlje, Huso, vidjećemo kako ćemo s 
poslovima... Ko zna đe će nam se nafaka otvoriti... 
Eh, ejvallah! ... Čovjek se gotovo nevoljno odmače 
od automobila mrmljajući s rukom na čelu u znak 
pozdrava. Riječi mu se izgubiše u zvrci motora pod 
reskim gasom. Gume na točkovima Zaroviše u 
kaldrmu 1 zacviliše a ispod točkova osuše po 
karoseriji kamenčići kao gradonosna tuča. Iza njih 
ostade oblak prašine u kome se seljak izgubi. 

Sjaj dušinog trepeta što se održavao na 
Muftijinu licu navukao mu se 1 na oči pa je okolicu 
promatrao kao kroz kakvu čarobnu koprenu iz koje 
su um pred licem lebdjele čudesne slike nepojmljivih 
i nepoznatih prostora koje njegov um nije mogao 
saobraziti s onim što je Znao, što je bilo njegovo 
višegodišnje iskustvo. Ta igra čudesnih slika iz 
nekog drugog svijeta bila mu je znana ali ova je 
nadmašivala sve dotadašnje 1 bila ljepša od oblika i 
sjaja velikog dragulja. U povodu čega su mu dolazile 
te slike? Da li ih je donio Huso, okolica koje se ne 

možeš nagledati. Ipak je to Husino toplo lice i blag 
pogled? Kako mu je tijelo bilo moćno zategnuto 
neodoljivom željom da još jedanput zagleda u 
čovjekovo lice, da ga uzaman zagrli da se dragaju 
kao stari dobri prijatelji... Nerijetko je nailazio na 
obrise nepoznatog svijeta kad mu se uzvitla, 
zavihori sretna duša 1 iščezne brzinom svjetlice u 
nepoznato, ali mu mehko srce nikad sretnije nije 
zadrhtalo ljubavlju kao poslije rastanka sa ovim 
priprostim čovjekom, nekom čudesnom slašću koju 
ponekad osjete samo velike duše. Na oči mu se 
navrnuše suze kao sitno biserje. Zakrenu glavu da 
skrije oči, 1 od sebe i od Hurleta. 

Automobil je jurio sve brže niz džombasti put, 
ponekad se tresao, podrhtavao, zanosio se i 
pokazivao neku novu, nepomirljivu i svađalačku 
ćud. A on, Muftija, se zaustavio, gotovo ražalošćen, 
između svojih prosvjetljenja i promijenjenog, 
gotovo razularenog ritma gvozdene nemani što ga 
surovo vraća ovom svijetu. Ispod njih ispod 
krivuljavog puta zjapila je provalija. Htio bi da kaže 
Hureltu da vozi sporije, opreznije, ali se plašio da 
ga vozač ne smatra smiješnim plašljivcem. Šta se to 
dešava savjesnom i pažljivom Hureltu? 

Iznenadi se videći kako drži upravljač jednom 
rukom a drugom izvlači iz putne torbe sa susjednog 
sjedišta poveći kokošji batak, ispohovan na jajima, 
a zatim ga izgladnjelo zagriza zdravim zubima. 
Krozž usporen rad motora glasno se čulo mljevenje 
jela 1 mljaskanje velikih usta pričem se slasno 
cmakanje jezika na vrhu boce s vinom 

udvostručavalo. Punih usta Hurle je zakretao glavu 
prema zadnjem sjedištu 1 nešto mrmljao. Muftija se 
nagnu naprijed 1 reče: "Ne čujem!" Hurle proguta 
krupan zalogaj zaljeven vinom... 

- Kažem kako ga sigurno mislite da smo ga ja i 
onaj Muharem biblijski Kaini a ovaj Huso - nevini 
Abel? 

- Nisam... Mislio sam da bi trebao pažljivije da 
voziš - reče Muftija 1 uze da prebire zrnje svoga 
tespiha. Hurle opet nešto preko zalogaja promrsi i 
nastavi sebi samom razgovjetnije govoriti:"Dva 
muslimana a kakva ga je razlika između njih? Aaa? 
Nebo 1 Zemlja, Raj i Pakao! - nezadovoljno je vrtio 
glavom. - Šta vi mislite o njima dvojici, sinjor 
Muftija? 

- Trebalo bi da obojica mislimo isto - Muftija 
će nevoljko - ali znam da nije tako. Ti bolje 
razumiješ onoga prvog a ja onoga drugog pa opet 
smo obojica namireni. Opet ga obasja neodbranjiva 
snaga nedohvatljive ljepote pune mirisa ambera što 
se oko njega nezadrživo sklapala kao moćni 
nevidljivi oklop spreman da ga obuhati 1 nekud 
ponese, negdje gdje caruje mir i spokojstvo toliko 
drago jednoj mehkoj duši koju ponekada 1 grubo 
dotiču životne tegobe 1 tjeskobe pa osjeti, možda 
sada prvi put u životu, kako počinju da ga 
Zamaraju... 

Hurle ponovo pritisnu papučicu gasa. U 
jednom trenutku vozilo se zanjiha, pođe lijevo 
desno, zakrivuda, zatim uzleti uz lijevu kosinu 
bankine niz koju se, ispod grabovih i smrekovih 

golih žila kao oglođanih kostura nekih praživotinja 
otiskivala crvena, brašnasta zemlja, sipka kao proso. 
Hurle čvrsto stisnu velikim somunastim šakama 
upravljač pokušavajući da ispravi vozilo. Ali, već 
obuzet vinskim maliganima, nije spazio podvlačenje 
ceste u oštru krivinu prema brijegu te se dohvatiše 
samog ruba puta ispod kojega je zjapila stravična 
praznina ponora. U nekom nemoćnom očajanju 
Hurle zavika: 

- O, Adonaj'... O, Jehve veliki, spasi nas! Slučaj 
je htio da je na mjestu njihova mogućeg slijetanja u 
ponor bilo nekoliko starih smrekovih stabala u koja 
je automobil udario cijelom dužinom desne strane, 
zanjihao se 1 opet se našao na ravnom. Hurle 
predahnu, izbečene oči su mu Žastrašeno 
kolutale...Izbezumljeno je vikao: - O,milostivi 
Adonaju - uhvatio se za glavu objema rukama - 
hvala ti što si mi poslao spas! Hvala ti Svemogući!... 
Mrmljao je pometeno pri čemu se malo šta 
razumjelo, vođen neviđenim osjećajem straha. Pošto 
se malo pribra, okrenu ključ u kontakt-bravi 1 ugasi 
motor. Potom se okrenu i vidje Muftiju s glavom 
na naslonu prednjeg sjedala sa koje su, u rijetkim 
razmacima, padale kao rubin crvene kapi krvi. 
Muftija je udario glavom u niklovanu vješalicu. 

Hurle panično izjuri napolje i pokuša da otvori 
desna vrata u koja je mirovalo Muttijino tijelo ali 
vrata kao da su bila zakovana, urasla u karoseriju. 
Kad bolje pogleda u vozilo uhvati se objema rukama 
za glavu. Čitava desna strana bila je deformisana 
udubinama 1 ispupčenjima koja su još pokazivala 

parotine oguljene boje što je ostala na gruboj kori 
smrekovih debala. Hurle, sav usplahiren, pretrča na 
drugu stranu a da, zapravo, nije dobro znao ni šta 
želi osim što je osluškivao neki nesvjesni Zov koji 
ga je iz daleke dubine poticao da pritekne u pomoć 
Muftiji. Kad je otvorio vrata Muftija je već bio došao 
k sebi i lahgano podizao glavu. Iz male ranice na 
čelu tekao mu je tanak curak krvi. 

- Šta ovo bi s nama, vozaru? 

- Izvinite, sinjor Muftija, desilo se... Ovo mi je 
prvi put otkako taksiram... Vjerujte mi!... 


xk 


Poslije ikindije 1 vaza koji je, zakrčivši cijeli 
sjenoviti harem, slušalo blizu hiljadu ljudi, Muftija 
je stajao pred džamijom okružen grupama svijeta. 
Pričao je i gledao jednim okom u Hurleta koji je 
stajao ujednom uglu džamijskog harema. Ispričavši 
se sagovornicima, pođe odmjerenim koracima 
prema vozaču gazeći mehku travu kao bogati zeleni 
sag iznad kojeg je stoljetna lipa širila miris, sva Žuta 
od cvjetova. Mirisala je kao i lipe u njegovoj ulici. 
Sjeti se kuće, žene, umah poželje njihovu toplinu. 
Za tili čas nestade njegove čežnje, predodžbe o kući, 
kućnoj čeljadi, pripremi za blagost nastupajuće 
večeri oplemenjene mirisom lipa kao što je ovaj 
što se širi pred džamijom. U blijeđenje predodžbe 
uglavi mu se lik taksiste. Bio je namršten, mračan, 
nekako kao postiđen. Bez ikakva uvoda reče da ga 

je čekao da mu kaže da ne želi da ga dalje vozi, 
dovoljno se osramotio! Neka sebi, vaša visost, nađe 
drugog prevoznika. Eto, tako... 

- Zašto, vozaru? 

- Zašto...Hurle se malo začudi. - Naravno zbog 
svega onoga što se desilo, stid ga me je... 
Razumijete? To je nešto najgore što mi se moglo 
desiti i to još sa vama, sinjor!...Ja vas ga mnogo 
cijenim 1 poštujem to i sami znate - tužnim i 
razrokim očima gledao je u Muftijin flaster na čelu 
a onda preko Muftijine glave nekuda u - prazno. 
Poslije duže stanke dodade: - Trebalo bi da me 
ispljujete 1 da poželite da me više nikad ne vidite! 

- Zašto bih? - Muftija se začudi. - Svakom se 
može dogoditi da mu se nešto u poslu omakne... 
Ljudi jedni drugima moraju praštati.. A jesi li 
naplatio svoj trošak za vozarenje? 

Hurle samo potvrdno klimnu i dodade:"Eto, 
tako!" 

Sjede u zaprašeni ford na kome je sada nešto 
landaralo 1 odjuri bez pozdrava. A Muftuja pođe 
natrag među svijet. Na po puta, usred harema, 
zaustavi ga onaj Huso 1 pođe ruku da mu poljubi. 
- Eno mojih kola, Muftija, namekšo sam sic ko 
minder... Meni ćemo na iftar i konak a ovi drugi 
nek pričekaju dogodine, ja sam preči jer sam te prvi 
pozvao. Muftija zastade kao u neprilici, razmisli i 
reče: 

- Dobro Huso - osmjehnu se prijateljski. - Neka 
bude po onoj: "Ko prvi djevojci onome i djevojka!" 

Muftija se oprosti od ljudi i sjede u Husina kola. 
Čovjek pucnu kandžijom a konji vatreno potegoše 
uz veseo cilik praporaca na hamovima. Do akšama 


nije ostao ni pun sahat. 

b.d 


efko Bulbul je bio takoreći siroče. Nikog 

svog nije imao osim jedne sestre koja je od 

njega bila starija i vodila domaćinstvo. Ali 
ne potraja njihova zajednica za koju je Šefko mislio 
da će ostati vječna. Čim joj se ukaza prva prilika, 
sestra se udade, a on ostade, još posve mlad i 
neiskusan, u malom kućerku da se snalazi kako zna 
i umije. Činilo mu se kao da ga je neko izbacio iz 
katapulta naglavačke. Nije se baš dočekao na noge 
jer Šefko nije bio od te sorte. S vremena na vrijeme 
pitale su ga komšije kako je, kako se snalazi, ode li 
sestri da je vidi. On je slijegao ramenima; - Živi se - 
odgovarao. Sestru nije pohodio jer je bio na nju ljut. 
Napustila njega samo Zato da bi se preselila u kuću 
tuđina! 

- E, ne ide to tako, Šefko! Svak ide svojom 
životnom stazom!... { ti ćeš se oženiti, iko to ide, 
po redu brate!... A ti sestru obiđi, providi šta radi, 
kako Živi, sevap ti je... 

Misao na ženidbu ga pokrenu da češće izlazi 
među ljude. Odlazio je u džamiju na akšam-namaz, 
a poslije bi sjedio do jacije u Muharemovoj kafani, 
slašao šta stariji pričaju a i on koju rekne, stidljivo i 
zažarenog lica na koje mu navali krv. Zapitkivali su 
ga kako živi, ko mu pere preoblaku, zgotovljuje 
hranu. Usput mu preporučiše djevojku Šidu da sa 
njome okuša životnu sreću. Pričali su mu da je 
marljiva, zlatnih ruku: veze, plete, hekla, nema šta 
ne zna. A sama je kao 1 on, bili bi lijep par. Napričaše 
još svašta o Šidi, opisaše mu je tako pažljivo i do u 
detalje da mu se o njoj u glavi oblikovala slika kao 
da ju je i sam dobro pregledao od glave do pete. 
Usput bi zavarničila i kakva pohotljiva šala, nekad 
i bezobraština kojih se Šefko stidio ali koje je volio 
slušati. 

Tako se Šefko i oženi sa Šidom. 

Za početak su stekli kozu Bjelku pa onda, malo- 
pomalo, kupiše i kravicu, bosansku bušu od male 
hrane. U blagoslovljenoj i sretnoj supružničkoj vezi 
rodi im se sin. Šefko je u dižavnoj šumi sve 
poskakivao od veselja, pred Šidom se stidio da dade 
oduška svojoj sreći. Zapjevao bi, da se nije plašio 
da ne navuče šumara, koliko ga grlo nosi. Kuća im 
se punila a njih dvoje puni poleta, radinosti i 
mladenačkih nada. Pred očima im neka čudna 
svjetlost, pa onda slike čudesnih oblika 1 boja slične 
slikama iz narodnih bajki o žar-ptici. Te slike su 
zagrijavale njihove nade, snove mehke kao baršun, 
mirisave poput ružica đulbešećerki, sjajne 1 blage 
kao julska topla mjesečina. Lete oni za tim 

čudesnim slikama što su im se izazovno smješkale 
nadohvat ruke, a onda uzmicale pa oni krilili da ih 
stignu, uhvate, nasmijani 1 razdragani. 

Mislili su ponekad da sanjaju kako se provlače 
ispod duge. 

Kad im se našao sin 1 koza ojarila dvoje jarića, 
odlučiše da ih prodaju, Valjalo je kupiti nove 
dušekluke, Šefki treba nova preoblaka a Šidi kat 
haljina od krepdešina da ima u čemu otići na 
mevlud, među žene 1 u pohode rodbini. Krepdešin 
je jefininiji od svile, ali kad je po njemu sitna šara u 
grančice, pomislilo bi se da je prava svila - primjećuje 
Šida. Uzgred, dok podgrijava mlijeko, vadi u sahan 
od lanjskog bestilja i odlama poveliki komad 
somuna od nove pšenice, Šida ga savjetuje na šta 
mora paziti kad bude kupovao platno, kakav bi 
krepdešin željela da joj kupi, koje boje i kakve 
mustre, sve natenane. Šefko jede 1 sluša ženu kako 
reda šta će kupiti i kako mora dobro u glavu utuviti 
koliko čega da kupi 1 da šta ne zaboravi. 

- Ne brigaj, Šido, sve ću ja to, inšallah, kako ti 
kažeš... samo... da hajrom... prodam. 

- Prodaćeš; jašta ćeš. 

Poslije Šefko spodbi jariće i krenu. Bio je 
godišnji vašar u čaršiji, svijet izvikuje, trguje, se 
galami, naročito je galama 1 cjenkanje oko stoke, 
vreva. A osvojila pripeka, svijet hoda, kruži, talasa 
se u tihim naletima odupirući se vrućini, Hrvatice 
u živopisnoj nošnji razmahuju mahramama ispred 
lica, rashlađuju se. Iz velike bašče Sajtine kahvanice 
cvile ciganjska ćemaneta, borije i bubnjevi, talasa se 

glas pjevačice, pravi je dernek. Aščije pripremili 
pune tendžere mirisnih jela na mesu. Mirisi se Šire 
vašarom, provlače se kroz hladnjake od zelena 
grabova i ljeskova pruća a unutra, pod hladnjacima, 
raznose se sahani tek okalajisani po zastrtim 
stolovima da se nahrane gosti. Šefko u mislima sluti 
šta se događa. Nekad bi on, kad dobro proda drva, 
uniđi u aščije Husejinage na mali sahan lonca i 
somun, sve Za dinar i po. Kao da sad, evo vidi pred 
sobom onaj emajlirani sahančić pun mesa i červiša 
rubinaste boje a po vrhu gusta okca mrsi svjetlucaju 
pa se ne zna je li sladi kad ga čovjek kuša ili ljepše 
miriši. Preko trgovišta ljudi nose pečene janjce, 
rumene se i cakle od mrsa, prodavači ih odmah 
onako vrele sijeku i uzvikuju glasno 1 grlato: 

- Vrućoooo! Navali narode da vidiš šta je roba!... 

U blizini Šefke na klupi poredane kačice 
travničkog sira, komadi mu se tope na suncu kao 
maslo a na daskama pekari nose vruće somune. 
Miris onog sira i somuna razdiru Šefki nosnice. A 
on u džepu pare dinara nejma! Da mu je makar 
kupiti onaj jedan taze somun pa da u njega metne 
komad travničkog sira da se topi ida mu se masnoća 
uvlači u vruće šupljike somuna. Jeo bi ga slađe nego 
ikakvu pitu! Šefko pogleda u nemirne jariće, prenese 
tijelo s noge na nogu i domahnu rukom: Sabur, 
Šefko, biće dana za mejdana pomisli i pomilova 
jariće. Što ovo niko ni Za cijenu jarića ne pita? 
Pogleda po trgovištu i vidje mnogo stoke a kupaca... 
hm... Slabo se, Bogme prodaje? 

Dođe podne. Šefko zamoli nekog poznatog 
komšiju kršćanina da mu pripazi na jariće i reče mu 
najnižu cijenu ako bi došla kakva mušterija, a on bi 
u džamiju da klanja džuma-namaz. Dok se 
pregibao, pomisli kako bi bilo lijepo da mu 
poznanik proda jariće dok on klanja. Uzeo bi prvo 
onaj jedan somun - vruć, a zatim onog travničkog 
sira, ih! Velahavle! Klanja li on to ili kupuje vruć - 
somun! I da mu komšija proda jariće! Hm! Zar je 
to nešto da proda jariće? Nek bude kako je bolje. 
Šta on zna kako je za njega bolje, to samo dragi 
Bog zna! Pa ipak, ne bi se zakleo da nije pomislio, 
kad se vaćao iz džamije, kako bi baš valjalo da mu 
komšija bude prodao jariće. Ali mu se želje nisu 
ispunile. Vidio ih je iz daljine kako neveselo 
skakuću, nevoljko se češkaju jedno o drugo 
nezadovoljni što su privezani a nenavikli. Beli više 
volite da budete kod svog Šefke i Šide već kod koga 
drugog, lopovi nijedni! - pomisli Šefko. Ništa to 
nije, naši smo mi, nek ste vi živi i zdravi, fala Bogu! 
- slijedio je Šefko dalje svoje misli. Sad ćemo mi 
kući, nejma više ništa od pazara pa vi za 
materešinom u Žestik, a ja ću u Šide da vidim da u 
nje ne bude bilo sira. Bude u nje lijepa sira, trefi se 
pođahkad pa budi bi bolji neg onaj travnički..." 

Jarići veselo trčkaraju prašnjavim putem, upekla 
jara, ne da gledati, ali Šefko strpljivo drži korak s 
njima. Znaju - pomisli - da se vraćaju kući pa samo 
što nisu, kopilad nijedna dabili, poletili! Šefko 
pocupkuje za jarićima 1 sanjari o velikom dobro 
nakvasalom somunu koji je Šida bezbeli zakuhala 

u onoj tevsiji podubokog oboda pa ga istom izvadila 
iz šporeta, a on nadošo pa lijepo prekipio preko 
tevsijske ograde 1 raspukao se. Još da bude onog 
sira što bi joj budi ko travnički... Ih!... 

Puno je još Šefko razmišljao o siru i somunu i 
naprosto se začudio kako stigoše kući. Pošto uđoše 
u avliju, Šefko odveza jariće, a oni veselo odjuriše 
put daščare odakle im se mati oglasi meketanjem. 
Oni joj ushićeno uzvratiše. Šefki zadrhta srce od 
dragosti što ih nije prodao. Gleda za njima, smješka 
se slatkim smijehom koji je još slađi poslije trpnje 1 
uđe u kuću punu hladovine. Šida se skriveno mrštila 
potaknuta ljutnjom što nisu prodati jarići, izjalovila 
joj se nada da će dobiti platno da pokroji sebe, dijete, 
Šefku. A Šefko se ne osvrće na njezino 
nezadovoljstvo već odmah zasuo kako mu je ostalo 
hater na travnički sir i kako mu je naumpao njezin 
somun. Pa onda kako je sir dobra hrana te kako je 
zdrav 1 kako od njega čovjek osjeti dobru sitost koja 
drži insana ti vakat i sve tako. Onda poče navoditi 
razgovor dai u nje, Šide, bude lijepa sira od kozijeg 
mlijeka, ma, malo je reći lijepa, već boljeg nego i 
onaj travnički iz malih kačica... Pa, eto, ako ima, 
neka mu donese, plaho će se osevabiti... 

- Kakva sira, štaje tebi, Šefko! - žena će osorno. 
- Asli te ova vrućina ubila u glavu! I da imam ne bih 
ti ga dala, beli, zato što nisi prodao jariće! - siktalo 
je u njoj. 

- Rekoh da si more biti usirila - Šefko će trpko 
a opet nekako toplo. - Znaš kako si ga ono znala 
napraviti i od kravljeg mlijeka, naša je krava, jel de, 

Šido, masna, dobro joj mlijeko pa joj dobar i sir od 
tog njezina masnog mlijeka, pa budi bi ko kajmak, 
ne bi se, vjere mi, postidio ni onog travničkog iz 
kačica. Taki sam sir danas gledo na pazaru. Ih, mnogi 
bi, Bogme, pustio pljuvačku preko gubica da ga 
samo vidi a kamoli da se okusi....! 

- Govori ti, govori koliko hoćeš - nejma sira i 
svršeno! 

Šefku pomalo dodiruje huja, u njemu namah, 
zar od velike žege na kojoj se pacario više od po 
dana, zakuha, zaplamsa i zavarniči, stane da se 
nadima, eto - sad će buktisati na ženu, a onda 
razmisli 1 savlada se. Srce mu došaptava: Budi joj 
milostiv, Šefko, i ona je, brate, insan. Nisi valjda 
zaboravio kako je hodža Ragib govorio sa 
ćursa:" Čuvajte se hille prema ženama, to vas more 
odvesti u Džehennem, da znate! Bog ne voli ničije 
sile... Budite im, dakle, dobri 1 pravedni!..." Prisjeća 
se Šefko i misli: Eeee, pa- ja! Nadala se, sjerota, da 
ćeš joj donijeti platno, krep za haljine, a ti vratio 
jariće! I kako je valjana 1 čuvarna, pa ako će biti 
malo 1 poters, šta ćeš, ko insan, brate... On spusti 
glas koliko je više mogao pa će sasvim umiljato: 

- Veliš, Šido, nejma sira? 

- Nejmaaaa! - odreza Šida kao nakopunjena 
kvočka. 

- Pa, nek i nejma!... Znaš šta je, Šido, čuo sam 
da onaj plaho masni sir 1 nije dobar, pričaju ljudi da 
od njega hoće i trbuh insana zaboliti pa da ti oči 
frce od muke! Jah! Uvali se, vele, s oprošćenjem, u 
trbuh pa čojka poslije, uh... nije šala. Hele, nek ga i 

nejma. I ne valja on!...Već ti nama pristavi, ja velim, 
one naše tarhane. Čeknuću ja, valja mi 1 ikindiju 
klanjati. Još ako je budeš nako ko lani zakuhala sa 
sokom od crljenih patlidžana, pa je onda još malo 
pocvrkneš na maslu, ih, vidićeš jemeka, moja ženo! 

Šida gleda u njega, misli, gleda, pa joj se lijepo 
sažali. 

- Hoćešli, Šefkete moj, da odem do kone Rabije 
da mi malo uzajmi sira kad si ga se tako plaho 
uželio? - Šida sada utanjila glasom, puna milošte, 
kao da su bili još u medenom mjesecu. 

- Jok, Šido, nemoj, nije ni taj sir šta, rekoh ti! 
Meni nako nešto bilo pridošlo ko s oprošćenjem 
trudnoj nevi... Već, de ti nami pristavi tarhane, to 
će valjati - reče Šefko i stade posuvraćati rukave 
svoje bezne košulje da se abdesti. 

- Hoću, sad ću ja, moj lijepi Šefkete, dok ti 
klanjaš, tarhana će biti gotova. I kokoši su danas 
snijele pa ću ti isprižiti čimbur na mladom maslu... 
Nećeš ti meni biti gladan, ne daj, Bože! 

Šefko se poče abdestiti i ne htjede više govoriti. 

Iftar 


reće godine, nakon što su Šefko i Šida savili 
zajedničko gnijezdo, buknu rat. Ujesen 
_ stadoše kružiti priče o ustašama, četnicima, 
partizanima, zavlada nesigurnost na sve strane. 
Zasad se sve to doživljavalo kao jeka dalekih topova 
jer Mehovci su bili u dobroj zavjetrini što se ticalo 
ratnih nesreća. Pa ipak rat je i za njih bio samo rat. 
Dolazila su s vremna na vrijeme zloslutna šaputanja: 
nestalo nekih ljudi, odvelo ih u po noći, niko živ ne 
zna ni ko ni kuda. Nekoga ubili u po bijela dana! Iz 
udaljenih mjesta istočne Bosne dolazile priče kao s 
vjetrom o ljudskim stradanjima. Sve crnja priča od 
crnje. Ljudi su se pričajući ih ježili, užasavali. 
Bakalin Salihaga nagovori Šefku da bježi sa 
ženom i djetetom u čaršiju. Dade mu komadić urije 
uz rijeku da sagradi bajticu u kojoj će porodica 
stanovati. Kad su se Bulbuli smjestili, Šefko je počeo 
nositi na ramenima konop, dobro naoštrenu testeru 
i sjekiru. Konopac za prenošenje kabastih stvari a 


68 


testeru i sjekiru za piljenje 1 cijepanje drva. Brzo se 
odomaćio i svijet ga upoznao. "Hajde, Šefko, ovo, 
hajde, Šefko, ono!..." Izgledalo im je da su počeli 
bolje živjeti nego na selu. Pa im se opet u onom 
ratnom kovitlacu činilo da s vremena na vrijeme lete, 
krile za onom zagonetnom svjetlošću što mamljivo 
izmiče ispred njih. A oni, željeli bi da je uhvate, da 
se provuku ispod dige kao što djeca maštaju budu 
najsretniji na svijetu! Dohvati ih s vremena na 
vrijeme neka strašna, opora vijest o ljudskim 
nesrećama i stradanjima, ali je oni brzo zaborave. 

Šefko je opažao kako mu u Šidinim očima 
porasta ugled. Zadovoljno je mislio: Životna 
vjetrometina me bacila naglavačke, ali sam se 
dočekao na noge! Nije Šefko bio više onaj seljačić, 
dvrosječa iz Mehovaca, već gotovo pravi čaršinlija 
koji u njoj, Šidi, učvršćuje samopouzdanje 1 
sigurnost. Pa se zato kočoperio kao gizdav horoz, 
uživao da gleda kako ga žena uvažava i ukazuje mu 
poštovanje. Nikome, činilo mu se, na ovome svijetu, 
ne bi dozvolila da stane ispred njega po kakvim bilo 
vrlinama koje on, njezin Šefko, ne posjeduje a 
pogotovo što se još 1 razrastao i oplećatio! 

Ali što je ratni vihor dalje odmicao, sve je manje 
bivalo za Šefku poslova. Oni dani kad je, tobože, 
nenamjerno, po džepovima zveckao parama, 
donosio velike napuhane somune pune vrućih 
ćepavpčića, komade tahan-halve da se i Šida okusi i 
vidi šta je čaršija 1 šta svega u njoj ima, odoše u 
neprovat! Nad čaršiju se nadnosila sablast 
siromaštva, gladi. Carevali su: šverc, prevare, noćna 
pljačka, ubojstva 1 otmice. 

U takvim prilikama ih zateče njihov treći 
ramazan u čaršiji. Prvi dan posta donijeli neko 
čudno zatišje. Niko ne traži Šefke da mu štogod 
uradi. Zalihe hrane u kući, i onako tanke, začas se 
istopiše. Sedmog dana ramazana Šefko ne zaradi ni 
jednog dinara. Stao na raskršću prema Žitnoj pijaci 
(gdje su ga ljudi obično tražili) s "kozom" i testerom 
na ramenu, obazire se 1 očima nateže neće li ga ko 
pozvati ali se niko ne pojavi. Svijet zaboravio na 
njega. A on Zna, 1 siguran je u to, da nekome treba 
njegova testera i sjekira, njegove ruke, a ipak ga ne 
zove. Velahvavle! Ode pred gradsku džamiju, uzme 
na šadrvanu abdest, ima dosta svijeta, ne bi li ga ko 
vidio. Ramazan je pa svijet i zaboravi da mu treba 
cjepar. Svi ošute, prolaze u džamiju, neki dignu ruku 
i pozdrave ga šuteći, kao njegov Salihaga bakal, 
okuiše pa se ne govori. 

Pošto je sklanjao podne, ustade i opet ode na 
raskršće. Da je išta zaradio, ostao bi da, sluša 
mukabelu, da uživa u učenju Kur'ana... ali valja 
donijeti kući šta bilo za iftar, žena i dijete čekaju na 
njega, nema im ko drugi donijeti osim on. Ugrijalo 
sunce, mozak da provri a on hoda, skloni se malo 
od pripeke uza zid pa opet na raskršće. 

Niko ne zove. 

Ode 1 na ikindiju, treba mu da se i rashladi 
ledenom vodom i obavi namaz. 

Bliži se akšam... Obazire se, premišlja, gotovo 
je za danas, ostao je praznih ruku! Okrenu pokraj 
Asimove pekare. Usput će poviriti Salihagi u 
bakalnicu i zamoliti ga da mu pozajmi koju paru. 

Bakalnica bi zaključana a pekara je izbacivala 
somune. Svijet stoji u redu, kako koji somun izleti 
na tezgu 1 ode. Požali se pekaru kako ništa nije 
zaradio a trebalo bi mu hljeba da ponese kući. Pekar 
ništa ne reče već mu baci vreo somun koji se od 
vreline u rukama nije držati mogao. Kako mu je 
bacio somun, Šefki se učini da je pomislio: Još i ti! 
Evo ti idi sad, nije ovo carsko imare, već pekara u 
kojoj se ja znojim, valja 1 meni nahraniti čeljad! Te 
ENA riječi WE 1 način na koji mu je bacio 
somun zakopali mu se u mozak pa ništa više ne vidi 
i ne čuje osim onih izmišljenih pekarovih riječi i 
one slike kako mu je bacio somun. Mora daje pekar 
u sebi još rekao: Alluhselanieti Jeste, sigurno je 
pomislio ako nije rekao! Ne zna Šefko da li se više 
stidio ili ljutio. Stid ga je da u zemlju propadne. 
Zar je na to spao? Na to da mu pekar Asim onako 
baci somun! Kako bi volio da mu sad ovaj isti somun 
zafrljacne natrag i kaže: fala ti, brate, sjetio sam se 
da mi je žena kazala da ne kupujem jer će ona 
potkuhati domaći somun, onaj hrskave rumene kore 
pa sav prekipio preko ćenara tevsije i na jednoj strani 
se raskokio, prosto zazinuo da se insan samo 
grohotno smije što je naki! E to bi volio kazati 
pekaru Asimu. Ne zbog Asima, ne, njemu svaka 
čast, već onako, nešto ga pritislo teško, hoće da ga 
u zemlju satjera! Što se Asima tiče, njemu fala i na 
ovome... Ovome! pogleda u somun, hm! Kad se 
nama, moj Šefko, govorio je sam sebi, valja bataliti 
ponos, uhar je i ovaj somun, ma da bi im jedva 
mogao doteći 1 za iftara kad bi bila još 1 jahnija i 

lonac 1 ćufte a kamoli kad nema ništa drugo. Šefko 
zažmiri kao da gaje pritisla paklena zubobolja. Valja 
kući donijeti šta bilo! - tješio se. Ide on tako, nosi 
onaj somun 1 premeće ga Iz ruke u ruku, dlanovi će 
mu od njega izgorjeti, gleda ga s jedne i s druge 
strane, vrti glavom. Koraci ga nose naprijed a tijelo 
bi da ostane, da se vrati u čaršiju. Kasno! Kuda? 
Kako će na oči Šidi i djetetu! Bože, Bože!... Što ne 
zaliska od Asima još jedan somun, jedan im ne može 
biti ni za iftar, a šta će na sehuru, valja s nečim 
zapostiti! Dao bi mu Asim da je zaiskao. Opet gleda 
u onaj somun i vidi kao da je došao nekako još manji 
nego mu se činio u prvi mah. Valjda kako se hladi 
tako se smanjuje. Pekarska posla! Koliko dadne! - 
jetko se nasmija. Ide tako Šefko, zastane, nešto sa 
sobom govori, mrmlja, sad će opsovati, zateče se u 
toj misli, zna da ga nahuckava šejtan, voli on insana 
da zavede. A moj post!? Dođe mu da se lupne iz 
sve snage šakom po ustima zbog one psovačke 
namisli. Danas ga je namučila i žeđ od dobro 
zamašćenog sehurskog tirita a sad osvojila glad. 
Škripuca zubima i zastenja: Bože, Bože! Teže mu 
je doći pred ženu praznih šaka i džepova, nego 
postiti na ovome dugačkom ljetnom danu! 

Šida je čekala Šefku da se pomoli. Ugleda ga. 
Istrča pred njega puna nade. Sad će, mislila je, skinuti 
s leđa pun zembilj bakaluka: meso, zelen, bijeli mrs, 
voće... Jest da je Šefko pozakasnio, uvalio se bezbeli 
u nekakav veliki posao, ali ona je već smislila u glavni 
šta joj je najbrže da spremi, vatra se razbuktala pa 
će za čas sve biti gotovo, stići će za iftara. Ako bude 

meso bez kosti, isjecaće ga na brzu ruku 1 ispržiti 
pa na njega, puna masnog červiša, ubiti nekoliko 
jaja. Ako bude sira saviće palačinke, 1 slane 1 slatke. 
Stigla bi pocvrkati 1 tarhanu na mesnoj masnoći jer 
Šefko plaho voli pocvrktanu tarhanu... 

Kad bi ovamo a Šefko gotovo postišeno 
gleda u Šidu, ne umije riječ jednu da 
prozbori. Zaturi šuteći onaj somun Za 
nastrešnicu, neka ga tamo, ionako nema ništa 
čestito da dade ženi pa neće ni onaj somun! 

- Što ne dođe malo prije, moj Šefkete, da nam 
štogod spremim, ubrzo će, evo, 1 akšam, samo što 
nije? - izdrobi žena onako iznebuha koliko, Šefki 
se čini, da štogod kaže, da živi u varavoj opsjeni da 
mu je na leđima pun zembilj a on se nešto snebiva 
da joj dadne. 

- Eno, spremito je! - uzvrati Šefko promuklo. 

- Zar ništa više nejma, Šefko? 

- Ima, ima, kako da nejma! U dragog Boga 
svašta ima pa daje kome hoće! uzvrati Šefko i dalje 
promuklo. Danas me nešto nije šćelo... okreće glavu 
od žene i gleda nekud preko urije. Uze ispred vrata 
ibrik i pođe pod riječnu obalu na studenac da zahvati 
ledene vode za piće. Ako nema obilata iftara da se 
makar dobro napije vode 1 osveti se onoj žeđi što 
ga je cio dan mučila. Sjećao se kako je Šida pred 
njega turala tirit da se on dobro najede, trebaće mu 
u teškom poslu a za nju je, mislila je, lahko. A kakav 
je posao radio? Učini mu se da će mu suze gruhnuti 
na oči i poškropiti ga po cijelom licu od golema 
jeda. 

Kad se vraćao s punim ibrikom vode ugleda 
kako se iz Hošina sokaka zajurio pas prema njihovoj 
bajti. Da nije jurio 1 očima nanišanio u onaj somun 
ispod nadstrešnice , ne bi on ni obraćao pažnju na 
psa. Zar ih je malo bilo na uriji, osobito kad ih osvoji 
klicanja. Razmile se po onim rupčagama odakle je 
Salihaga prodavao svijetu šljunak, proći se ne može 
od njih! Ali sad je ovo bilo nešto drugo. Odmah je 
predosjetio šta će biti sa somunom. Kao da mu neko 
kaza. Garov se zaskoči, zgrabi u zube onaj somun 
ispod strehe 1 izgubi se između svijetskih avlija. 
Šefko se ukipio pa samo gleda šta bi. Kad je došao 
sebi i potrčao nije više bilo ni psa ni somuna. Zurio 
je između mirnih kuća sa kojih su se dizali plavičasti 
dimovi, zurio i nemoćno klimao glavom, bez nade, 
dotučen 1 u onom stanju kad sve kočnice popuste a 
čovjekom ovlada zvijer. Gadljivo opljunu 1 podiže 
lu ravnodušnim nebesima na kojima se 
odsjenjivao večernji sunčev purpur na au 

- Pa, Bože!... - Šta je ovo!? - uzviknu jarosno. 
Ja i moja Šida smo Tebi postili! Nije li hodža Ragib 
vazda govorio da je post Tvoj i da ćeš ti za njega 
posebno nagraditi postače? Pa šta ovo sad bi? Ništa 
zar drugo da nejmamo za iftara osim ono somuna 
pai njega da odnese cukac! - Šefko se sav zakocenuo 
od huje, zažmirio i škripio zubima. Oko njega 
naokolo carevala je tišina 1 ravnodušnost. Stiskao 
je u ruci onaj ibrik pun vode i mislio bi li sada 1 
njega zafrljacio preko urije u rijeku pa kad nema 
somuna nek nema ni vode. Suze ga opekoše u očima 
kao ljuto sirće po ljutog rani. Stislo mu se u glavi, 

čini mu se da će mu se čelo istaviti, gleda oko sebe 1 
doista ne zna šta bi. 

U magnovanju ugleda kako iz sokačića izbiše 
dječak 1 djevojčica, zametnuti uzlovima i tevsijama. 
Uzahnom stazom djeca se zaputila prema njegovoj 
bajti i zaustaviše se pred vratima. Gledaju jedno u 
drugo 1 jedno drugo kučka da zakuca na vrata. 

-E, djeco? - Šefko se prenuto javi sa bašče. 

- Babo 1 majka poslali iftar... 

Šefko rate pritrča vesela lica i suznih očiju 
kao kakav dječak te stade od djece preuzimati 
zavežljaje. Pošto ih poreda uza zid, opazi u peškiru 
tri somuna iz Asimove pekare. Okrenu glavu prema 
dječaku s licem punim neočekivane vedrine 1 milošte 
pa će koliko da nešto kaže: 

- Ovosi ti bio u Asimovoj pekari? 

- Nisam... Bio je amidža Salih. 

- A čiji ste vi? - Šefko upita. 

- Hadže Šeherćehajića. 

- Kabulosum! 

- Halalosum! 

- Aaaa... E nek ste vi živi 1 zdravi, lijepa moja 
djeco... Selam ćete babi i materi... I nek im bude 
kabul post! - Šefko će tronuto. 

- Majka je rekla da sudi ostanu, sutra ćemo doći 
po njih - još nešto promrmljaše 1 odskakutaše. Tek 
što su zamakli za kuće, izađe Šida i ugleda jela koja 
je Šefko upravo pregledao otkrivajući jedan po jedan 
sahan. Pošto vidje jela, Šida uskliknu kao razveseljen 
bolesnik:" Znala sam ja, Boga mi, moj Šefkete, da si 
se ti sa mnom samo šalio! Kako će biti da ti dođeš 

kući praznih šaka. I po vrhu donio sve gotovo! E, 
ja se tome baš nisam nadala..." govorila je Šida i 
pljeskala nadlanicama ispred lica, We i puna 
nekog slatkog zanosa koji se razlijevao po njoj 
prijeteći da je potopi. 

Šefko se smješkao. Nije imao snage da sasvim 
skrije zbunjenost kroz koju su mu navirala 
aijetana jela zahvalnosti a potom stida zbog 
maloprijašnje malodušnosti. Spontano je Izgovarao: 
Bože, Tebi slava 1 hvala!... 

Šida nije ni opažala šta se dešava sa Šefkom već 
se radovala što se bliži akšam 1 što ih čeka tako obilat 
iftar. Izmučena glađu kojoj je bio uzrok tanak ručak 
na sehuru veselila se kao dijete. 

- Ah, Šefko, vidi, nejma onog somuna! - Šida se 
tobože iznenadi. 

- Šuti, odnese ga nekakav cukac. Njegova 
nafaka. A dragi Bog zna šta je za koga! 

- Ah, ah!...čudila se Šida. - Bog dragi zna koliko 
je siromah bio gladan. Beli će se najesti. I neka će, 
jeDde, Šefko... Sevap nam je - njiše glavom TM 
raznježena 1 plačna u isto vrijeme. 

Pošto zajednički unesoše jela u malu sobicu što 
je mirisala na osušenu nanu, Šefko opra ruke na koje 
mu je Šida polijevala vodu iz ibrika i sjede za omalu 
siniju. Šida poredala sahane po vrućoj plati dobro 
založena šporeta suhovinom da se podgriju umaci i 
pita pa i ona sjede. Šefko primaknu ibrik sa 
studenom vodom da, kad pukne top sa Pobrđa, 
raskvasi osušeno grlo 1 rashladi postačku dušu. 

Nakon što su progovorili nekoliko riječi o 
dugačkom vrelom danu, na visokoj = astoj 
munari čaršijske džamije, zacakliše se kandilji a za 
njima puče top. 

LIJEK ZA IŠTAH 


svanulo zimsko jutro. Ciča zima. Salihaga 

bakal založio dobru vatru u bubnjari. Vatra 

u peći poletno bubnji. Nema još mušterija. 
Bakalin ne zna šta bi radio pa se ushodao po dućanu 
kao da je mjerio razdaljinu između jednog i drugog 
zida. Svezao ruke na leđa, pogrbio se onako 
suhonjav i provlačio kao čunak između sanduka, 
kanti, drvenih kačica od bijelog mrsa, prvo glava 
pa onda noge. Zabrza, zastane, stavi ruku na usta, 
premišlja. Najblaže rečeno bio je i zabrinut i ljut. 
To se nije moglo sakriti pa, iako je očekivao u sebi 
nejasnu buru, stari strpljivac mu je iznutra 
došaptavao: Šta je? Šta hoćeš? Ne more vazda biti 
potaman! A on odmahnu rukom ispred nosa koji 
nije bio, što se tiče veličine, za potcjenjivanje i kao 
da mu je služio kao glavni orijentir sitnoj glavi što 
se odlikovala hitrim pokretima. Činilo se da je sve 
nešto propitivao sama sebe, nečega se prisjećao i 
glavom potvrdno vrtio. Ko ga je poznavao pomislio 

bi da mu takvo vladanje baš ne priliči jer Salihaga je 
važio za mirna, razborita 1 uopće mudra čovjeka. 

Bakalin, međutim, nije ništa ili gotovo ništa jeo 
već nekoliko dana. Jednostavno nije imao želje. Što 
god bi mu žena ponudila, njemu se mučilo 1 na samu 
pomisao da metne zalaogaj u usta. Zatičući se kako 
hoda kao raspolućen na onoga punog mira i 
mudrosti i onoga koji se počeo plašiti zbog nejela, 
maše rukama, samo što nije počeo sam sa sobom 
da govori, jetko prošaputa: Da, ne benavi! Kako je 
uz ramazan, onaj ljetni naprimjer? Ipak, da se ne 
razboli? - Ne jedeš, ne jedeš! - Opljucnu. 

I uze da gleda po rafama i staklenim vitrinama 
na tezgi. Sve je puno svakojake ćereste i po izboru, 
samo je suhog mesa nekoliko vrsta, pa sudžuke, 
pune mješine 1 tendžere raznih sireva, kule 
iskričavog masla, fasle sokolačkog kajmaka, a 
medova, voćnih 1 pčelinjih, od najbolje vrste, da se 
i ne spominje. A ti ne jedeš? opet mu neko kao da 
došapnu na uho. Neka se pričuva, neka se ne šali, 
snaga ide na usta... Pa vidi preko puta Asimovu 
pekaru i pekara Asima kako na veliki pult izbacuje 
iz peći vruće somune koji se puše na studeni. A 
njemu u trbuhu od toga nailazi nekakva guta i 
pomisli li na onaj vruć somun i u njemu podebeo 
fl sokolačkog kajmaka, umjesto da mu pljuvačka 
navali na usta od ištaha, u njemu se uspomiješta ona 
guta i biva još veća. Stade razmišljati koju bi travku 
uzeo da mu žena svari čaj ne bi li projeo. Liječio 
svijet travama pa što ne bi 1 sebi pomogao? 

Vatra veselo bubnji u bubnjari. 

Salihaga još razmišlja o travkama i, gonjen 
hladnoćom zidova, prilazi peći. Okrenuo leđa i ruke 
na leđima vatri i gleda kroz mali stakleni izlog 
okićen travkama 1 napisima koja se za šta 
upotrebljava. Izlog je prekriven patinom ljetošnje 
prašine ali se kroz njega kao kroz maglu vidi žitna 
pijaca prazna poput pustinje, nigdje žive duše. Samo 
se praznim sokakom što je izlazio na pijacu pomoli 
seljak i mali bosanski parip natovaren oblicama 
drva. Konjić je gazio po suhom tlu bijelom od mraza 
i tankog sloja smrznutog snijega. A iznad konja i 
seljaka po granama starih lipa pokićenih injem 
skakutali su prozebli vrapci tražeći hranu. Zimska 
slika studeni potaknu Salihaginu misao na drva te 
pođe prema vrtima da svrati seljaka i pokuša. da 
kupi onaj tovar. Ali pošto seljak i parip krenuše sami 
prema dućanu, odustade. Bolje je tako, pomisli. 
Jeftinije će kupiti. Ali...zar i pekaru ne trebaju drva? 
Izađe 1 doviknu: 

- Svrati amo! 

Bio je to mladić od dvadesetak godina, ćosaste 
brade i rumenog lica od studeni. Na njemu neka 
stara hrka iz koje je mjestimice virio pamuk a ispod 
hrke raskopčan ovratnik košulje od domaćeg 
lanenog platna bez pucadi. Na nogavicama 
poširokih čakšira od domaćeg sukna navučene 
lastike bijelih priglavaka a na nogama Batini gumeni 
opaci. Sav upakovan kao paket. 

- Prodaješ? - bakalin će nezainteresirano. 

- Prodajem. 

- Pošto ti je to drva? 

- Banka. 

- Skupoje 

- Nije, aga. 

- Daću ti još tri dinara da ih ispiliš i uneseš. 

- Daj četiri, aga. 

- Dobro - bakal mahnu rukom - pazarito! 

Salihaga mu otvori veliku kapiju te seljak uđe u 
avliju da rastovari. Bakalin mu iznese iz magaze 
testeru i sjekiru i, pošto rastovari konja, odveza 
vreću što je bila povezana za vrh samara, izvadi iz 
nje naramak sijena i položi konju a on se uhvati 
sjekire i testere. Za manje od dva sahata drva bijahu 
ispiljen unesena i složena u magazu. Izvadi iz 
sijenom nabijene vreće još pregršt sijena izmiješana 
sa slamom i stavi ga pred konja te uđe u dućan. Sjede 
na skemliju uz zažarenu furunu da se ogrije. Vatra 
je u peći šištala, fijukala kao da se u njoj podigla 
oluja. Bakalin mu dade metalni novac a on ga 
rasporedi veoma pažljivo po grubom dlanu i uze 
pomicati dinare i brojati ih. Gleda toplim očima u 
novac, gleda... pa živahno, zasjalim mladenačkim 
očima nalik na čavčje, stade razgledati hranu u 
vitrinama i po rafama. Pogled mu zastade na suhom 
mesu, nosnice mu se raširiše poškakiljate snažnim 
mirisom. Gleda u meso i misli, zatim u sireve 1 opet 
misli... Pogled mu zastade na galonima sa voćnim i 
pčelinjim medovima. 

- Imaš li, aga, jabukova meda? 

- Imam. 

- Pošto ti je? 

- Kila četiri dinara. 


81 


- Uzo bih meda ako ćeš mi dozvoliti da ovdje 
jedem? 

- Dobro. 

- Daj mi jedan frtalj. 

- U što ćeš? 

- Eno u onu tvoju ćasu od masla. 

Po unutrašnjosti posude vide se tanke škrame 
masla a po njima tanak, jedva vidljiv sloj prašine. 

- Od masla je, hoće li ti što smetati? 

- Neće, aga... Kome bi još maslo smetalo! - 
osmjehnu se i obliza mesnatu usnu. Trgovac 
popljusnu unutrašnjost ćase hladnom vodom pa je 
praznu stavi na vagu 1 ciljajući okom težinu ćase, 
stavi teg od frtalj kile i nali med. Mladić preuze ćasu 
1 prinese je vodenoj česmi. Nali na med gotovo dvije 
trećine ćase vode, stavi je na peć a iz vojničke torbe 
od celtbana izvadi drvenu kašiku i oko jednu kilu 
kukuruze poležače te pošto kašikom izmiješa vodu 
i med stade onu kukuruzu drobiti u ćasu, sve dobro 
izmiješa, slatko cmaknu ustima 1 poče da jede. 

Salihaga se divio drvosječi kako zadovoljno 
melje zdravim bijelim zubima tvrdu kukuruznu 
koru, pogleda s vremena na vrijeme u trgovca i 
smješka se. A onda se kao nečeg dosjeti, zastade s 
jelom, spusti ćasu na tezgu, očisti jezikom zube i 
izađe napolje. Bakalin je vrtio glavom i neveselo se 
smješkao. Neko kao da mu je govorio: Vidiš kako 
se jede! Mnogo se ne bira kad se ogladni! U srcu 
mu se izleže 1 zatitra plamičak zlobe. Nezadovoljno 
opljucnu. Drvosječa se vrati veseo i sav razmahan. 
Odmah priđe ćasi, prihvati se kašike 1 nastavi jesti 

nesmanjenim poletom. S vremena na vrijeme bi 
pogledao u trgovca 1jednako se prijateljski smijuljio 
rastegnutih, ispucalih usana. Kad bi pri kraju, dobro 
počisti svaku mrvicu, potra dno ostatkom kukuruze 
i pojede. Onda se okrenu trgovcu | reče izvinjavajući 
se: - Oprosti ja tebe 1 ne ponudih!... Nisam 
zaboravio već računam da ovo nije hrana za tebe. 
Tvoja je hrana drugo... glas mu je toplo 1 prijateljski 
pjevušio po krajiški. 

- Što si izlazio? 

- Išo da vidim je li Putko pojeo svoju gibiru. 

- Pa? 

- Opuho je, vala, svaku slamku. U nas nejma 
ogrizina, aga - reče poučno i priđe česmi, opra ruke 
i usta te otpi nekoliko gutljaja vode. Jednako 
nasmijan i ne bez prizvuka stidljivog prkosa, 
uzviknu kao da licitira kakvu robu na sajmu: 

- Radim li - radim, a živim li - živim! 

Bakalin se prvi put u ovih nekoliko dana od srca 
nasmija. Kad je Šefko Bulbu! uzjahao na svog paripa 
i zamakao u sokak koji ga je preko gradske ćuprije 
vodio u njegove Mehovce, bakalin uze metlu 
drvenog dugačkog drška i zalupa u strop bakalnice. 
Neko mu odlupi. On kucnu tri puta što je bio 
uobičajeni znak da mu se donese jelo. 

VEZIROV SLON 


asan-paša Dijarbekiri je bio turski poslanik 

na službi u dalekoj Indiji u vrijeme vladavine 

velikih mogula i vremenom zavolio slonove. 
Nakon nekoliko godina premjesti ga sultan u 
Travnik te on dovede, pored uparađene lične garde 
na bijesnim i odnjegovanim atima, i jednu mladu 
slonicu koja je ukrašena slikovitim kadifnim 
pokrivačima činila pokrivačima dio vezirove svite 1 
sjaja. Sve je nekako bilo kao i u ostalim prilikama 
kada bi dolazio novi vezir ali ih prisustvo one 
neobične grdosije, od malo znane živine, zabrinu. 
Bog samu zna kakva im se prijetnja krije od te 
neobične zvjeri! 

Sve je to bilo smješteno u prostrani vezirski 
Konak. Na početku nikome od vezirove slonice nije 
bilo ni štete ni koristi. Uzbudljivi razgovori i 
neobične pretpostavke o životinji presahnuše. "Eno 
je negdje tamo u Konaku, što nas je briga. Vezirova 
je, nije naša. " Ali poslije valjda nužne aklimatizacije 

vezirskog činovništva 1 služinčadi ona slonica se 
stade pojavljivati u čaršiji. Svijeta stade trka, 
bježanje, panika: ko zna šta grdosija smjera! A ona, 
slonica, mrdne povremeno ušima, ispruža 1 skuplja 
surlu, mirno hoda i žmirka ko sveta indijska krava... 
Podugo joj se svijet sklanjao a trgovci, pošto poče 
ulaziti u piljarnice i baklaske radnje, bježe iz radnje 
ko mameni. Sve tako dok ne uvidješe da je slonica 
posve miroljubivo stvorenje. Jedina joj je bila 
mahana što je uvraćala u dućane, osobito gdje se 
prodavao bakaluk 1 južno voće te navali na banane, 
datule, šećer i druge slične jestvine. A dućandžija 
da bi je se riješio stavi na dlan nekoliko lokuma 
šećera, bolje i nekoliko lokuma nego da sama pojede 
čitavu oku, sav naježen od straha da mu 1 ruka ne 
ode kud 1 šećer. Ona sve jednu po jednu kocku u 
slast poždere 1 kad sve ostane na tome, trgovac, sav 
blažen što počasti, eto, vezirovu slonicu, ništa mu 
se nije dogodilo te uzviknu za njom da čuje cijela 
čaršija:"Selam ćeš u Konak!" 

I onako uzdignute kose na glavi od straha 
duboko odahne i zahvalno, ne zna ni kome od 
uzbuđenja, gleda kako se slonica ogromnim 
trapavim nogama udaljava prema drugom dućanu. 
A on piljar Salkan, viri iza vrata i moli Boga da se 
gošća malo navrati u Samidov bakaluk pa da mu 
sve isprevrće; volio bi onako iz zabave 1 zlobe jer 
mu poslovi mnogo bolje idu nego njemu. Pa mu se 
želja i ispunila. Ne da mu je izjela mnogi šećer, 
banane, grožđice, već onako teška provalila 
dućanske podnice i bez uzbuđenja izvadila noge 

između polomljenih dasaka 1 izašla. Bakal se 
izbezumio da joj šta ne bude, vezirova je, može 
poslije biti bela a! 

Bakali, piloni i aščije su prolazili najgore. S 
početka i životinja se nekako skanjivala, premišljala 
se, gotovo bila obazriva, a sada se toliko ostrvila da 
jednostavno uzima sama šta stigne. Nije joj nikakva 
muka da uzima i preko tezge. Ispruži surlu i nema 
toga što ne bi sama mogla dohvatiti ako joj je stalo. 

Dodijalo čaršiji. 

Spočetka bio strah, zatim došlo uveseljavanje, 
dovikivanje, šenluk pa makar 1 na štetu, ali kad 
slonica odredi da živi samo od skupog južnog voća 
1 slatkiša, pa bila 1 vezirova, uznemiri duhove. 
Nastade komešanje. Šta da se radi? Što je najčudnije 
javno niko nije ispoljavao nezadovoljstvo, štaviše 
glasno poselamlj uje u Konak, ali potajno grde, psuju 
i slonicu 1 onoga ko je dovede u šeher. Nekome 
naumpade da se požale starješini esnafa ne bi li on 
našao kakav izlaz. Samid 1 Salkan se nađoše s cijelom 
skupinom od stotinjak trgovaca. Započeše žalbe, 
optužbe uz sve ograde da sve to oni ne bi da su 
došli pred koga drugog a ne pred njega, ceribašu 
vezir je, poštuju oni vlast, ali, eto, pred njim 1 on je 
trgovac, mogu serbez 1 kazati šta misle, mada slonica 
nije zainteresirana za njegovu robu. 

Najprije su počeli s tim kako im ona vezirova 
slonica, ko esnafbaša nije Znao, uvrati, znaš kako 
je, uvrati, pa voli grickati banane, suho grožđe... 
Gricka, razmažena a vezirova, dok neko ne 
dreknu:"Ma šta gricka, ždere, dok dlanom o dlan 

ode gajba banana, kile šećera, sjemenki, suhog 
grožđa. Već - pomagaj Zejnilaga, vako se više ne 
more!" 

- Ih,1 ti Samide, opet! Zgrčeš onolike pazare pa 
da je sam hraniš bilo bi pošteno jer u onome tvome 
ima i vezirova haka! - Salkan će. 

- Ne bi ni tebi falilo, sevap je, hajvan došo 
izdaleka... 

- Ako je došo nije došo meni, sevap je, dosta mi 
je moje pokore - požali se Savo Pelemiš. - Ako je za 
nju uzeo da se brine koji vezirov činovnik heka se 
brine, vezir ima mala koliko hoćeš, a ne da mi... 
Ovo niđe nema na svijetu! 

Bilo je prigušenih nagovještaja da bi s njom bilo 
najbolje svršiti neđe u mraku... Ko će kazati veziru 
da mu smeta njegova slonica? - Ja bih more biti pošo 
sa vama, ali to ne bih smio kazati valiji - dodade 
jedan. Bilo je oko toga 1 otvorenijih mišljenja ali se 
oštro usprotivi esnafbaša Zejnil. Mislite da se ne bi 
saznalo pa šta onda? Ispade da se nisu dobro 
razumjeli. Kakvo cmekanje, ne daj Bože, šta li 1 kako 
to neko zamišlja? Ne bi oni to nikad ni pomislili pa 
kad bi slonicu morali hraniti 1 desetine godina. Ta 
vezirova je ona, njihova svijetloga valije, kako bi se 
tako nešto moglo 1 zamisliti !... 

- Nejse, sada, ubiti, ne ubiti... nisam ni ja Za to 1 
nismo Zar na tako nešto spali - Zejnil će - da 1 nije 
vezirova, slonica je hajvan, šta ona zna... Već mi 
ćemo tražiti od vezira da nas primi na divan pa ćemo 
mu sve pošteno kazati, neće glavu otkinuti Za 
iskrene 1 istinite riječi. Može biti da će on sam tu 

stvar riješiti. Možda će narediti da se slonica ne 
ispušta iz Konaka i za nas će sve nevolje prestati, je 
h tako? 

Svi se složiše s olakšanjem. Ugovoriše da se 
sastanu pred Salkanovom piljarom. Mjesto je 
zgodno i prostrano pa će odatle svi krenuti zajedno 
u Konak. Ići će najprvi esnafbaša, za njim Samid 
koji je pretrpio najveću štetu pa onda ostali. Jer 
Zejnilaga je Kovjeć 1 od časti i izabran dragom 
voljom ju 

Pošto su zajedno klanjali akšam u gradskoj 
džamiji a ostali se pomolili po svom zakonu, skupiše 
se na određenom mjestu i krenuše jedan za drugim. 
Ali što su se više bližili Konaku sve ih je bilo manje. 
Esnafbaša odmahne rukom, pričinja mu se valjda ; 
ide dalje. A oni, kako je kome bio naruku koji 
sokačić, šmugaju u polumrak. U blizini glavne 
konačke kapije Zejnilaga stade. Stao on, okrenu se 
unatraške, vrti glavom, gadljivo opljucnu. Nigdje 
nikoga! Zatim pogleda u već osvijetljene pendžere 
vezirske rezidencije, misli se, misli, pa krenu sam. 

Gardisti stadoše pred njega. On im reče da je 
starješina trgovačkog ceha 1 da ima sa vezirom posla 
koji se tiče trgovaca... Najprije ga najaviše a zatim 
uvedoše. 

Na divanu je sjedilo nekoliko šeherskih ajana a 
u pročelju vezir. Oči mu sijevaše ispod kosmatih 
vjeđa, sijevnu i smaragd sa njegova svilenog turbana 
a ceribaša smjerno stavi ruke na prsa 1 nazva selam. 
Vezir sa čibukom u ruci pokaza mu mjesto da 
sjedne. Donesoše pred njega čaj, slatkiše i duhan. 

- E kakvo je dobro, efendim? - prevede ćehaja 
vezirovo pitanje. 

Ceribaša srknu čaja, pojede mirno komad 
baklave, zamota cigaru 1 zapuši. U dvorani tišina i 
iščekivanje 

- Sve je dobro, preuzvišeni, ne mora biti bolje 
ni ljepše. Poslovi dobro idu, robe ima svakojake pa 
zadovoljan i narod 1 trgovci... A ja došo radi one 
tvoje slonice... Ona kao da nam je svaku sreću 
donijela u šeher. Ide ona tako po čaršiji, narod za 
njom, gleda je ko u kakvo čudo. A ona vazda nešto 
zamišljena, tužna, gleda onaj svijet pa ko da im veli: 
Hajde, šta ste blehnuli 1 ja sam živi Božiji stvor, 
hajmo u dućan! I ona u dućan a svijet za njom. 
Milina je gledati kako se sama poslužuje bananama 
i drugim voćem, đahkad sama a đahkad joj i trgovci 
nude, plaše se da nije, možebiti, stidljiva, pa neće 
da uzme sama. Svi se fale. Kako je počela obilaziti 
dućane, vele, svakom krenuo posao ne može biti 
bolje, preuzvišenosti. Svi govore i žale gledajući je 
nako samu i tužnu i sve se pitaju šta joj fali. 
Zaključiše da je to stoga što je sjerota sama. Trebalo 
bi joj nabaviti, preuzvišenosti, jednog slona da ima 
društvo pa bi ona bila veselija a bilo bi veselije 1 u 
čaršiji. Svijet bi se preporodio od sreće da ih vidi 
onako u paru kako šeću... Eto, tako, poslaše me da 
te, presvijetli, zamolim u njihovo 1 svoje ime da 
slonici nabaviš i slona pa nek ima društvo. Uz 
najbolje želje i selame trgovaca ja evo toliko... 

- Aferim, efendim! - reče paša sretno s 
izdignutim kosmatim vjeđama okrenu se prema 

ćehaji pogledom punim prijekora. - Vidiš li, a i vi, 
ostala gospodo, kakve čestite i divne građane 
imamo! Kad su mi o tome pričali kada smo se 
spremali za Bosnu nisam mogao povjerovati. A ti, 
Mulazim-efendija, da odmah poručiš iz Indije da 
mi se pošalje jedan lijep, mlad slon! Otkad ja to 
govorim a on meni - okrenu se valija ajanima: "Ja 
ne bih, pašo, neće narodu biti po volji!" - oponašao 
je vezir unjkavi ćehajin glas. 

Svi se uglas nasmijaše 1 sa odobravanjem. Bi 
zaključeno da se nabavi i slon! 


Go 


ĆUKANJE 


ogađaj koji se odnosi na ovu priču dogodio 

se za vrijeme vladavine sultana - Hamida II, 

dakle u vrijeme kada je padišahova vlast 
gasnula 1 kola ogromnog Turskog carstva krenula 
nizbrdo. Bune, mladoturci, tanzimat pokret za 
demokratske reforme, uvlačili su sve više zemlju u 
nered 1 krizu. Energični sultan branio je svaki pedalj 
svoje vlasti. Inteligentan i i mudar, što je više stario, 
postajao je sve veći despot. Činilo mu se da je bio 
okružen samim neprijateljima 1 izdajnicima. Čak i 
hranu koju su mu pripremali morao je prvo kušati 
dvorski oficir, određen za nadzor kuhinje, da bi je 
zatim sultan jeo. 

Zauzet progonom pobunjenika 1 raznih 
urotnika koje je nemilosrdno kažnjavao, 
zaboravljao je najvažniju stvar, ono od čega se Živi 
- ekonomiju. Najniži slojevi naroda, upravo oni koji 
su još uvijek voljeli svoga padišaha, mahom su 
gladovali. 

Nikakva upozorenja u tom smislu nisu koristila. 
Sultan ih je smatrao zlobnim skretanjem pažnje sa 
glavnih pitanja na sporedna. Potvrdu svoga stava 
nalazio je u razdraganosti 1 podršci naroda kada je 
petkom svečana parada kretala od Jildiz-kešika 
prema Plavoj džamiji gdje je Sultan obavljao džuma- 
namaz. Svijet je u špalirima slušao vojnu muziku sa 
paradnih kočija koje su vukli pretili araberi i orlovi 
1 klicao padišahu: 

- Jaša, padišah, jaša... Čok jašaaa!... 

Uz sultana je sjedio nJ jegov lični hodža, Husrev- 
zade, gledao u svijetinu i šutio. Bio je iskusan alim, 
dobrog odgoja, ali potajno nije ddobriu/ao 
sultanovu oštrinu u borbi sa protivnicima u Zaštiti 
autoriteta halifske vlasti. Sultan kao da je ponešto 
od toga naslućivao, ali je s druge strane dobro znao 
kakvu bi životnu prazninu u njegovu životu ostavio 
Husrev-zade svojim eventualnim odlaskom sa 
dvora. 

Kad su ovacije naroda došle do vrhunca 
razdagnosti, sultan se okrenu svome hodži, pa, 
želeći možda da ga podsjeti da naslućuje njegov 
opozicionarski odnos prema njegovoj surovoj 
politici, veselo reče: 

- Vidiš li, Husreve, kako narod voli svoga 
vladara! ! 

- Vidim, padišahu, vidim - neka je slava Allahu 
koji te podupire. 

Kada su ušli u uske sokake gdje je svijeta bilo 
manje 1 klicanja postala gotovo sporadična, Husrev- 
zade se nagnu prema sultanu. 

- Padišahu, nešto bih ti ispričao ako se nećeš na 
me ljutiti. Allah mi je svjedok da sam ti vjeran. 

- Pričaj! 

- Moja žena i ja plaho volimo kokoši 1 piliće. 
Ima ih blizu stotinu. Nekad ih hrani sluškinja, ali 
većinom žena. Stane ona u ćoše avlije pa ćuk, ćuk, 
ćuk... a one nahrnu ko lude, milina ih gledati kako 
se jate, preskaču jedna drugu, hrvu se koja će bliže 
ženi i žitu. A ja s pendžera sejrim. Nešto mi 
naumpade pa rekoh ženi: Uzeću ja sutra tevsiju sa 
žitom, a uzmi i ti tevsiju, ali - praznu! Siđemo na 
avliju, a kokoši se sjatiše oko žene, mene ne gledaju. 
Ako koja usput i pogleda, rekao bih da ko pita: Šta 
će Ovaj ; ovdje?! Žena onako isto ko i obično stala u 
ćoše, a sada je stadoh vikati: ćuk, ćuk, ćuk... a one - 
ništa! Digle glave, nešto se kao iščuđavaju, tiskaju 
se oko žene, dižu glavu prema njoj pune pitanja 1 
ko iščuđavanja. A ja opet: ćuk, ćuk...! - a one ni 
habera. Ali kad ja bacih šaku žita ispred sebe, a one 
ko mamene poletješe prema meni, guraju se, 
preskaču, veru mi se između nogu, a žena ostade - 
sama! I pošto im sve izbacah što je bilo u tevsiji, 
one prebraše svako zrno pa se počeše rakoliti i kroz 
mazgal odoše u bašču. 

Sutradan ponovismo isto. Žena ih s praznom 
tevsijom u naručju pozva: ćuk, ćuk, ćuk!... a one 
prema njoj, ali nema žita. Gledaju u ženu, pogledi 
im puni pitanja, uvijaju vratovima kao da ruže. A 
kad ja bacih pregršt žita, a da ni ćuko nisam, one 
NJE ženu ko da je Bog, tobe ja Rabbi, nije ni 

dao. Čitam im iz pogleda i bih se zakleo da u sebi 
misle: Čukaj ti, hanuma, koliko hoćeš žito je - ovdje! 

Drugi put promijenismo uloge. Mene smjesta 
ostaviše i odoše ženi. Sultan se ironično smješkao, 
a onda se okrenu hodži. 

- Ne zna se, Husreve, ili ti je veći ilum ili poganiji 
jezik! Da ti nije iluma 1 sretnog imena, (to se ticalo 
uspomene na hodžina imenjaka koji je bio Fatihov 
hodža), samo Bog zna šta bi od tebe uradio taj tvoj 
jezik. A 1 glava ti je dobro okrugla, lijepo bi se 
-kotrljala po tlima jedi- kule! 

Husrev-zade se tjeskobno osmjenu, a oko srca 
mu se savi hladnoća. 

- Padišahu, ja volim više tebe nego ikoga na 
bijelome svijetu, osim bezbeli poslanika 
Muhammeda, salavat na njega, ali dobar nasihat 
koristan je 1 jednom velikom caru kao što si ti! 

Padišah je šutio. Vrijeme je pokazalo da je 
Husrev-zada bio u pravu. 

PROGNANIK 


z strmu džombastu džadu škripucala su 
pretovarena kola. Dva bijela, dobro 
uhranjena konjića vična bosanskim brdima 
i kozijim stazama, pokazivahu znakove umora. Jer, 
osim povelikog tovara žita na kolima su bila još 
dvojica ljudi, kočijaš koji se sneno geguckao na 
prednjem sjedištu zastrtom konjskim pokrovcima 
1 saputnik, opružen na vrećama Žita, sav u nekoj 
prividnoj pasivnosti, koji se počeo neočekivano 
meškoljiti 1 okretati ali nikako da se namjesti. 
Ispružao se, istezao, skupljao, trzao jednom nogom 
kao preklan ovan... Bezuspješno se borio sa 
nesanicom. Zato promoli glavu iz širokog ovratnika 
svoje libade i potraži očima kočijaša. 
- Šerooo! 
- E, šta hoćeš? 
- Đe smo ovo? 
- Na Komaru. 
- Koja su doba? 

- Igra se oko horozova. 

Gledao je još nekolika trenutka u kočijaševa 
široka leđa pa zavuče glavu u ovratnik kabanice i 
osjeti kako ga ponovo, ko zna koji put, zapeče misao 
na sutrašnji dan, travnički vašar i prvi Dan duhova. 
U glavi mu je tutnjalo od protivurječnih misli, 
uspaničenih i bez mnogo razbora. Nije se radilo o 
veselju 1 vašarskom provodu, niti je to bilo za 
čovjeka njegovih godina već se ticalo njegove 
posjete bosanskome valiji. Sučeljene misli što su mu 
u glavi pravile nered: one koje su odobravale njegov 
plan oko te posjete i druge koje su ga obeshrabrivale 
1 izdavale se za njegova zaštitnika gotovo su siktale: 
bosanskom baliji, bosanskom valiji!?... Đe ti je bila 
pamet? U šta si ostario, heecej'... 

Nešto nesanica, nešto strah što su mu ga u dušu 
. utjerivali njegovi umišljeni saveznici doveli su ga 
dotle da je čitavu tu zamisao o posjeti novom veziru, 
odjednom počeo smještati u one neozbiljne 
ujdurme jajačkih trgovaca kojima je 1 inače 
nesmotreno nasjedao svih tih godina koje su mu 
surovo priređivali u cilju da se dobro zabave na 
njegov račun. Eh, da je, Bogdo, on na mjestu ovoga 
sirovog kočijaša Šere čije mu je površno kenjčijanje 
sada izgledalo kao istinska blagodet! Jer kočijaš se 
nije nikada davao u kakve velike 1 lukave poslove, 
pogotovu ne sa čaršijskim džambasima. Njegova 
najveća briga bili su Knapićevi konji, njihov 
njegovan 1 uhranjen izgled 1 prijevoz robe u Travnik 
i natrag. Kad mu veletrgovac Hajim primi Žito, 
kočijaš pjevušeći smjesti konje u debelu hladovinu, 

turi im Zobi i sijena a on krene u Rakovića aščinicu 
na čuveni travnički lonac. Poslije se odgega na pazar 
da vidi šta se prodaje, kakve su cijene. Mjerka mlade 
Ciganke da bi koju uštinuo za čvrsto stegno.. A 
on, Hurem, bosanskome valiji?! Nuto! 

Kočijaš pucnu kandžijom. 

Konjići živnuše. Kola ubrzanije zaškripucaše. 
A Hurem Derbendija razmišlja 1 zuri u ništa ijedva 
zapaža mliječnu mjesečinu i čisto zvjezdano nebo. 
Šta mu bi da se prihvati ovako opasna posla? 
Namamili ga slatkim riječima i pohvalama njegovim 
velikim životnim iskustvima, 1 njegovoj neospornoj 
pameti. I sve to usred pune kahvedžinice svijeta. 
Posadili ga preda se, naručili mu kahvu 1 dali mu da 
zamota cigaru od najfinijeg trebinjskog duhana. 

- Haaa, sokole, deder mudra glavo! Šta je to za 
tebe da odeš malo do bijelog Travnika i kucneš 
svojim šarenim štapom na vratima Konaka? Ti znaš 
bolje od ikoga u čaršiji kako se to čini. Ta bio si u 
službi gospode, znaš kako s njima treba eglenisati... 
Pošto mu nazoveš selam - naučava ga Knapić - 
kazaćeš mu da te poslao jajački esnaf 1 ešraf 1 ostali 
jajački svijet da ga pozdraviš i, Bogme, zaželiš mu 
dug život i svaku sreću u vezirskom dostojanstvu. 
I da ga onda zamoliš da ti kaže čemu se pod 
njegovom plemenitom upravom mogu nadati 
trgovci, zanatlije i uopće čaršija. Od tvoje hodnje 
veziru imaće koristi cio ovaj svijet, nije šala. Je li 
tako, ljudi? 

- Jest - uglas se složiše. 

A Hurem se malo popodiže na klupi 1 ispravi u 

leđima. Onaj mu se kukasti nos kao da ukruti 1 
postade nekako kukastiji. Nije li to opasno Za njega? 
Da se ne šale s njim? Ne šale, Bože sačuvaj! Već su 
mu odredili 1 nagradu. Terzija Ale će mu na njihov 
trošak sašiti najbolji ćurak podstavljen janjećom 
kožom 1 rudlavim krznom. 

On se zamisli. 

Rekoše mu da će ćurak biti isti kao u starog 
Orhan-bega. Znaju oni da je postao neko, svi ga 
poštuju 1 sa njegove ratničke prošlosti a Bogme i 
učenosti... 

Okrenu se na tvrdim vrećama. Pa da, bio je 
ratnik. I najviše se sjećao borbe sa poganim 
Erdeljcima. Nisu bili prošli ni kasumi a pade snijeg 
do više koljena. I njima umjesto pobjede zapade 
bježanija. Natisle se za njima goropadne katane a 
on sa dvjema usićitim mulama nije mogao držati 
korak ni sa pješacima a kamoli konjicom! Ipak, 
zahvaljujući baš tim mazgama, nakon nekoliko dana 
i noći provedenih po šumama i jarugama, izvukao 
je živu glavu i ranu na nozi od koje je čitav kasniji 
život morao hramati. Osim te rane zbog koje je 
morao napustiti janičarsku službu, dobio je od 
druga po oružju i tarikatu bili su obojica bektašijski 
derviši štap izrađen u duborezu, pun iscrtanih likova 
ptica, miroljubivih životinja, vitičastih halkica 
vinove loze i nekog cvijeća. Pipajući nagonski štap 
što je ležao pokraj njega Derbendija se osmjehnu: - 
Ne zaboravio vinovu lozu, falila mu samo još 
šljivova grana! Imao je, izgleda pravo hafiz Sadudin! 
Volio je Osman i da zgodimice potegne! I napiso 

je:"Rana tilahka bila!" 1 riječi - ako prvi pogine neka 
ga se ponekad sjeti Fatihom - Pomilova rukom štap 
i prošaputa: "Osmane, brate, jesi li živ?" 

Bio je mlad i krio da šepa. "A što će ti onda taj 
bastun?" "Tako radi ukrasa". "Nema svak takva 
bastuna, prijatelju"... pomirljivo se smješkao. A 
njima padala u oči njegova smiješna kapa sa kitom 
na dugačkom koncu, koja ga je poput biča cimala 
po vratu 1 ona njegova šarena harena haljinka 
nekadašnjeg pašina službenika. Svojom pojavom je 
izazivao čaršijske besposličare da ga ismijavaju. Što 
je više pokušao da se izvuče na miroljubiv način, 
odobrovoljeno se smješkao. Ali oni su prozirali 
njegovo lukavstvo 1 bili još gori. Poput bijesne 
paščadi! A on, još ucviljen progonom iz Filiba kao 
nezaraslom ranom, gubio je strpljenje. Zašepa na 
onoj cotavoj nozi i zavitla svojim šarenim štapom a 
oni se, sa sigurne razdaljine, bezobrazno kese, 
rugaju mu se kako šepa, sigurni da ih nikad neće 
sustići 1 pred okupljenim svijetom koji im je davao 
podršku stidljivim huškanjem govorili: "Eto, vidiš 
bolan, i Bog te zabilježio!" 

Tih godina, dok se obikavao on na njih 1 oni na 
njega, bivao je često ojađen. Volio bi više 1 ono 
lutanje nakon što je bio istjeran iz Semiz-pašina 
konaka nego ovo sada. Da je imao malo više 
ušteđevine ne bi morao konačiti po tekijama i hraniti 
se besplatno po imaretima, ne bi svakako dolutao u 
Samokov, ne bi... Ipak, bilo mu je lijepo u 
Samokovu. Lijepa čaršija, prostrana tekija, tople 
vode. Ljekovite. Prvi put mu se pred očima razgalilo 

otkako je napustio Filib zahvaljujući vedroj i veseloj 
prirodi vekila Burhana. Za njega je sve u životu 
bilo svijetlo 1 lijepo. On je taj čijim je sevepom došao 
u Bosnu. Pričao mu je oJaj cu gdje e je proveo u Vojnoj 
službi nekoliko ae Uspoređivao je varoš sa 
velikim zrnom bisera. Opisivao čočeke 1 njihovu 
svirku. S kakvom slašću je kazivao o čočečkim 
mladicama 1 njihovu trbušnom plesu, o njihovim 
golim pupcima 1 tankovijastim strukovima te kako 
se njišu u struku kao trske na povjetarcu, skaču 1 
lebde po zraku ko perke. Sve se to događalo u 
velikom karavan-saraju što se u blizini stjenovitog 
vodopada bijelio poput labuda raširenih krila. Saraj 
je bio opkoljen ružicama 1 drugim svijećem 
ograđenim tepama sa raznobojnim lampionima koji 
su skrivale od očiju čaršijsku gospodu za vrijeme 
večernih provoda. "Pa kakva tu sve nije bilo jela 1 
pila, moj dervišu! Džennet, ništa drugo!" A njega 
su ta Burhanova vedrina 1 ljubav za životom gotovo 
vrijeđali. Jer duša mu je bila još bona 1 ranjava. Sva 
životna ljepota koja mu je nešto značila bila je 
pobožnost, jedino što je u njemu još svjetlucalo i 
ispunjavalo ga nekim neispraznim smislom i 
utjehom. Nešto ga je mamilo da domaćinu upadne 
u riječ ali se plašio od moguće neuljudnosti prema 
starom učenom dervišu. Ipak, pošto Burhan zašuti, 
reče: 

- Kako će to biti da jedna čaršija naliči na 
Džennet, neuzubillah? Da nisi počeo da seniliš, 
brate? 

- E, taka je to čaršija... Kad je vidiš 1 ti ćeš 
govoriti vako - uzvrati Burhan rastegnutim, starački 
raspuklim glasom i tonom mudre premoći. - Živi 
život i pazi na vjeru. Slično je govorio i naš Poslanik, 
Bog mu se smilovao 1 spasio ga! Potom je starac 
naslutio u kakvu je stanju putnikova duša te uze da 
mu priča o jajačkoj tekiji, o dervišu Hamzi i 
njegovoj svirci na niju u tekijskoj semahani 1 kako 
su se čežnjivi zvuci naja preplitali sa iskonskim, 
razgaljujućim šumovima slapova Plive. 

- Bio je dobar 1 duševan čovjek - uzdahnu 
Derbendija. Putovao je svijetom kao što putuje čela, 
od cvijeta do cvijeta. Bolje bi bilo da je bio makar 
malo muha zunzara. Bio bi bliže istini o onome 
poganijem licu kasabe, a njemu, od veće koristi. 

- Spavaš li? - kočijaš zaustavi konje da mokre. 

- Ne spavam. 

- Strah te kako ćeš sa vezirom? 

- Nije. I on je insan nije Azrail. 

- Boga mi vezire sluša i Azrail. Kad koga odredi 
za gajtan, Azrail umah dođe ko da jedva čeka... Daj 
duhan da savijemo! 

Kad su mu napomenuli da će mu ćurak biti ko 
u starog Orhan-bega, on se još više zamislio. Ušao 
je u godine, postao nekako zebljičav i kostobolan... 
Uostalom nije imao velikih mogućnosti da bira. 
Ćurak mu je potreban ma šta se desilo. Svi dalji 
razgovori koje su vodili o važnosti poduhvata, da 
ih on čuje, i njegova šutnja o pristanku na ponudu 
bili su samo utvrđivanje pazara. Znao je on dobro 
šta je za njih značilo da saznaju kakve su vezirove 

namjere prema njima 1 njihovu bogatstvu bez obzira 
što je Čifut Davo čitavoj zamisli pokušavao dati 
manji značaj. Kaže: Šta će oni, trgovci, dobiti od 

njega ako ne uspije? Titiz čilniski! Ne pita šta će 
biti ako njemu, Huremu, vezir natakne gajtan na 
vrat? 

Dok se još kolebao hoće li prihvatiti ponudu, 
razmišljao je o susretu sa Semiz-pašom, svi kažu da 
je novi vezir iz Filiba, a o kotrljanju ajanskih glava 
po avliji travničke tvrđave šutili su. I on bi sada 
pregorio taj ćurak 1 halalio to zadovoljstvo da se 
pokaže pred Semiz-begom u svoj svojoj stamenosti 
da mu nekako vrati dug za onaj nedostojni progon 
ali ga je povuklo nešto jače i od njega i onoga ćurka, 
nešto što je u njemu tinjalo sve ove godine... I 
probudila se u njemu nesavitljiva potreba da i sebi 1 
ljudima u kahvenici bude veći, da im pokaže poslije 
tolikih poniženja da je 1 on neko, da može učiniti 
što drugi ne mogu, da sada shvate kako su bili 
nepravedni, da se posrame ponižavanja koja su mu 
nanosili! 

- Nije to za me, uzmite koga drugoga! - reče. 

- Ne, ne, Hurem-efendi, niko ga to ne bi umio 
ko ti - dočeka Davo. 

- Ma, kakav ja, prođi se, gazda Davo, mene! (čik 
sad Davo!) 

- Eh, efendi-Hureme, znaš ga vezirov jezik, znaš 
gospodske manire, ludo bi bilo da ne zaradiš onaj 
fini ćurak na tvoju 1 našu diku? (Vidi ga opet!) 

Voli što je tako bio utvrđen pazar. A da nije imao 
svoje skrivene razloge on bi toliko volio udariti, tu 

pred njima, šakom o sto 1 kazati: "Zar tek sada, da 
mi iskazujete poštovanje? E, neću ni sada. Ni za 
pregršt žutih dukata neću!" 

Kola škripucaju a on zuri u nebeski svod, ne 
vidi ni nebo ni mjesec, već bulji rasanjenim očima u 
beskrajnu prazninu kao da je već bio izgubljen za 
ovaj svijet. Batrgao se u svojim jajačkim godinama 
ko pile u kučini. Nakupilo se u njemu mnoštvo 
ožiljaka 1 kajanja zbog svoje huljivosti pred nemoći 
da obuzda ono nekoliko vucibatina za koje je bio 1 
ostao došlo i protuha. Ipak posljednjih godina kao 
da su se izdovoljili na njemu, tražili druge. Derviši 
su ga oženili pobožnom udovicom 1 sagradili mu 
nešto kućerka. Postavili ga 1 za mujezina u Mislik 
džamiji, čaršija ga primila kao svoga. I slušajući 
njegov glas begenisaše mu i ostala svojstva, zavoliše 
ga. Pobožni ljudi su ga pozivali na svadbene dove, 
mevlude 1 sunnetluke, na sobete 1 zijafete, slušali 
mu učenje 1 na sva usta mu hvalili slavujski glas 1 
divili se njegovim pozivima da dođu u džamiju na 
molitvu. 

To je bilo ono vidljivo. 

A nevidljivo, ono u njemu, samo njemu znano, 
bila je njegova boljka koju je bolovao sam. Derviši 
su ga salijetali da saznaju o njemu 1 sve ono drugo 
što nisu znali. Budući im je bio obavezan i već 
smekšan životnim nedaćama 1 iskustvima godina, 
on im je pričao. I što je više pričao, oni se sve više 
raspitivali i smješkali se. - Znači bio je u janičarima? 
I na službi u sandžakbegovu Konaku? Neka priča 
kako je bio ranjen, zašto je napustio janjičare? Šta 
se delo te izgubi službu u Konaku? 

Poslije ranjavanja 1 one bježanije ispred 
erdeljskih katana, bio je nesposoban za janjičarske 
poslove. Dali mu nešto novca 1 preporučili ga za 
službu u Konaku. Hvalili ga kako je bio dobar 1 
hrabar borac za Carstvo. Konaku je na njegovu 
sreću trebao novi kapidžija. Poslije je sa filibskom 
talebom učio u konaku mevlude, ilahije. Nijedan 
filibski softa se nije mogao usporediti sa njim kad 
dade maha svome glasu te ga zavoli bivši ćehaja, 
starac Ruždi. Taj dobri čovjek ga stade nagovarati 
da se malo prikuči pašinicinoj sobarici Zubejdi, mu 
je bilo vrijeme da zasnuje dom. Postao je odjednom 
crna ovca prezira onih što su bili kao 1 on - sluge! 

- Šta bi razlog da te istjeraju, brate? 

Kako su neobazrivi 1 sirovi, moj Bože! - pomisli 
ali je pričao kako je Semiz-paša otišao na nekoliko 
dana u lov. U Konaku ostala, osim njega, Još dvojica 
i stari Ruždi. Osim pašinice i Zubejde ostalo 
ženskinje je bilo sve u Konaku. Upraviteljica 
ženskog dijela Konaka naredi starom Ibrahimu da 
čuva kapiju a njega pozva da im uči ilahije. U to 
vrijeme na kapiju dođoše poštanska kola sa 
nekakvim sandukom nalik na mrtvačku škrinju. 
Rekoše, kaže Ibrahim, pokloni za svijetlog pašu iz 
Stambola. Unesoše sanduk u sandžakovu 
rezidenciju 1 odoše. Ne prođoše ni dva sahata kad 
evo ih opet na kapiju. - Pogriješili, vallahi, trallah:! 
- Crni onizak Grk udara se šakom po zbrčkanoj 
bašuni. - Bogom te kumim, brate, oprosti, ostaćemo 
bez službe a i degenek ne gine ako ne vratimo. Nije 
bio onaj sanduk za svijetlog 1 presvijetlog Pašu već 

za Lutfullah-efendiju, bezbeli, neke knjižurine, (šta 


bi drugo bilo za kadiju). Upusti ih Ibrahim te uđoše 
po onaj sanduk, natovariše ga na kola 1 odoše. 

Kad se Semiz-beg vratio iz lova 1 ušao u svoju 
rezidenciju oblio ga hladan znoj! Konak porobljen! 
Otišao sav nakit 1 dragocjenosti. 

O svome izgnanstvu pričao je s neskrivenom 
notom gorčine, kako već mora da priča onaj koji 
nije siguran da mu ovi skorojevići ne vjeruju, niti 
to može da stane u njihove bašune. I još pride su 
mislili da ima još nešto što im nije kazao. Mislili su: 
nešto prešućuje 1 skriva u jadove jame. 

- Spomenuo si kršnu Zubejdu...? Kaži o njoj! 

Nije imao kuda. Pričao je na način koji je jasno 
Sala jo da mu kazivanje bezobzirno iznuđuju. 
Hoće da se namire za ono što su Za njega učinili. 
Jest, priznade, zavolio je Zubejdu. Iz nje, iz njezina 
čudesna smiješka, dolazilo mu prvo i poslj ednje 
sunce mladosti. Eto, neka oproste, njega je zapravo 
1 sramota što ovim nepotrebnim govorom ogolićuje 
svu svetost uspomena na nju, predaje ih njima kao 
poplašen srndać košutu gladnim vukovima, a njemu 
više ništa ne ostaje. Vjeruju li mu sada? Vjeruju. Ne 
bi on tako vadio svoju dušu i svoje srce pred njih 
da im nije toliko obavezan. Pa su, usto, oni svoji, 
veže ih zajednička nit ljubavi prema Voljenome! Zar 
nije tako? "Jest, brate, tako je!" 

- A jelije s oproštenjem bilo kako u kukovima? 
- javi se iz budžaka semahane jedan drski grubi glas. 
Svi se okrenušte kad ono robustni drvar Vejsil. 
Ohrabren istomišljenicima dodade: - Jeli, da prostiš, 

bila kakva?... Nije htio odgovarti već je zurio u mrak 
ispod stepeništa, prežvakivao nešto u praznim 
ustima pa smjerno oborio glavu. Šejh Rizah ukori 
znatiželjnika i održa pouku o uljudnosti 1 vjerničkoj 
čednosti zatim prouči kur'anski ajet Bog ne voli one 
koji govore ružne riječi! 1 naredi iskušeniku Vejsilu 
da prouči stotinu puta citirani ajet 1 izrekne iskreno 
pokajanje za učinjeni grijeh. 

- Beg je, bezbeli, lahko namirio svoj imetak ali 
tebi, Bogme, nejma lijepe Zubejde - javi se drugi 
glas iz drugog sjenovitog ćoška s likase -Đesi, 
brate, Burhane, da ovo vidiš! - uzdahnuo je, 
prisjećao se 1 jednako zurio kao osuđenik u 
zvjezdano nebo. Zatim je pogađao:Jedna od onih 
bezbrojnih zvijezda je njegova a jedna Zubejdina! 
Kojali je njezina? Da mu je vidjeti njezinu zvijezdu 
a svoju i ne mora. Šta će mu? Bi li mogla biti ona 
što je najblistavija? Ja je ona ja drge nejma! Jer 1 
njezino lice je onako sjajno kao ona zvijezda. 
Pomaknu se i trgnu cotavom nogom. Nije da je htio, 
nego mu sama od nekog doba trza. Nešto sluti? 
Da ne bude samo na zlo. Sjeti se trgovca Dave i 
gajtana. Zatrese glavom kao da se želio izbaviti iz 
bogohulnog razmišljanja te se vrati prijašnjim 
mislima... Bilo je dobro dok je bilo... Eh! Koja li je 
moja zvijezda, dragi Bože? Hoće li 1 poslije 
travničkog vašara ostati da sjaji ili će, kao u onih 
koji napuštaju ovaj svijet, poletjeti nebesima, tužna 
svjetlica, 1 propasti u nevidljivom bezdanu? Bože, 
uzdrži me i ojačaj! Jer ako je valija glavom njegov 
Semiz-paša, onda... onda... imaće dobru priliku. 

Priliku? Srce mu dotaknu hladnoća. Pa se zatim 
okuraži: Pa neka je 1 Semiz-paša iz Filiba! Njega, 
Derbendiju, štite mnoge godine, njegova već velika 
i progrušala brada, kosa mu je bijela kao u 
samokovskog derviša Burhana i namežurano lice 
sa svim tragovima starosti. Samo mu je još mržnja 
u srcu ostala ista. A ono što je u duši 1 srcu dobro je 
skrila mudra ruka Vlasnika svega! Pa se više i 
naživ1o, svejedno mu je, jer duša mu je pomalo već 
umorna. Što se tiče Semiz-bega sigurno je jedno. 
Nije doveo sobom njegovu Zubejdu. I sve da juje 1 
doveo ne može joj niko vratiti godine, mladost, 
ljepotu. Ni njemu, ni Semiz-begu! Ostaće samo 
riječi. A sada su jedino riječi korisne i potrebne, sve 
drugo je samo - vjetar! 

U Travniku je osvanuo sunčan vašarski dan. 

Knapićeva kočijaša i žito naš prijatelj je ostavio 
pred Hajimovim magazama. A on, evo, korača 
kočoperno i čilo vezirskim parkom pomoću svoga 
izrezbarenog štapa. 

Gledao je zamišljeno preda se i šaputao molitve. 

Vezirskim parkom se širio miris iscvjetalih 
ružica a mirisavu, sjenovita svježinu 1 čudesan mir 
ispunjavao je zuj pčela iumirujući pjev kumrija gore 
u gustim krošnjama stogodišnjih bajama 1 lipa. 
Pošto se popeo na zaravanak odakle je bijela 
pješčana staza vodila ka kapiji Konaka, zbaci sa leđa 
kabanicu na travu 1 poče klanjati. Ništa nije čuo 
osim šapat sopstvenog glasa u namazu. Pošto je pao 
ničice 1 vratio se na drugi rekat, začu škripu nečijih 
koraka na pješčaniku koji mu je bio iza leđa. Ispred 

njega preletje šaren leptir. Da nije znak Neba? Slast 
molitve ga učvrsti. 

Koraci zastaše. 

Nije ni ubrzavao ni usporavao namaz. Sav se 
predavao miru kao da ništa na svijetu nije postojalo 
osim on i taj komadić zemlje na kome je stajao koji 
je njegov i Božiji. Kad predade selam, stade pred 
njega uparađen oficir: Šta to radi? 

- Zar ne znaš, pobogu brate, šta radim? Zar je 
do toga došlo da jedan carski oficir ne zna šta je 
namaz? 

- Znam šta je namaz, prijatelju, ali zašto ovdje? 

- Vidiš da ne znaš, da znaš znao bi da je cijela 
zemlja Božija i da je sva zemlja muslimanu sedžada! 

- Dobro, hajde! 

- Kuda? 

- U Konak. 

"Ne idi kud te šalju a hajde kud te zovu!" 

- Šta to pričaš? 

- Ništa, nako nešto za se... A šta ću ja tamo, 
kud me to vodiš? 

- Poziva te valijin ćehaja - opet ćehaja? 

- Pa ako se mora, sinko... neka bude 

- Hajdemo, požuri! 

Ispred njih proletje opet leptir šaren kao djetlić. 
Bože, je li mi to znak da će sve ispasti šareno? Bože 
zakloni me od upliva šejtana! 

Našao se u velikoj dvorani za vezirski divan. 
Unesoše mu pribor za pušenje. Duha: se žutio kao 
vosak, sitno izrezan poput svilastih k ončanih vlati. 
Deviš zavali na potiljak svoju novu kaj '1 od valjanog 

sukna i udobno se smjesti u zlatastim nitima 
izvezeni naslonjač. Savi podebelu cigaru 1 zapali je 
mirisavim kresivom. Duhan zamirisa a gost utonu 
u oblake plavičastog dima. 

Sa suprotne strane dvorane nečija ruka otvori 
zelenom čohom obložena vrata. Uđe koštunjav 
visok čovjek, poodmaklih godina, u sjajnoj odjeći 
carskog dostojanstvenika. Sjedajući za dugački 
mramorni hastal na nogama od mjedi, došljak, škrto 
razvučenog lica u osmjeh, upita: 

- Kakav ti je ono bio namaz što si klanjao u 
bašči? 

- Na murad, efendija, na murad... Molio sam 
Boga da dade dobro zdravlje 1 dug život našem 
svijetlom valiji - reče Derbendija gotovo familijarno. 
Domaćin se osmjenu s vidljivom naklonošću a gost 
se promeškolji, povuče i treći dim iz cigare sa strašću 
velikog duhandžije 1 glasno otpuhnu pepeo koji 
pade na skupocijenu haliju pa onda samouvjereno 
zaškilji. Lice mu se u trenu preobrazi u neki svečani 
izraz pomiješan prijateljskom intimom koja i 
domaćinovu vidljivu ukrućenost umekša. 

- Koliko vidim derviš si? Kojeg si tarikata? 

- Nakšibendija, efendum... 

- Odakle znaš turski? - domaćin prekinu 
Huremovu opširnu priču kako je nekada bio 
bektašija pa ga učeni hafiz Sadudin nagovorio da ih 
napusti. Oni samo izigravaju pobožnost, vole piti 
rakiju, slabo poste. Što na mostu dobiju to na ćupriji 
izgube pa ja poslušah pametnijeg od sebe, šta ću... 

Zatečen donekle pitanjem odakle zna turski pa 
još kako se domaćinu učini 1 bugarski, jer, ako je 

dobro čuo, kad je govorio o hafizu 1 njegovoj pouci 
o slaboj pobožnosti bektašija, kazao je "most" na 
bugarskom. Na to derviš hitrim pokretom vrati 
kapu sa zatiljka na čelo 1 ponovo zaškilji. Ona grba 
mu na kukastom nosu malko pocrveni 1 kao da se 
uveća. Trenutak je razgledao arabeske po zidovima 
dvorane zatim okrenu lice prema sagovorniku puno 
milošte: "Jah, jest, moj efendija... Đe veliš? Ih11... 
đe me sve nije bilo a po ratovima najviše. Bio sam, 
vala 1 u janjičarima ugrize se za jezik. Znaš ja sam 
otuda - usmjeri glavu nekuda na istok - Rumun." 

- Pa, neko te naslo veziru? 

- Trgovci, efendija, ko bi drugi. Znaš ti kakvi su 
ljudi trgovci, ne moreš ih uhvatiti ni za glavu ni za 
rep. A Boga mi su se i ispripadali. Čuli odnekle da 
je vezir plaho strog, ko od šale krati, vele, za glavu. 
Pa da im je kako saznati da neće biti kakvih 
pogroma, zuluma? Znaš ono: Kome u rukama 
topuz tome i zakon. Hotjeli bi znati da valija neće 
uvesti kakav novi namet 1 kijamet? Ponudiše mi 
ćurak za zime ako uspijem doći do valije i ako 
saznam šta ih čeka. A ja, vidiš, ostario, posto 
zebljičav, treba mi topal ćurak. I, evo, s tvojom i 
Božjom pomoći vrata mi se otvoriše. Još samo da 
me uvedeš do vezira, učeni, efendija, mnogo ćeš se 
odame osevapiti?... 

- Jesu li vam pošteni 1 radini trgovci? 

- Vala ne znam šta bih ti kazao. Kako koji. Vole 
dunjaluk, drugo ti ne trebam više ništa kazivati. I 
znam još da ne plaćaju pošteno zekat. Jedanput pred 
Bajram navratio se ja nekom Šehaliću a on će:"Eh, 

ovo je tvoje, halalosum!" Ja prebrojah: malo! "E, 
nije moje na toliko tvoje bogatstvo! Neću, treba 
makar još toliko!" A on: "Ako hoćeš" pa ostavi, 
moj dragi, one pare natrag u škrabiju. Hm! Poslije 
se ja predomislio. - Daj, velim, ono moje! A on mi 
pruži polovicu, drugu polovicu, kaže, _ nekakvu, 

šta ja znam... Šuti, mislim. Uzmem j ja Bogme onu 
polovicu, ako ostavim Za sutra neću više naći ništa! 
Znaš ima Bog pa dobro vidi šta ko radi - reče i 
zagleda se upitno u sabesjednika zatim, pošto 
promisli, nastavi: - Pričo mi je hafiz Sadudin kako 
je kod njih u Filibu bio neki paša, bio u velikom 
činu i carskoj milosti, starinom Grk, ma nije to ništa 
na današnji vakat i ja sam Rumun a musliman, fala 
Bogu. Čuduo je što je taj beg pokraj toliko visokog 
položaja gonjo još 1 trgovinu. Šta bi drugo jedan 
Grk? - kazaćeš. I ja tako kažem ama... drugi mu 
radili. On samo "- pare. Ih, što je taj, veli hafiz, 
volio zlatne cekine, aman Bože! Pa onda lijepo 
ženskinje. Ama, moreš kako hoćeš, ali dokle? 
Bahnuše jednoga dana baš njegovi Grci 1 sve 
opuhaše. Kad nije povilenio tad više nikad neće. 
Stigla ga sirotinjska suza, moj efendija! - unese se 
derviš u lice sabesjedniku pretvarajući se do 
raspamećenja pa dodade ganuto: Velika je Božija 
milost, moj efendija, velika - gotovo zasuzi. - Mislio 
je taj Paša da će prevariti Boga! - govorio je kroz 
grč ganuta plača. - Da mi je, bolan ne bio, sad tog 
bega pa da mu kažem kako hafiz Sadudin nije htio 
okusiti mrve njegove hrane na raskošnim Zi JE ibli 
na koje je pozivan u Konak. - Sve je, kaže hafiz, 

njegovo haram! Pa što si onda išo, hafize? Moro 
sam, nije se igrati sa vlasti. A kakva su se jela 
spremala - veli hafiz - tobe ja Rabbi ko u Džennetu!.. 
Sve bihja to tome begu u brk skresao pa nek se ljuti 
koliko hoće. Mislio je da nikad neće ostariti i smrt 
dočekati!... 

Domaćin se samo ironično smješkao 1, s 
vremena na vrijeme, stavljao nadlanicu nad oči da 
bolje osmotri sagovornika. Povremeno je sklapao 
umorne oči a Derbendija u svom govorničkom 
zanosu jedvaje nazirao domaćina. Naličio mu je na 
neku ljudsku sjenku čije je obrise nazirao kao kroz 
koprenu. - Pričalo se da je kadija sudio nako kako 
on rekne a ne po Šerijatu i kanunu Carstva! 

Domaćin se kao probudi i upade pomalo 
prijetećim glasom: 

- Kaži ti tim tvojim trgovcima da vezir sudi po 
Šerijatu i kanunu. Ako ne budu zakidali od naroda 
na vagi ili nabijali cijene 1 krili robu, nemaju se čega 
plašiti. U Carevini ima mjesta za svakog poštena 
čovjeka a zalopove i derikože nema! - reče i pljesnu 
dlanom o dlan. U dvoranu gotovo utrča čovjek kao 
da je čučao iza vrata i samo čekao poziv. Derviša 
nešto studeno štrecnu kroz srce. Da nije pretjerao? 
U hipu se sjeti trgovca Dave i gajtana. Kad ču kako 
vezir, jer to je bio glavom valija, naredi da se 
posjetiocu donese topal zimski ogrtač a sam izvadi 
iz džepa finog svilenog prsluka kesu od safijana i 
izbroji pet dukata te ih pruži gostu. Dervišu 


odlahnu. 


- Ovo je tebi da se pomogneš. 

- Uh, nemoj, sramota mi je da uzmem... Je li mi 
halal? 

- Uzmi slobodno, što ti se daje - tvoje je 1 halal 
tije. 

Dervišu se razvidi. - Eh, svijetli efendija, i dalje 
se gradio da nije poznao svoga Semiz-bega, zbunjen 
sam tvojom dobrotom. Dok sam živ činiću ti hajir- 
dovu. Blago li se onoj kući po kojoj hodaju ljudi ko 
što si ti. Već ja hitim a i tebi je, bezbeli, do kakvih 
poslova, pa da me predvedeš svijetlom veziru, 
mnogo ćeš se osevapiti? 

Vezir sklopi oči već iscrpljen iumoran. U očima 
mu neočekivano zaiskriše varnice bijesa. - Da nisi 
ti, devišu, kakav opsjenar, maloumnik ili drski 
prepredenjak!? Da nisi hazreti Hidr pa došo da me 
opomeneš? Ili da nisi šejtan u insanskom suretu? 
Ko si ti, zapravo, čovječe? 

Derviš izbulji oči kao u samoodbrani ispunjen 
i strahom 1 inadom. 

- A kosi ti? - derviš se prope i gotovo prosikta. 

- Pa..ja sam vezir, valija... 

- Znam da si vezir - Derbendija se spretno 
prometnu. - Kaži ti meni šta ti moreš još biti? 

Vezir je djelovao zbunjeno. 

- Šta još mogu biti?... razmisli trenutak pa će: 
Mogao bih biti carski kadiasker, serasker, vezir 
kubeta pa... po milosti velikog Hana 1 Božijoj volji 
1 - veliki vezir. 

- I šta još? 

- Ništa. 

- Oh, brate - derviš prostenja - a osvojile godine, 
ja stići ja ne stići... 

- Šta to pričaš? - vezir će još uvijek sanjivo. 

- Zar poslije tolikih carskih službi još nisi došo 
do NIŠTA? 

Vezirov strogi izraz na licu se preobrazi. Kao 
da sve razumjede. S vidljivom mukom se odupirao 
iskušenju da ne prasne u smijeh. 

- Pa što bi ti od toga? - nagnu se redoznalo 
prema dervišu. 

- Hoću da ti kažem da ćeš morati još dobro da 
uznojiš prkno da me stigneš!... Ja sam, bolan, sada - 
NIŠTA! 

Semiz-paša koji je ubrzano prebirao zrna svoga 
srebrenog tespiha 1 sve ubrzanije ponavljao molitve, 
nije, izgleda, bio bez smisla za šalu. Prasnu u 
grohotan smijeh u kome se osjećao istinski predah 
od životnih briga, neočekivana opuštenost i neka 
tanušna nit prijetnje. Previjao se od zaraznog 
smijeha, naprijed 1 natrag držeći se objema rukama 
za trbuh. Pridruži mu se i Derbendija. Ko zna kada 
su se obojica tako zdravo smijali. Tako što oni 
sigurno ne pamte. Dvorana je odzvanjala smijehom. 
| Odjednom se vezir uozbilji. Ipak u očima mu 

je ostala čudesna svjetlost smirenja, čak i 
zadovoljstva. Izađe na trenutak iz dvorane i brzo 
se vrati posve ozbiljan. 

- Idi sada. Tražio si izun da ideš pa idi sad! - 
reče trpeljivo 1 sniženim glasom koji nije bio bez 
prisnosti poslije onoliko zdravog smijeha. 

Derviš brzo ustade, uze poklonjeni ogrtač, 
prebaci ga preko lijeve ruke a desnu stavi na prsa 
lahko se poklonivši, zatim izađe. 

Samo što je napravio nekoliko koraka onom 
pješčanom stazom, kad ga sustigoše dvojica sejmena 
snažnih i velikih kao gorile. Grubo ga uhvatiše ispod 
ruku, jedan s jedne drugi s druge stgrane, i povukoše 
ga prema konjušnici. 

-Što to hoćete od mene? - Derbendija se otimao, 
prijetio da će ih tužiti valiji, maloprije je bio njegov 
gost. Ništa nije pomoglo niti su mu odgovarali kao 
da su bili mutavi. Uvukoše ga u prostrani podrum 
nekakve gospodarske zgrade. Za njima uđe vilajetski 
činovnik pun kitnjastih znamenja na crnoj uniformi. 

Gledali su u njega i očekivali presudu. 

- Deset štapa po goloj stražnjici! 

Natjeraše ga da opuči šalvare 1 gaće. Žilavo se 
opirao, branio, jadio i prijetio. Ništa nije koristilo. 
Privezaše ga preko masivnog stola koji je, po svoj 
prilici, i služio za te svrhe. Jedan izmahnu bičem 

koji zviznu poput oštre kose u rosnoj jutarnjoj travi 
pa onda snažan, okrutan udarac od kojega se 
derviševo tijelo izvi 1 osta kao u grču. Činovnik je 
naglas brojao sve dok se nije navršilo deset udaraca. 
Posljednji udarac je Hurema osvijestio od svih 
ovosvjetskih opsjena i ujedno ga bacio u bandak. 
Snažno ga pljusnuše punom kablicom hladne vode 
i, dok su mu oslobađali vezove oko ruku 1 nogu, 
derviš, kao da se poplašio ružnog sna, đipi na noge 
i drhteći, nešto od šoka nešto od bolova, stade brzo 
navlačiti odjeću na iskrvavljeni tur. 

-Totije što se nisi uljudno vladao pred valijom! 
- reče činovnik 1 izađe. 

Hurem se jedva dovukao do Knapića kola. 
Prevalio se na prazne vreće čija je mehkoća silno 
prijala njegovu bolnom tijelu 1, pošto se vratio 
kočijaš Šero, dobro je pazio da se ne otkrije njegovo 
stradanje. Ipak, ona sakata noga trzala mu je kao 
nikad dotad. A on je uznemireno dizao glavu kao 
paripče u smrtnom hropcu i pogledao u nju: Strpi 
se, bona ne bila, vidiš li kako je meni!... Ako opazi 
Šero, opet će uzeti da zaziva Azraila ko da je Azrail, 
tobe ja Rabbi, njegov i valijin seiz!" 

Privuče onaj poklonjeni paket sa haljinkom 
bliže sebi i pomisli: 

- Skupo je plaćeno, ali je - dobro! 

REJHANA 


4. 


o dosad nerazmrsivo klupko oko Mahmutova 
udomljenja bilo je, izgleda, na putu da se 
raspetlja. Njemu samome činilo se da sanja. 
Uznemiren iščekivanjima tražio je mira u poslovima 
oko kuće, u bašči 1 oštećenoj ogradi. A onda gaje 
zaokupilo zapušteno cvijeće, to je sada bilo 
najvažnije, jer se bližilo vrijeme svadbe. Strpljivo je 
čistio 1 trijebio korov oko cvijeća na pažljivo 
uravnatim lijehama što su presijecale prostor 
između ljetnikovca sapletenog u lišću i lozi domaćeg 
grožđa i bašče koja je sezala do oštre strmine odakle 
se pogled gotovo survavao na malu čaršiju, bijelu 
džamiju 1 mirni Liman, osunčan i svjetlucav kao 
posrebren. 
U predvečerje silazila je 1 mati mu. Zahir- 
efendinica sa kahvom. Voljela je da zajedno posjede 
u hladnjaku, popiju kahvu i porazgovaraju o 

budućoj svadbi 1 pojedinostima kojih je bilo 
bezbroj. 

U razgovor su im se povremeno uplitale 
Mahmutove brige oko troškova jela, pila, svirke, 
darova mladinoj porodici i rodbini. Šta bi se moglo 
izostaviti, na čemu bi se zaštedio koji dinar. Kad se 
odmaknu od tih tema, razgovor je bivao veseo i 
prijatan. Mahmut je pričao gotovo sa ushićenjem o 
svečanosti sa zaruka, hodžinskoj spretnosti u 
poslovima oko prosidbe brata mu Ibrahim-efendije, 
sjaju mladinog doma a zatim opisivao izgled buduće 
nevjeste u otmjenoj čaršijskoj nošnji ponosno 
govoreći materi kako je nj egova izabranica prava 
gradska gospođica. Kaže kad ju je ugledao u svilenoj 
sivosrebrenkastoj haljini 1 mm od zealekE 
kože sa visokim potpeticama pitao se kakvo je 
dobro djelo učinio pa mu sami Bog za to ovako 
izdašno plaća. Mati je vrtjela glavom: da li su toliki 
nam 1 otmjenost za njihove kuće? 

- Što ne bi bili? - Mahmut će na materine 
sumnje. - Odrastao sam ja, ne boj se. Osim toga 
djevojka } je blaga, ništa joj J tako lijepo ne stoji kao 
onaj topli smiješak koji mu je blažio napetost prvog 
poznanstva i mogućeg trajnog vezivanja Za cio 
budući život! Oniska je i punašna. Mati ga 
propitkuje a on sa vidljivim žarom opisuje veliku 
kuću Melihina zeta, Ma namještaj od orahovine, 
djevojčinu elegantnu odjeću, općijoj j izgled pa onda 
pojedinosti: boju kože i očiju plavkastosih poput 
golubinjeg sm prozirnu valu na onduliranoj 
kestenjastoj kosi. Opisivao joj hod,. glas, 

suzdržanost u govoru. Mati opet vrti glavom, 
prepoznaje u njemu nekadašnjeg vjetropira koji sve 
znai koji joj je bio najmlađi potomak 1 najveća nada 
s pravom da njegova riječ bude u svemu posljednja. 
Svi su morali trpjeti njegovu samovolju, krađu 
kajmaka, meda, pečenih bataka, samo ne on! 
Majčina najveća nada 1 očnji vid! Da joj je samo da 
dočeka veseo smijeh i gugutanje UHUČadi. da ga vidi 
sretna sa dobrom ženom, da... Hoće li biti to, Bože? 

Dugo je gledala u njega 1 rekla: - Da Bog da s 
hajrom, sinko! 

Mahmut se zamišljeno uspravi s hrpom korova 
u rukama da ispravi leđa. Upro pogled u brda, 
onamo u Liman 1 put starog čardaka na dva kata, 
oguljenih zidova i krovom koji prokišnjava 1 
porazbijanim džamovima na prozorima koji od 
daždova počinju truhnuti. Prebire mislima po 
ušteđevini, sabire sa onim što je donio iz pečalbe... 
Bog sami znade koliko bi mu trebalo da uredi 
čerdak, taj znamen njegova korijena. Pa onda ovo 
vrijeme koje prolazi tako sporo. Činilo mu se da 
stoji ko ukleto! Pogleda na sat a kazaljke kao da 
stoje u mjestu. Protrese malu spravu, Are je na 
uho, kuca li? Da nije pokvaren! Da mu je urediti 
čardak da ga pokaže Melihi. Eh! Počeša se iza uha. 
U srcu ga ozari blaga toplina. Po odjeći i onome 
satenskom rupcu u zadžepku crnog kamgarnog 
kaputa, bijeloj košulji i leptir-mašni koje je našao 
u amidžinu propalom dućanu sam je sebi izgledao 
sumnjivo otmjeno daleko od vjerodostojnosti bar 
onoliko koliko njegova odjeća od onoga što je bilo 
tada u modi. 

Poslije ceremonije oko zaruka i bogata zijafeta, 
brat Ibrahim je upriličio da ih izvede u čaršiju. On 
nije osjećao da korača već kao da leti nekud pod 
oblake. Bio je pričljiv i duhovit. Posrećio mu se dan 
njegova poznatog smisla za šalu, pokatkad 1 finu 
žaoku. Vidio je na djevojci kako mu raste važnost. 
Kad su se umorili, Ibrahim-efendija ih uvede u 
gradski klub da se osvježe limunadom i sladoledom. 
A on pričao kao navijen. Svi su se smijali njegovim 
doskočicama i njegovu ozbiljnu licu. Odbijao je 
čvrkanjem kažiprstom praške sa revera svog crnog 
kaputa 1 gladio onaj drski čuperak što mu je virio 
ispod čvrsto nakalufljenog fesa. Pa se još, kad je 
Meliha, hvaleći svega zeta i ističući mu pamet pričala 
kako je iz knjiga i novina skupljao 1 bilježio mudre 
misli da bi ih kasnije prepričavao prijateljima, 
zakocenuo se od smijeha i cerekavo kazao: - Neka 
insanu mudre pameti pa makar bila 1 tuđa! 

- De, de... ostavi se tih šejtanluka, uozbilji se! - 
zaustavio ga je brat Ibrahim ne dajući svemu 
preveliki značaj. A Meliha se stisnuto osmjehivala, 
blijedila 1 opet se nekako uljudno smješkala. 

Sada ga je mučila briga šta će budućoj nevjesti 
pokazati. Mora da se na nečemu zasnivala njegova 
želja za samoisticanjem? Mora da se nečim može 
podičiti kad je sebi dozvoljavao da se igra tuđim 
ponosom? Liman? Čardak na Limanu? I to je sve 
što joj može pokazati. Hvala Bogu te amidža nije 
prodao 1 Liman i čardak kada su se 1912. namjeravali 
seliti u Tursku. A ono što je rasprodao zamijenio 
dukate za papirni novac. Šest godina kasnije nije 

više bilo na Carstva ni para, ni dobre ravničarske 
zemlje, ni stoke ni dućana! Ono što je ostalo u 
dućanu nikome ovdje nije trebalo: papirne cipele 1 
poprsja košulja namijenjenih kršćanskim 
mrtvacima, frakovi, tregeri od lasteksa, tvrde bijele 
kragne, filcane gamaše. Sve mu je to prodao 
veletrgovac Poljokan na lijepu riječ, ne bi li novi 
trgovac zakopitio. 


3. 


Sa suprotne strane bašče, naslonjen na ogradu, 
gledao je u dolinu i čaršiju. Iz udoline se izdizala 
munara stare džamije čiji alem dopire do visine 
njegove bašče. Ispred džamije je mnogobrojno 
mezarje načičkano nišanima mahom obraslim u 
travuljinu. Drugi su novi ili okrečeni, bijele se kao 
labudovi na tihom viru. Tuđe brige o mrtvima 
djelovale su na njega kao novost. To su bili oni koji 
su nekome nedostajali, trebali, otišli u nevrijeme, 
nisu sve završili što je trebalo, ostali dužni pažnju 
ili su je prekomjerno rasipali prema onima što su 
ostali. Ipak, najviše je onih koje je okruživala 
ravnodušnost, onih što mirno putuju u susret Danu 
proživljenja, šutljivo_ pomirljivo i bez zemaljskih 
briga. 

Pogled mu se zaustavi na očevu 1 amidžinu 
mezaru. Prekrila ih travuljina, nema ni nišana. Znao 
je zašto nema i ostao ravnodušan. Ne zbog oca već 
zbog amidže. Jer dobro se još sjećao kako je 

Husejin-efendija zamjerao bratu zbog propalog 
imetka a amidža Hasan mu odgovarao kao da je 
izricao najnespornije istine života: "Pa, brate, učeniji 
si od mene kažide ko daje nafaku? Na moju pamet 
ništa čovjek ne more mimo Božije volje..." 

- Daje tako ne bi insanu Bog darovao pamet... 
Kako usiješ tako ćeš požeti, nejma drugog puta, 
brate. 

Gleda amidža u brata, gleda, nema šta kazati pa 
pucnu vatrenog vranca zametnut lovačkom puškom 
i ode u lov. Ode 1 gotovo! Njemu se ništa nije 
pometalo: orilo-gorilo! 

Od tih sjećanja osjeti u sebi neku gorčinu te se 
vrati sadašnjosti koju je ipak volio. Ne, naravno, 1 
sa svim onim što se dogodilo sa Rejhanom. Ondje 
u najvećoj kući na čaršijskoj periferiji s prozorima 
okrenutim ka limanskim virovima. Prođoše ga topli 
trnci sjećanja na tajna provlačenja kroz zatravnate 
voćnjaka i grmlje žalosnih vrba što je dopiralo do 
pod same prozore kojih se odraz vidio na mirnoj 
zelenkastoj površini vode. Skriven u vrbovu šiblju 
vrebao je trenutak kad će se pomoliti mitska 
amazonka da bi se bacila u tihi vir što ga nadlijeću 
mrkoplavi vodeni leptiri. Vila li je? Šejtan li je u 
insanskom suretu?... Stišće zube, drhti... 

Poslije mu dolazila u misli nošena 1 sama željama 
neizvjesnosti potajnog pogleda, prkoseći naraslom 
plimom ljubavnih patnji. Činilo mu se da je vidi 
kako leti kao ptica, kose joj raspletene.pa se vihore 
kao moćna griva vilinskog konja. Vidi je u dnu 
šljivika pod bijelim zlatasto uokvirenim oblacima 

mjesečine. Pa mu odjednom dolazi djetinje 
obnažena, blagonaklono mu se smiješi, vezuje ga 
za se upaljenim, urokljivim očima boje divlje mente 
sa limanskih brda, gleda u njega toplo kao u svog 
najrođenijeg, zatim ga opčinjava kao vučica, prilazi 
mu na vitkim bedevijskim nogama, uzima ga Za 
ruku, vuče nekud za sobom, ustreptala, sva svoja 1 
njegova. Čupaju se i gnječe, ispunjeni nadošlom 
snagom od koje mu se čini da ga nestaje u nekom 
uzvišenom milju, postaje sićušna praška, plakao bi 
od sreće za sobom i za njom... I kad se probudi, 
osjeća kako mu bride usne, neugodno mu dotiče 
obraze mokrina ižmikanog jastuka od znoja plača, 
od svekolikih ljubavnih muka. 

Pa je u sjenci vrbovog grmlja mislio kako su 
već jedno, kako će mu kad ga uoči pritrčati, baciti 
mu se u zagrljaj. Ali se dogodilo drukčije. Sa svojim 
ispruženim rukama činilo mu se da vidi potpuno 
ovaploćenje svojih tlapnji koje će je usrećiti više 
nego išta na svijetu, koračao joj je u susret, kao u 
polusnu, dok njegova naga vizija nije vrisnula i 
potrčala prema odjazitim vratima dovikujući mu: 
"Uh, vraže jedan, šta ćeš tude!?" I nešto razboritije 
dodala sa divanhane:"Bježi otale, nalet te bilo!" 

Osmjehnuo se. Nije znao tačno ni čemu. Možda 
svojim nestašlucima u nezaboravu njezina odlaska 
drugome? Pomalo svemu i ničemu. Jer sve je to 
imalo okus jalovih sjenki i košmarnih snova. Stisnuo 
je zube i poželio da se sebi samome podsmijehne. 
Niti je bio nekadašnji niti je vrijeme štedjelo njihove 
snove, njezine više nego njegove! 

Veče u sunčevu purpurnome smiraju donosilo 
mu je utješne misli o Melihi izmiješane mirisima 
voćaka u zrenju i bestilja koji su varile žene po 
mahali. Misao na Melihu mu je podsticala žar želja, 
slatkih slutnji. Utekle misli ka mezaristanu 
nezadovoljno strgnu kao da nešto otima što onamo 
ne pripada. Zar da su mu bliži mrtvi od živih? Ta 
bjelina nišana, okrečenih 1 novih, i tamnina onih iz 
daleka vremena, Liman 1 njegove ade, Rejhanino 
snovito odlaženje 1 dolaženje...Vidio je svoju 
budućnost sa Melihom, ona je ta koja mu vraća nade 
i samopouzdanje! Pa ih je uspoređivao. Htio bi da 
je Meliha privlačnija, ljepša, otmjenija ali je iz 
pozadine njegovih misli dolazila izdajnička Istina: 
Rejhana | je mlađa, bliža mu i znanija njegovu srcu, 

njegov soj. Jedući svijet je u njima: zajedničko 
de ujna. tukovi oko Limana, ae u 
mektebu i u snovima... Elif, be, te... kad udari nun 1 
sakin na tenvin... 1 Zahir-efendijin dugački prut! Sve 
to u njegovu srcu 1 duši, i mimo njegovu volju, 
pretvaralo se u neviđeno milje. Oh, Rejhano, zašto 
te sudbina načinila mojim žudnim iskustvom koje 
se preobrazilo u toliku gorčinu nestvarnog? I te 
žudnje - kakve su! Jest, te žudnje si mi ti darivala. 
Nikad ih ne bih poznao da nije bilo tebe, o Rejhano. 
Dođe mu da jaukne.Ljutito opljunu i stade zakivati 
odvaljene parmake na baščenskoj ogradi uz 
nezadrživo kovitlanje misli o žudnji što su 
odzvanjale kao pravdanje i pokajanje zbog nečije 
nedokučive krivice. 

4. 


Potražio je napokon mira duši u džamiji. Po 
izlasku sa akšam-namaza prijateljski se 
ispozdravljaše uz diskretan Tahir-efendijin prijekor 
što ga tako dugo nije bilo. Ispričaše mu kako ga je 
tražio neki nepoznat čovjek. Poslao ga, kaže, 
prijatelj da izvidi. Isprošena je djevojka, svastika mu, 
pa, veli, da se vidi ko je momak, šta ima, nije lahko 
dati dijete u tuđe ruke pa još nepoznate. - Hoćeš, 
haman, da se ženiš? - Tahir-efendija će pomalo 
šeretski. A on, Mahmut, nije mogao ni da odgovori. 
Na oči mu je padao mrak a pred očima stadoše da 
mu poigravaju zasljepljujuće svjetlice. Kao da gaje 
neko iz zasjede zviznuo Mini sohom po glavi. 
Zažmirio je od bola 1 zastenjao. Kao da se zemlja 
zaljuljala, poletjeće u stravičan ponor i pretvoriti se 
u - ništa. 

- E Rejhana, brate, šta je? Jesi li dobro? 

A on ne reče ni riječi, kao onijemio ode iz 
harema u sumrak. 


Dva-tri dana kasnije donese mu poštar poziv 
da pridigne neku poštansku pošiljku. Dadoše mu 
nekakav smotuljak sav izlijepljen pečatnim voskom. 
Čim je ugledao poštanski žig sve mu je bilo jasno 
ko na dlanu. Od one večeri u džamiji takom nečem 
se i nadao ali tolikoj lucidnosti u pripremi tog 

podmuklog udaraca ipak je bilo malo previše. Ispade 
ni minut prije ni minut kasnije! 

U paketiću je bilo upakovano svo znamenje 
njegove vjeridbe sa gospođicom Melihom: zlatni 
prsten ukrašen jeftinim kamenčićima, Zlatni lančić 
i ženske rukavice do lakata od finog safijana. I 
pisamce kratko i suho:... Ne mislim se još udavati a 
nisam ni dorasla vašoj učenosti i vašoj oštroumnosti. 
Zaboravite! I na kraju samo jedno veliko slovo "M". 

Da je bio sam vrisnuo bi na sav glas. Ušao je u 
sobu materi zaboravivši da izuje cipele i sve bacio 
pred nju s takvom žestinom u kojoj kao da je 
plamtjela samo jedna jedina želja: da se sve rasprsne, 
polomi i nestane bestraga. Prsten zveknu o pod, frci 
i nestade negdje ispod sećije, a lančić se sklupčio u 
hrpicu poput bespomoćnog živog bića. Htjede da 
ga smrvi potkovanim cipelama ali ga mati spriječi. 

- Ne, sinko, nisi zar pomahnito! Šta je nakit 
kriv? 

- Kriv je! - Rejhan se isceri. - Kriv je 1 lančić 1 
prsten 1 brat Ibrahim a amidža ponajviše! - reče i 
postiđeno izađe iz sobe. Bacio se svom silinom na 
poslove oko cvijeća 1 bašče kao da je tjerao nekakav 
inad. A Husejin-efendinica pokupi razasute 
predmete 1 zaključa ih u svoju djevojačku seharu 
da čekaju bolja vremena. 

Te noći ju je budilo sinovljevo sneno dozivanje 
kao u bunilu: Rejahanaaa!... Rejhanaaaa... 

HADŽI SEMIZOVICA 


1. 


ezin Semiz je bio prostodušan čovjek. Onako 
atletski razvijen, širokih leđa, nešto pogrbljen 
sličio je na medvjeda. Jednim udarcem šake je 
mogao ti oborit goveče kao od šale. A ona, Feza, 
dogodila se positna, crnpurasta, finih crta lica, 
gotovo ljepušna. Da joj nije bilo jedno oko malo 
falično bila bi prava ljepotica. Rođena na selu, ispod 
planine, bila je radišna kao pčela. Po cio dan brinula 
o kući, kuhanju, marvi: hranla, pojila, muzla, 
sakupljala sir i maslo. Pa ona sabirala pare na jednoj 
strani, a SemizZ u svojoj mesnici na drugoj. 
Daih je ko tražio svijećom ne bi ih bolje spario. 
Semiz je bio mesar. Nije imao kad da zastane sa 
čovjekom, progovori koju u miru a kamoli da kome 
ode na posijelo. O kakvim provodima mimo kuće 
ne treba ni govoriti. Ni u čemu se on 1 Feza nisu 
tako dobro slagali kao u toj zajedničkoj želji da se 

kuća kući... Bio je to kao neki prešutni sporazum 
koji je cementirao sve ostalo što ih je uzajamno 
privlačilo i i povezivalo u jednu dušu 1 dva tijela. Pa 
još kad ih obavije noć, zaguguču jedno drugom, 
puni snage i mladosti, skladnog osjećanja 
samodovoljnosti i zaborave na vas svijet i onaj daleki 
i ovaj što ih je okruživao. 

Semiz je pokasno zatvarao dućan ne Želeći 
gubiti mušterije kojih je iz dana u dan imao sve više. 
Kad god dođe, dobro je došao, čeka ga Feza s 
večerom i kahvom... A on uzme na olovku račune, 
sabire, oduzima, utvrđuje koliko je zaradio toga 
dana, broji pred Fezom pare, zastane nakon 
brojanja, nešto u glavi prebire i dosjeća se. Pa pošto 
utvrdi da se sve slaže, pruža ženi nekoliko krupnijih 
banknota da ih ostavi u seharu koju pamti koliko i 
svoju mater koja je vazda mirisala na safun za 
umivanje koji se upotrebljavao samo petkom 1 od 
Bajrama do Bajrama. Semiz joj uz kahvu poče 
pričati o poslu: koje se meso tog dana najbolje 
prodavalo 1 usput uze da se žali kako su mušterije 
1Z dana u dan sve probirljivije, kakvo im god meso 
dadeš nisu zadovoljni. Zavladalo nekakvo 
rasipništvo a uz rat, prisjeća se Semiz, da je bilo 1 
konjetine, eheeee!... Eto što ti je insan, vazda mu 
malo i vazda nezadovoljan! Da, da ne zaboravi, čuo 
je da se u apotekama može kupiti nekakva ljekarija 
pa ako je miješaš u hrani stoka prosto buja na težini. 
Feza odmah spremno odluči da već sutra potraži 
tu ljekariju, biće uhar. I odmah priznade kako i ona, 
lijepo mu došapnu, dodaje pomalo vode u mlijeko. 

Dobro joj, veli, mlijeko pa kad 1 doda malo vode 
dobija pohvale kako u drugoga takog mlijeka nejma! 
Pa skupl e ga malo i prodaje od drugih, što neće, 
mlijeko im nosi na noge a njima para treba. Kuća 
stara, ohrdana, valja im se kućiti. - Ih, da ima ne 
znam koliko (lalraka) mogla bi ga prodati, jedva bi 
čekali! 

U Semizu nešto govori da bi joj trebao zabraniti 
da vodu miješa u mlijeko, a opet misli kad je toliko 
malo možebiti da i ne smeta, možda je stoga mlijeko 
još bolje! Šuti i prisjeća se kako i on pokatkad 
pokuša hitnuti na vagu meso a vaga od udarca 
prevagne, zakine po nekoliko deka mesa. Ili nekome 
pokuša da utrapi više kostiju nego mesa. Nekad se 
zaleti na pogrešnu osobu koja nema dlake na 
jeziku... a on u neprilici zafrlji očima, šeretski se 
osmjehne pomalo zastiđen, uvija glavom a ona mu 
dva oka kao dva puževa roga izbuljena na dvije 
strane, pa poskoči, smije se da odobrovolji mušteriju 
i govori:"Evo, ne ljuti se, brate, evo ti još pride, 
preko vage..." I spretno odreže komad krhtine, 
nepogrješivo pogađa onaj dio sa više loja i 
rekne:"Drugi put ćemo popraviti još bolje, komšo! 
Dođi. Bog ti dao svako dobro, pa ćeš vidjeti da 
nisam zaboravio niti ću na te ikad zaboraviti. Zna 
Semiz cijeniti 1 uvažavati svoje mušterije, hajde 
ejvala!" 

2. 


U dvije godine nađe im se dvoje djece: muško 1 
žensko. Taman onako kako su priželjkivali. Oba 
puta su pozivali imama da djeci nadjene ime i prouči 
im na uši ezan i ikamet. Djevojčica dobi ime Zemana 
a sinčić Huso. Semiz je prpošno mrmljao što su 
uzeta imena njezinih, roditelja a ne njegovih! Da 
su makar podijelili! Feza odmahnu rukom: Hajde 
Bogati! Neće valjda uzeti ime njegova rahmetli oca: 
Merdan! A materino - Pemba! Bogami kao da su se 
rodili njegovi u planini a njezini u čaršiji! Njihova 
djeca trebaju da budu lijepa i, ako Bog da, biće. 
Najljepša! "Ta nismo ni mi krive vrbe već, insani, je 
li Semize?" 

Odlučiše da u bašči sagrade novu kuću "pod 
plan". 

I kuća bi sagrađena. A djeca poodrastala, lijepa 
i zdrava. Dadoše ih u školu pa i u mekteb da uče 1 
svjetsko 1 vjersko. Kako koja godina prođi a oni 
darove i muallimu i učitelju. Kad je Zemana, poslije 
prvog proučenog cijelog Kur'ana, činila svoju prvu 
hatma-dovu, muallimu darovaše tkaninu za odijelo 
i bijelu najlonsku košulju. Semizu se veoma svidje 
kako mu kći uči u Kur'anu pa je upisa da vanredno 
uči Gazinu medresu. Djevojčica se prihvati učenja. 
Bila je milina slušati profesore kako je hvale. Dođe 
vrijeme i Zemana donese diplomu sa najboljim 
ocjenama. Razgledajući 1 čitajući diplomu Semiz 
samo što od sreće nije spustio suzu radosnicu. 

- Živa i zdrava bila, kćeri, baš si me lijepo 
obeselila. Ih, da ti je nešto živa nana Pemba kako bi 
joj bilo drago! Vazda je govorila:"Da mi je kako 
dočekati da imadnem unuku pa da postane muallima 
kad meni Bog nije dao ženska djeteta!" 
Allahrahmetejle!... Već sjutradan, ženo, odreži joj 
kat od najljepše i najskuplje svile, to je od babe! - 
reče Semiz pa se okrenu ženi:"A đe je, Huso?" 

- A ne znam, Boga mi, bezbeli je sa svojim 
društvom... Nešto je govorio da će ići u kino sa 
svojima iz škole. Semiz učini samo -hm!- 1 ništa ne 
reče. Dobro je znao da sa Husinom školom nije išlo 
tako dobro kao sa Zemaninom, ali ne htjede kvariti 
lijep ugođaj oko kćerine sreće kojom je čitava kuća 
odisala. 

Mesarski posao je postajao sve unosniji. Svijet 
je sve bolje živio pa okrenuo u obilate mesne trpeze. 
Semiz je svakim danom donosio sve veće hrpe 
novčanica koje su išle u materinu seharu. S početka, 
dok su se borili za svoje mjesto pod suncem, nisu 
previše okretali glavu džamiji osim ramazanima. A 
sada Semiz porani, ode na rani sabah, a Feza ne samo 
što se brine o svome namazu već podstiče i supruga, 
pazi na vrijeme jacije, brine da Semiz onako umoran 
od posla ne bi sjedeći zaspao. Pa ga i priupita hoće 
li u džamiju... Trebo bi se abdestiti da ne zakasni. 
Sve joj se čini da im se pobožnost svakim danom 
sve više isplaćuje i donosi bogatstvo. 

- Ma, đe je ovo Huso, ženo? Ne da se vidjeti? 

- Ah - odmahnu Feza rukom - otišao malo sa 
društvom, teška škola pa... 

- Drvo se mlado savija, Fezo, škola mu slabo 
iđe, neće da uči, a ni u mekteb vala nije nikad bio 
pohitan... Sve gledam kad će se sam ponuditi da mi 
malo pomogne... Nije mu to, haman, ni na kraj 
pameti? 

Feza se osmjehnu blago 1 odano. 

- Nemoj mi ga, vala, Semize. Nije on za mesara. 
Ima 1 drugih lijepih i korisnih poslova, vidiš kakav 
je nježan. 

Semiz ništa ne reče već nekoliko trenutaka 
gledaše preda se i krenu u džamiju. Usput je 
razmišljao: Žena mu još pomlada, nije, što se rekne 
hašarijasta, ali u tome njezinu SdičaU prema Husi 
naslućuje da ima nečega što ne valja. Materinska 
slabost prema jedincu? Eto, prije buliko dana 
zafalilo mu mesa pa on tako, s vremena na vrijeme, 
u dosluhu sa potplaćenim veterinarom, podvali po 
koje june u štali na čairu. I baš mu je trebo Huso, 
ali Pre e ga! Feza se bakće oko krava, hrani, poji a 
Huso na ferijama 1 ništa ne radi! Mati mu daje novac, 
materin mjezimac, Vidi u njemu budućeg 
gospodičića kao da se od toga živi? Semiz se ljutnu 
na Fezu: Kako će to biti da ne zna kud joj je sin 
odjaso? Zna li ona da su njih dvoje pred Bogom 
odgovorni za njegov odgoj i izvođenje na pravi put? 

A Feza opet onako blago i umiljato potpuno ga 
razoruža: - Nemoj se, Boga ti, Semize, ljutiti, otišo 
u društvo, znaš kakva je mladost. A ja ove poslove 
bolje znadem od njega. Ih, malo je kazati bolje. U 
nas na selu oko hajvana radi samo ženskinje... 

Semiz koga razblažiše ženine riječi, ipak 1; ljutito 
fijuknu na nos 1 pohiti da sam uradi što je naumio. 

Neka iznenadna 1 ljutita misao ga gotovo ujede: 
Trebao bi on 1 ženi zakrenuti vratom kao onom 
junetu, šta ona njemu više medi, dosta je Husinog 
lopovluka! Ipak ga prirođena dobrota otrijezni. 
Treba da se ugleda na nju, Fezu. Kakvo ona ima 
dobro i toplo majčinsko srce. Kako mu samo lijepo 
1 blago govori. Sebe ne žali a Husu brani, ko bi to 
ako ne prava mati, eh! I još mu Poblekada tepa 
mazno 1 vruće kao onda Lu su se tek uzeli. I glas 
joj je još mladenački, svaka riječ ko izljevena od 
skupocjenog metala. Zvoni i leluja u zraku kao da 
ispjevava najljepšu pjesmu. Nikad u glasu takve 
ljepote i dobrote nije čuo, osobito sada kako je J 
naučila da govori poput čaršijskih žena. Kaplju joj 
riječi preko usana kao topla jomuža. Gleda Samiz 
u nju, u njezino crnpurasto lišce opaljeno suncem, 
a ona u dimijicama, rekao bi: tek procvjetala! Pa 1 
ona falično oko dođe joj nekako ljepše. U hipu 
zažali što je od nje bio stariji gotovo deset 
godina... Jer da je mlađi bio bi joj i draži 1 više bi ga 
uvažavala. Ovako kao da mu izmiče poput skliske 
ribe iz stisnute šake. 

- Nije tvoje da se bakćeš sa hajvanom, Fezo... 
Hoću jada budeš hanuma, da upraviš kako si počela, 
jedna po jedna, vidiš kako nam je Bog dao svega, 
nije više nužde da se ti... odmahnu rukom i posla joj 
srdačan osmjeh, malčice obojen neodlučnošću. 

- Naučila sam ja ovo, moj Semize, nije meni 
teško... 

-Ati- de! Huso nek jasa po čaršiji a ti rintaj! U 
riječima mu je odzvanjao posve blag prijekor sa 

nešto mlake milošte. Okrenu se 1 ode za poslom. 
Usput je gonetao kako da Husu namami da se 
prihvati posla, da pomogne ocu, biće nasljednik. 
Kolika bi bila šteta da se tako dobar 1 unosan 
mesarski posao zatare a porodica se bavi njime kako 
zna za sebe! 

Utom proširiše čajir novom zemljom i 
komadom šume oko koje se savio potočić. Baš taj 
potočić je bio najveći razlog za proširenje čajira. Jer 
čajir nije imao pojilo za stoku. Poče porodica izlaziti 
na teferiče uz potok i šumicu u kojoj je odzvanjao 
poj ptica. Na njivi bleje bravi a Huso se savio oko 
očevih koljena kao mazno kuče i nagovara oca da 
sagrade kućicu za izlaske u koju će moći dolaziti i 
jedi zimi 

- E, da si malo drukčiji, babo ne bi žalio - 
uzdahnu Semiz. 

- Vakog sina niko nema kao ti, oče - maZio se 
Huso. 

- I nejma... Samo materi pare izvlačiš 1 čašćavaš 
društvo... Ne znam jesi li ijedan razred završio za 
jednu godinu? - Semiz se podrugljivo osmjehnu. 

Feza spremno stade u Husinu odbranu. A 
Semiz sluša ženu, ništa ne govori 1 misli: Bolje bi 
bilo i kućicu sagraditi da se Huso njome bavi nego 
da lunja po čaršiji sa besposličarima, troši pare pa 
da prije vremena potone u nevaljastva svakojake 
vrste. 

Kuća se poče graditi. 

Huso je u svemu vodio glavnu riječ. A Semiz i 
da je htio da se time bakće, nije mogao. Kao 1 dotad 


134 


uzimao u najam po jednog besposlenog kasapa pa, 
čim opazi da ga potkrada, najuri ga i traži drugoga. 
Bio je zadovoljan makar 1 po cijenu sopstvene žrtve 
što se Huso zabavio ozbiljnim poslovima, ne skita 
besposlen, nije izložen sumnjivim društvima. Kupio 
mu otac 1 vespu da se odveć ne zamara jureći po 
trgovinama građevinskim materijalom. A Zemka 
odlazila po kućama da uči mevlude i tevhide. Izrasla 
u pravu ljepoticu. Oči joj krupne 1 vesele. Kad ide 
u čaršiju oblači se alafranga a kod kuće ili mektebu 
nosi dimije. Pa kad zavije onaj pjenušasti namazbez 
oko glave, rekao bi čovjek hurija! Semiz ponekad 
ne može povjerovati da je to njegova i Fezina krv. 

Huso dovede na gradilište mladog tehničara 
Murisa. Drugog dana ga dovede i u kuću. Naruči u 
matere za obojicu večeru 1 reče da će mladić kod 
njih stanovati, nema stana. Feza se kratko zagleda 
u sina 1 ništa ne reče. Pošto joj Huso objasni da je 
Muris građevinski stručnjak, zaposlen, pa će u 
zamjenu za stanovanje voditi stručne poslove na 
kućici. Feza se smekša. Odakle je, kako mu je ime? 
Bio je iz istočne Bosne, bez roditelja, školovao ga 
djed na srednjoj tehničkoj školi. Feza ga ponovo 
zagleda, pravi tužno lice čuvši da je mladić bez 
roditelja i reče blagonaklono: 

- Sjedite vi, odmorite se, sad ću ja prigotoviti 
večeru. 

Dok su jeli, Feza je neupadljivo gledala u 
mladića. Bio je ljepuškast, po nausnicama nešto 
crnih dlačica, nije se još ni brijao. Feza se oprezno 
raspitivala iz kojeg je kraja jer 1 ona je "otuda". 

Mladić je odgovarao samo na pitanja nevoljko i 
nezainteresirano te se Fezi učini da je ozbiljan i 
pametan. U nekoj daleko skrivenoj misli slutila je 
da bi mogao biti za Zemke. U trenu Žmirnu i 
promijeni izraz lica kao da se plašila da joj ko ne 
otkrije onu skrivenu misao koje se 1 sama na neki 
način plašila. Ne zbog nekih zadnjih namjera, već 
prosto zato što se nije lahko mirila s mišlju da će 
Zemka hoćeš-nećeš jednog dana pripadati drugome. 
Mladić gotovo na juriš osvoji Zemkino srce. 


3. 


Semiz, potaknut Fezinim željama odriješi kesu 
te mladencima sagradiše kuću. A 1 domaćinstvo je 
Semiz podupirao novcem. Kad je u kuću došao 
moderni namještaj, koji su kupovale mati i kći za 
Semizove pare, naumpade Semizu da malo poviri u 
kuću 1 vidi svu tu ljepotu o kojoj je s nečuvenom 
slašću u glasu pričala Feza te krenu nešto prije 
akšamskog vakta da bi čim zaokuiše otišao u 
džamiju. Zateče Husu i zeta kako mezete i pijuckaju 
rakiju. Pred očima mu zacrni. Prođe kao u nekom 
bunilu kroz kuću, razgleda namještaj i mimo sva 
kćerina navaljivanja da sjedne i popije kahvu, odbi 
1 izađe sa osjećanjem kao da se nepažnjom o nešto 
bolno opriljio pa ga opekotina boli do mučnine. 

Navečer prigovori ženi da sumnja u dobru 
Zemkinu sreću. A što se Huse tiče sada će mu beli 
stati nogom Za šiju 1 upregnuti ga da s njim radi o 

kasapluku. A piće će bataliti, ne bio ja živ! Dosta je 
bilo! - izusti s prijetnjom. 

- Nemoj ga, dragi Semize, Bog ti dao... Mlad je, 
nježan, nije on za toga tvoga posla...Bio si i ti mlad, 
svašta si radio ko 1 on... Poslušaj me! 

- Jesam, svašta sam radio samo Ima Zasvirati i 
za pas zadjeti. Znam ja šta je mladost bolje nego ti, 
ali ima - granica! 

- Osim toga - Feza je gledala žalobno u muža 
puna molbe a ono joj falično oko nekako više 
iskočilo. - Muris mi je obećao da će Husu zaposliti 
kod sebe u preduzeću ko nekakva manipulanta, veli 
fin posao... Znaš on je, izgleda, uticajan a nije šala 
da naš Huso bude taj manipulant za cijelo 
preduzeće... A 1 Husi je dosta škole nek malo 
privređuje... Pa ja velim još da moj brat Salko doseli 
u prizemlje sa ženom i đecom. On ti more biti 
vantaki pomoćnik, ih! Nakog, beli nećeš naći, čestit 
i radišan a pošten, na njega se moreš osloniti ko na 
najrođenijeg. 

- Haaaa... zato ti nisi dala Zemki da se useli s 
čojkom u prizemlje već daj im pravi novu kuću ko 
da je kuća svirala... 

- Nije vala zato, Semize! Nije mi ni naumpalo, 
veg volila sam da dijete ima svoju kuću, nek niko 
nikome ne zaviruje u lonac! 

- A Huso? Šta će on ako se kad oženi? 

- Eh, za Husu je lahko, sve je ovo njegovo, fala 
dragom Bogu kad ga imamo! Kome bi sve ovo 
ostavili da smo ne daj Bože nas dvoje sami na ovom 
svijetu? 

Semizu se učini da mu žena pravo govori. Sve 
što je izgovorila prihvatio bi ali ono sa Salkinim 
doseljavanjem s Romanije podboči ga nekako pod 
sama rebra. Tištilo ga je nešto iznutra kao kakva 
podmukla boljka, neko ružno zapamćenje. Sjeti se 
kako je ono na kuruzovu komušanju nepromišljeno 
dohvatio Fezu za mišku (mesarski manir) pa onda 
produženim prstima zameračio da joj opipa tvrdoću 
ižđikalih sisa što su se prkosljivo nadizale ispod 
čitane bluzice (opet mesarski manir!). Iste večeri sve 
dođe do ušiju tetke Zejne kod koje je bio u posjeti. 
Toliko ga je oštro izružila da joj je kroz riječi 
prijekora izašla - činilo mu se - sva ona nježna 
dobrota 1 ljubav koju je gajila prema njemu pošto 
je srazmjerno rano ostao bez oca. - Ubiće te njezina 
braća, dijete moje, jer ovde, pod planinom, zbog 
takvih napastovanja djevojaka sijevaju noževi! 
Dabogda da djevojku ne moradneš privjenčati! - 
reče na kraju tetka. 

Semiz nije mnogo ni shvatao ni obazirao se na 
svu ozbiljnost tetkinih riječi. Vjerovao je da je 
pretjerivala. Ali kad se vratio kući, jedne noći onaj 
isti Salkan i polubrat mu Nuhan, dovedoše Fezu na 
kućna vrata u po mahale 1 zatražiše od Semiza da 
djevojku koju je onako "bezobrazno opipao pred 
svijetom i osramotio, odmah privjenča". Semiz 
pokuša da se odupre, ali bez koristi. U nevolji i stidu 
pred materom sinu mu u glavi da je posrijedi lukava 
seljačka prevara pa se fati velikog kasapskog noža! 
A braća 1 njihove seljačke prišiptelje prsnuše po 
sokacima da se nikad više ne vrate. A Feza se ni ne 

pomače već avazile zaplaka pred Semizovom 
materom kako joj nema druge već da skoči u vodu 
jer se u selo nema kuda vratiti. Braća će je, veli, 
istjerati iz kuće, jer je, eto, s oproštenjem opipata 
kao da je junica a ne insan 1 poštena djevojka! A 
Pemba-hanuma bijaše milostiva i duševna Žena te 
nagovori sina da djevojku uvede u kuću i vjenča. 
Njoj se čini da se neće pokajati. Nadoveza kako se 
valja Boga bojati, cura je "sjerota", Bog samo zna 
kako braća prema njoj postupaju! Semiz gleda niz 
Fezu sve do nogu u gumenim opancima i od nogu 
do glave. Učini mu se i privlačna. Poljubi mater u 
ruku te sutradan bi obavljeno vjenčanje. 

Sva ova prisjećanja munjevito mu projuriše 
glavom pa je gledao u ženu kao u magnovenju, ne 
mogavši da vjeruje da je to, ta njegova Feza, ista 
ona seljančica koju su mu doveli pred vrata i 
primorali ga da je vjenča. Taj isti Salkan! A šta mu 
je donijela? Samo ono što je bilo na njoj (a bilo je 
skromno) i nepokolebljivu radinost. Osmjehnu se 
kao u čudu | s vrata reče: 

- Neka to sa Salkanom još stane, Fezo, mogu ja 
još vako, čini mi se da sam se namjerio na dobra 
momka... Nije mi nikakva hića! 

Feza smjerno obori pogled preda se 1 ništa ne 
reče. 

Izlazeći na sokak Samiz osjeti kako ga nešto 
tišti, štipa ga za dušu neka brižna slutnja kao 
neugodna sumnja. Šta li je to? Uspori korak, samo 
što nije stao i misli... misli. Da, siguran je da se nešto 
događa u kući što isto tako ne ide željenim tokom 


139 


kao 1 Husin nerad, besposličarenje. I misao mu se 
zaustavi na njegovoj dragoj Zemani. Da, tu smo: 
Zašto se ništa ne govori o kćerinim odlascima na 
mevlude 1 tevhide u mahalu? Da, to je to... Ali 
Zemana ima svoj dom, susretnu se, doduše 
porijetko, kad im dođu, nekada Zemka sama a 
nekad sa suprugom. Dođe kad se, kako bi Zemana 
umilno kazala, kad se uželi babe. Odluči da o tome 
poslije povratka iz džamije razgovara sa Fezom i 
odlahnu mu. 

Kad upita ženu zašto se ne priča ništa o 
Zemkinim odlascima po vjerskim svečanostima, 
Feza mu kratko 1 više nego pojednostavljeno 
odgovori da im je kćer udata, ima svoga "čojka" a 
on svojoj ženi štošta ima pravo 1 da dozvoli 1 da 
zabrani. A nije joj, veli, ni nužde, ima hvala Bogu, 
sve što Joj treba. 

- Kakva čojka, Fezo, znaš li - spusti glas i 
prošišta - da smo ga takoreći kupili za pare! Šta on 
ima njoj da zabranjuje, šta će raditi ako ona... 

- E, a kako ti meni ne dade da prizovem brata 
Salkana koji ti je, bogme, potreban ko komad 
kruha? 

Semiz ne htjede da otvora govor o Salkanu već 
onako postranice pokuša doskočiti ženi: "Nije 
Zemka ni dosada išla po mevludima i poučavala 
žensku djecu u mektebu za pare! Babo joj sve 
kupovao i hranio je. Meni je meram, Fezo, da ide 1 
ne napušća onoliko svoje vjersko znanje!" 

Sada Feza ne htjede nastaviti razgovor o kćeri 
već zašuti ali Semiz nastav1:"Znaš li ti kako smo nas 

dvoje godinama irgatili dok smo stekli ovo što 
imamo... pa i Zemku školovali mi a ne čovjek joj! 
Nije mi, Allaha mi, do svijesnih para već sam volio 
da mi dijete bude djetetom i pravim evladom!... A 
Huso ne daje o sebi nikakva dokaza da će od njega 
kada biti kakve fajde, pa da nam je makar jedno 
dijete na hajirli put... Ko će nam Fatihu proučiti kad 
umremo? A za djecu se odgovara Bogu...!" 

- Ne brigaj se za to, Semize... Da su sva svijeska 
djeca ko naša mahalom bi umjesto vode teklo 
mlijeko, eh!... 


4. 


Tih dana pozva ih kazandžija Osman da mu 
dođu na ikrar-dovu, hoće Osman da ide na 
hadžiluk. 

Semiz i Feza se obukoše u svoje najljepše ruho, 
ponesoše hadžijske darove i krenuše. Feza usput 
primijeti: 

- Došo vakat, moj Semize, pa svak hoće da čini 
hadžiluk? 

- Jest - uzvrati Semiz - blago onome kome 
provri hadžijska nafaka, moja Fezo! U Semizovu 
glasu zazvuča čežnja i neka ganutost. - Osmanaga 
je vazda bio radin 1 čestit zanatlija pa zaradio. 
Nikada nije žalio leđa a 1 para mu je halal do zadnjeg 
dinara, jemin bih učinio... 

Ukućani ih lijepo dočekaše. Semiz je već 1 sam 
imao ugled u mahali. Nije to više bio kalfa u drugog 

mesara već svoj goso, ugledan poslenik u čiju se 
kuću prstom upiralo. Smjestiše ih gotovo na 
počasno mjesto budući su Semizovi važili za 
pobožne ljude. Od nekog vremena malo bi koja noć 
prošla a da i Feza ne bude u džamiji na akšamu. 
Usto bila je bistre glave i puna vjerskih pouka. Kad 
se razvi razgovor, Feza je stizala da govori 1 za sebe 
1 za Semiza. Riječi joj bijahu lijepe i nekako mehko 
šuštale kao somot. A Semiz zadovoljno sluša i misli: 
Ko bi sada reko da je to njegova nekadašnja Feza! 
Kako je samo popamtila vazove po džamijama uz 
ramazane. Činilo mu se da su joj svi bili poredani u 
glavi kao skupocijeni nakit u Kenanovu dućanu, 
kićeno poredani u čistom izlogu pa ti samo gledaj u 
njih i uzmi komad koji ti se najviše sviđa pošo 
naravo platiš cijenu. 

- I tako ti, Osmanaga, nanijjetio baš na 
hadžiluk? - reče Feza nakon što se malo odmorila 
od svojih vjerskih reminiscencija... Došlo beli 
vrijeme, Bogu fala, pa mnogi ide. Vala nemoj ti da 
bi se štogod naljutio a ja znam da je išlo 1 takijeh 
ljudi kojima je glavni cilj bio da donesu zlata, bisera, 
da zarade pare na preprodaji, a pravi hadždž im nije 
bio ni u peti! Eeee za hadždž mnogo šta treba a 
najviše iskrenog nijjeta 1 pravih vjerskih sifata... 

- Šta ćeš, kono, uzvrati domaćin - Znam ja da 


ima svašta, dragi Bog zna šta je u čijem srcu...Priča 


se kako je nekakav mrav riješio da ide 1 ozijareti 
Bejtullah pa ga sretne drugi mrav i nako umorna 
upita kud je to naumio. A putnik se malo ljutnu i 
haman se začudi pitanju. 

- Ako Bog da na hadždž. 

- Kakav hadždž, bolan ne bio, znaš l1 ti đe je 
Mekka!? 

- Moje je da idem, a hoću li živ stići nije moje 
već Božije. 

- Pitac se nožicama bogobojazno potra po 
glavici ko što bi čovjek pogladio bradu i pokloni se 
u pravcu jugoistoka te se okrenu putniku: "Hvala 
ti, brate, na pouci, krenuću 1 ja!" 

Zvanice se nasmijaše i obradovaše mudrom 
domaćinovu primjeru. 

- To si baš dobro kazo - oglasi se Semiz - neka 
ti je, brate, sretno 1 hairli! - pa čeknuvši trenutak 
dodade s prizvukom prijateljske zamjerke. - Što nisi 
pozvo 1 moju Zemanu da ti uči, brate, znaš kako 
ona lijepo uči u Kur'anu? 

- Eeee, nisam ja kriv. I ja bih volio da mi je došla. 
Sretoh joj prije nekoliko dana čovu te ga zamolih 
da je pošalje, a on će ko s nokta:"Moja se žena, 
komšija, više ne bavi time." Šta sam na to mogo, 
Semize? 

Semiz objesio glavu. Čuo je istinu i saznao Zašto 
se Zemana ne pojavljuje na vjerskim svečanostima. 
Istina je, dakle, takva pa sviđalo mu se to ili ne. Feza 
se nađe pobuđena da stane u zetovu odbranu: 

- Znaš, Osmanaga, zet nam je na njakoj 
odgovornoj funkciji, ono kako se rekne Semize, jah 
- njakav projektant, šef važnih ćageta, ovo što se 
zida, pa se boji da mu što ne zamjere što mu se žena 
posvećuje ovome vjerskom ko ovo tvoje. A nako, 
Bog zna, nije loš... Još je 1 mlad, neće li malo sazriti 

pa će on nju pušćati da uči, hoće ako Bog da! - Faza 
krišom gurnu Semiza laktom u natkoljenicu da malo 
pripazi šta govori. 


5. 


Ovu svečanost i Osmanaginu ikrar-dovu Semiz 
je nosio u srcu kao neku dragocjenost. Sve slasti su 
mu životne išle na jednu stranu a na drugu misao o 
vlastitom hadždžu. Sa Fezom je u nekoliko navrata 
spominjao nezaboravno veče u Osmanaginoj kući 
a onda joj predloži da idu oboje na hadžiluk. Čini 
mu se da ima prikupljene pare za oboje. Kaže da je 
vodio računa da mu je halalpara. Iznenadio se kad 
je vidio kako Feza neočekivano odobri njegov plan. 
Uz ramazan su oboje izdašno obilazili džamije, 
slastili se svečanostima teravija i vazova, mukabela 
1 susreta po iftarima. Vijest o njihovom hadžiluku 
se proširila po cijeloj mahali pa ih počeše žene 
ogovarati. "Hoće na hadždž a ćere joj, 1još po vrhu 
muallime, nikad u džamiji! Kamo im sin? Kakav 
sin, taj gonja sarhoše po čaršiji, uči zetovu školu po 
kafanama 1 bircuzima...! Na izlasku jedne večeri iz 
džamije, usred čitavog alaja žena jedna glasno i 
uvredljivo upita: 

- A di i je, draga, šći? Bula je, muallima, bogme 
bi trebala da je svake večeri na teraviji da ne kažem 
da bi morala biti prva? 

- Šuti, sestro, okrenu se Feza a ono joj oko što 
je bilo falično nekako iskoči - noseća je! Onaj njezin 

je odveo na more. A, Boga mi, ako ćeš vjerovati, 
nije ni zdravlja kakva, iznenada je osvojila njaka 
zaduha pa, eto, ko ne bi li malo došla sebi... 

- Bila je do pred ramazan bogme zdrava ko 
drijen, sve sam govorila u sebi: Mašallah, baš joj prija 
udaja. Šta joj to, sestro, odjedanput bi? 

- Ma nije joj ništa, pusti kraju, prohtjelo se 
gospoji na more! - umiješa se druga žena. 

- Imalo je more 1 poslije ramazana, neće 
presušiti! - kaže treća sa neskrivenim jalom u glasu, 
oglasi se zatim četvrta, peta, sve u istom tonu S Više 
ili manje prezira. Ujedale su je kao ljuti roj zolja. 

A Feza, udaljavajući se od njih brzim koracima 
od muke zaplaka. Činilo joj se da u životu nije 
vidjela ni osjetila veće zlobe od ove večerašnje. 
Kakav im je to post, Bog ih ubio! Šta im je uradila 
moja Zemka? Bože, odbij ih od mene, spasi me od 
njihove zloće i njihovih poganih jezika! 

Poslije Ramazanskog bajrama Feza stade 
uređivati kuću. Ponešto bi joj pomogla 1 Zemka ali 
Fezino srce nije moglo pristati na to da joj noseća 
kći radi grube poslove. Radije ih se prihvaćala sama. 
Za dan kad je bila određena ikrar-dova kuća se 
sjajila. Pored mnogih zvanica Semiz naredi da se 
pozove i Zemana. Njemu ne bi bio pravi ikrar kad 
mu kći ne bi učila Kur'an. Feza predloži da je 
najbolje da on sam ode do kćeri i njena supruga pa 
se s njima dogovori. Jer ako bi joj muž uzbranio 
prije će poslušati njega nego nju. Nije se Semiz 
nadao da će se zet i pokušati oduprijeti. Semiz mu 
priprijeti: "Ako Zemka ne dođe, neće biti para, 

njegova mu noga nikad neće prekoračiti kućni prag! 
U životu se samo jedanput ide na hadžiluk a valjda 
zna čija je Zemka kći. 

- Ma nisam ja, brate, tražio hafizu već - ženu! 

- Ti tražio!? - Semiz planu 1 iskezi zube. - Ti 
tražio! Kosi ti 1 koji si da tražiš?! Goljo! Došo sa 
dva ćagetna kufera da nešto traži !? Pazi šta radiš, 
ni sa Husom nisu čisti poslovi, osobito kako si ti 
došo u ovu kuću a Zemana je moje dijete znaj, 
moooje!!.. I da je pošalješ, ne šali se sa mnom! - 
reče već nešto sniženim glasom Semiz 1 izađe. Da 
nije bilo velike Semizove ljubavi prema kćeri, ovaj 
razgovor bi se vjerovatno završio mnogo 
nezgodnije po zeta jer je Semiz toga jutra nekako 
ustao na lijevu nogu, a još je bio medvjeđe snage! 

Zemka dođe na ikrar. Srce Semizovo je kucalo 
slatko i sretno. I Feza je bila na najboljem putu da 
se predstavi kao buduća hadžinica. Dočekivala je i 
ispraćala zvanice onim svojim toplim, samotastim 
glasom koji je priličio i kakvoj aginici. One joj riječi 
kao obavijene u svilasto šuštavi šum pa se Semizu 
činilo dok ih je osluškivao da gleda kako se oko 
njega sve izokrenulo u ljepotu kojoj vidi blistavi 
kraj u samom Haremi-šerifu provjetravanom 
zibanjem bukovih krošanja kroz koje ćarlija veseli 
romanijski povjetarac 1 ispred pjesme bosanskih 
brda od istoka do te večeri blagosti 1 sreće. Fezine 
srmali riječi su Semizovo srce ispunjava zahvalnošću 
jer je tako vješto znala da za svakoga izabere baš 
one koje dotičnoj zvanici najbolje pristaju. Take su 
joj, eto, bile riječi. A kad je ispraćao Zemku 1 krišom 

joj tutnuo u ruku smotak novaca što Zemka htjede 
odbiti pomisli kako mu je kći baštinila ono što je u 
Feze bilo najljepše - njezin glas. Kad ga je Zemka 
još jednom poljubila u ruku, on je toplo pomilova 
po glavi 1 reče: 

- Da Bog da kćeri da 1 ti uzideš jednog dana, 
babi ništa u životu ne bi bilo draže! - 1 pusti suzu. 


6. 


Pred polazak na daleki put Feza prizva brata 
Salkana da dođe sa porodicom i useli u prizemlje. 
Valja neko da zamijeni domaćina u dućanu. Semiz 
nemade kud već pristade. Salkan odmah doseli i 
isprati sretni hadžijski par. Lijepo su putovali 1 
sretno se vratili. Pošto se stišalo slavlje, Semiz, pun 
hadžijske smjernosti 1 pobožnosti krenu u dućan. 
Zateče samo pomoćnika Rizu u velikom poslu. 
Navalile mušterije. Semiz se vedro osmjehivao:"Ide 
posao, ide, hvala Bogu!" Ugledavši ga Rizo se 
iskreno obradova svome hadžiji, poljubi ga u ruku 
smjerno kao nevjesta 1 pocrveni. Semiz ga 
prijateljski potapša sav prezauzet odgovorima na 
pitanja mušterija, čestitanjima... Odmah se raspremi 
i prihvati za posao horan i odmoran. 

Kad zatvoriše dućan, Semiz zapita zašto nema 
na poslu Salkana. Rizo slegnu ramenima kazavši da 
ne zna. Hadžija uze olovku 1 svoje knjige te stadoše 
da svode račune. Rizo je čitao iz svojih papira a 
Semiz pisao i računao. Na kraju se stade mrštiti. 

- Fali, Rizo, haman pola para, ako Boga znaš!? 

- Za pare pitaj Salkana. 

- Znaš li jesu li pili Huso 1 on sa zetom? 

- Jesu... Doveli su odnekle 1 čalgiju na čair. 

- Beli je bleknulo 1 koje janje? - Semiz će u 
povjerenju. 

- Jest. 

Semiz zavrti glavom 1 frknu po običaju na nos. 
Kad dođe kući sav svoj jad 1 jarost istrese pred ženu. 
Ono falično oko joj pobijelilo 1 iskočilo 1 sličilo 
balončiću koje djeca po ustima prave od gume za 
žvakanje. 

- Dala bih jemin da taj tvoj Rizo laže! - reče 
Feza. 

- Lažeš ti - zgrmi Semiz. - I ti 1 tvoj Salkan i 
Huso, a Rizo je pošteniji od vas sviju, uvjerio sam 
se. 

- De, ne govori tako jedan hadžija, Semize. 
Treba viditi. 

- Treba vidit! - iskezi Semiz zube. - A 1 hadžija 
nije melek, već sa lopovlukom valja lopovski!... 
Pričuvaj ti svoj hadžiluk. Pričaju žene da si na 
Muzdelifi išla s njima ko muha bez glave, ni šejtana 
nisi znala tašleisati kako treba!? 

- Smiri se, hadžija, Bog ti dao! Ne slušaj 

najmenike, ne valja tako, treba čuti šta Sako 1 đeca 
govore. Pa 1 da su pojeli dva-tri janjca, naši su, naša 
krv, moraju se i proveseliti... Da si me bogdo 
poslušao za vakta kad sam ti govorila da prizovemo 
Salkana, Bože mi prosti, ne bi došlo ni do šta od 
svega ovoga. Mogla bih se zaklesti i ruku na Musaf 
staviti! 

- Nijedne više - opet zagrmi Semiz. - Tvoj 
Salkan, uh! - naceri se ljutit kao ris. - Fali mi više od 
milijuna! Pitam momka a on mi ko s nokta odbrusi: 
Pitaj Salkana! 

- A koliko si ti pojeo njihovih šljiva, hadžija pa 
te niko ne pita! - Šljiva?! - zareža Semiz. - Sve 
njegove šljive što je donosio 1 što smo u vrijeme 
kad bi ih posjetili pojeli ne valjaju ni hiljaditi dio 
mojih para kojih nejma! 

- Biće, biće para... Nije moj Salkan ja mislim 
taki. Snaha mi kaže da je otišo u Travnik da kupuje 
stoku pa moro je uzeti pare, ne da niko stoke 
džabe... 

Semiz se umiri 1 ušuti. Navečer je došlo do još 
jedne neugodne scene. Zemana otkri pred 
roditeljima da je muž vara sa nekakvima 1z čaršije 
zajedno sa Husom. Dovlačili su ih u kuću na čajiru, 
opijali se i teferičili. A Huso umjesto da zaštiti sestru 
on gori nego Muris. Feza je tješila kćer uprkos 
Semizovoj želji da mu se kći rastavi od muža. Nije 
je dostojan. Babo joj je kadar naći boljeg od Murisa. 
A Feza, kao ni čula nije šta muž govori već izricala 
svoje pouke: kazivala je da to nije ništa novo, svako 
muško ponekad skrene ama se opet vrati svojoj kući. 
Pa je govorila da otac samo misli da bi ti našo 
boljega. Nije se ni čuditi, lijep je pa ga salete 
kalašture. Neka ona njega dobro pripazi biće sve, 
ako Bog da, kako treba. "Veg, jadna ne bila, nemoj 
nikome o tome zboriti! Mahala bi jedva čekala da 
nas uzme nazub!"-kaže iskusna Feza. 

Zemkine krupne oči su se jednako caklile 
mlazevima suza. 

- Zna mahala sve i brez nas - Semiz upade 
nezadovoljno. - Misliš da je mahala naša zabravljena 
sehara!? - požali se Semiz. 

- Mora znati kad nam najmenici prate đecu i 
prave red u kući. 

- Šta si se okomila na najmenike, bona?! - 
hadžija se mrzovoljno pobuni. - Reko sam ti da je 
Rizo bolji i od tebe 1 od tvog Salkana i kazo sam 
istinu. 

- Od mog Salkana - nije! A od mene ako je bolji 
neka je, šta me za tim briga. Umjesto da zafaljuješ 
Bogu što nam je došo da radi ko sebi ti ga još i 
napadaš!? Vidiš 1 sam da si grohno, nisi više za teških 
poslova. Sve smo mi ovo zajedno stekli pa moramo 
sve lijepo da nikome ne bude krivo. 

Semiz je zašutio. Bio je nekako zbunjen. Ona 
podmukla sumnja što ga je odavno mučila pretvarala 
se u neku svoju stvarnost: Feza pravila Salkanu 
mjesto da bi bila, udružena s njim, jača od njega! 
Tužno se osmjehnu ženinoj prepredenosti 1 osjeti 
u srcu kako mu duša potanja u neki iskonski mir, 
sve mu postade svejedno. 

Otad Semiz nije previše mario za Fezu. A i 
Salkan kao da nikad nije mogao zetu zaboraviti onu 
noć kad su doveli Fezu a on ih potjerao mesarskim 
nožem. Znao je on dobro da je onda bio Semiz samo 
siromašni mesarski pomoćnik kojem je otac pred 
smrt krajem rata ostavio prazan mesarski dućan! 
Ovo što je stekao došlo je Fezinom zaslugom. Bio 
im je zet, po Salkanovu mišljenju, pravi nezahvalnik! 
Bilo mu je stoga draže da s poslovima krene sve 

strmije, ponekad, razumije se, i u njegovu korist. 
Huso i zet svojom rastrošnošću podupirali su a da 
nisu ni znali Semizovu propast. 

Sam Semiz bijaše već poostario. Živio je u kući 
kao Fezin podstanar. Često se hranio i po 
aščinicama, podupirao dobrotvorne akcije 1 
školovao dvojicu siromašnih đaka u medresi. Sve 
su rjeđe izlazili na čair. Svijet se 1 dalje uvraćao ne 
znajući kako su Semizovi prihodi otanjali očekujući 
da budu počašćeni ručkom. Fezi dodija pa kad neko 
tako naiđe 1 zastane uz bašču a ona odmah s prozora 
lijepe vikendice maše Semizu rukom 1 reskim 
glasom ga doziva: "Hajde amo, hadžija, trebaš mi 
nješto!" Fezin poziv je za njega bio zakon, ne zbog 
straha već zbog mira koji je najbolje prijao njegovoj 
duši. Zamoli poznanika da mu oprosti, ima, eto, 
posla... širi bespomoćno ruke i zavrne pogledom 
zastiđenog poštenjačine pa mu jedno oko gleda 
tamo a drugo amo kao spuževi rogovi. 

- Ništa, ništa, hadžija, de ti, imam 1 ja posla, 
hitim... 

A Feza mu onda kazuje kako će odsela sve 
tako... Ne more se svijetu nadavati, oklen?... a i ja 
ostadoh brez leđa! - šapuće mu da se ne čuje. A 
Semiz se smješka ženi nekim čudnim smijehom, ČiJI 
poticaji i razlozi ostaju negdje skriveni iza staračkog 
lica sa koga se od njegove bujne hadžijske brade 
nije moglo Bog zna šta ni očitati. 

Pošto je svo imanje bilo uknjiženo na Husi, 
plašio se Semiz velikog poreza! Huso na Salkin 
nagovor ostavi svoj posao manipulanta u preduzeću 

te se priključi Salkanu. Obojica su dolazili svake 
noći nasisani rakijom kao SNU Inspekcija zbog 
nereda u radnji abd rad. Huso poče prodavati. 
Prvo kuću za plitka pa jedan po jedan komadić 
zemlje 1 nastavi slatki život čaršijskog sarhoša i 
kockara. A hadžijski par u podubokoj starosti 
vezahu jedva kraj s krajem. Umjesto ljubavi pod 
stare dane činilo se da jedno drugom smetaju te su 
se osamljivali kad im se god ukazivala zgodna 
prilika. 

- Što se ovo, Huso, Fezo, ne da nikako viditi? 

- Ah, ko državni poso, valja i poraniti i zakasniti. 

- Daje li šta u kuću od plaće? 

- Daje, ja šta, moj Semize... 

Za to vrijeme Huso je obijao čaršiju, skuplj ao 
prijatelje, kockao i Brtedinio pijanke. Semiz ništa 
nije znao. Zato bi hadžinica podranila, klanjala 
sabah 1 čim sunce izađe uzme stari Gli prostre 
ga na bašču 1 visoko podvrnutih cicanih dimija i 
rukava izlagala se suncu. Neko joj kazao da se tako 
najbolje liječi reuma. Kad odveć prigrije, Feza 
pomiče Hilikuke pod šljivu požegaču u hlad i nastavi 
da kunja. Izađe 1 Semiz. 

- Jesi li se naspavala, ženo? 

- Ah, jesam vala... 

- Jesi li kahvu popila? 

- Nisam, šta će mi kahva! 

- Najde nam ispeci kahvu! - pokušava Semiz da 
je odobrovolji. 

- Ne mogu vala, hajde u! 

Semiz dugo gleda u nju, gleda, razmišlja pa sjeda 
do nje na ćilimak. 

- Đi je Huso? 

- Eno ga spava. 

- Što tako dokasno, hoće li izgubiti poso? 

- Šuti, opet mi ga napili. 

- Ko ga je napio? 

- Eh, ko!... Čaršijski sarhoši, eto ko... Obatališe 
mi dijete! 

Semiz pošuti kao da mu nije dostajalo pameti 
da razmrsi smisao ženinih riječi ali se pokaza daje 
Semiz mnogo šta znao ali se, željan mira, činio da 
ništa ne primjećuje. 

- Ja sam čuo od ljudi, bogme, da on skuplja 
društva 1 napija ih našim parama. Dovoljno je on 
pokvaren da zavodi druge a ne drugi njega! Davno 
sam ja tebi govorio za Hasu, ama sve bi džabe! 

O Fezinoj popustljivosti 1 prevelikoj dobroti 
prema sinu, odomaćila se izreka kao prijetnja 
neposlušnoj djeci u mahali: 

- Pričuvaj se, dijete, nisam ti ja hadži 
Semizovica!... 

PROFESORICA 


1. 


učer je bila dženaza Mehagi Čaluku. Kad je 
počelo zagrtanje mezara, ljudi su se prosto 
nadmetali ko će prije i ko će baciti veći busen 

a posljednji Mehagin krov. Busenje je bubnjalo iz 
zemljine unutrice kao prijetnja. Pošto najsnažniji 
navukoše ostatke razasute zemlje na mezar | s 
dužnom brižnošću ga zaobličiše, četvorica imama 
redom, jedan iza drugoga, proučiše sure iz Kur'ana, 
zatim glavni imam glasno viknu - Amin! Potom 
započe učiti dovu za spas duše umrloga a ostali su 
aminali. Zujalo je kao u košnici. Poslije halaljivanja 
sa merhumom svijet se poče razilaziti kao u žurbi. 
Otiskivali su se niz strminu između gusto 
pobodenih bijelih nišana što su neodoljivo 
podsjećali na Rozi-mehšer, na Dan proživljavanja, 
kada mrtvi, pošto hazreti Israfil pune u sdir, poustaju 
iz svojih staništa i zabrinuto stanu gonetati: Gdje 


154 


se to nalaze, ko su, otkud su došli, ko ih to 1 zašto 
budi iz sna... Sanjaju li ovo sada ili su sanjali ono 
prije? 

Između svijeta koji se spuštao naniže, sa 
suprotne strane provlačila se mlada, otmjena žena, 
vidljivo nasurmisanih i uplakanih očiju, obučena u 
crninu. Ne svrće pogled, žuri prema meZaru s 
velikom kitom cvijeća: karanfila 1 bijelih ružica. 
Mulčila se na visokim potpeticama crnih salonki. 
Nakon što se pope do još takoreći vrućeg 
Mehaginog mezara, stade pokunjene glave griješene 
pokajnice 1 smjerno spusti cvijeće na mezar. 

Mi smo se već bili izgubili iza prevoja, a ona je 
jednako stajala 1 brisala bijelim rupcem suze. U 
sljedećem trenutku između nas, Besima i mene, sve 
veze sa mrtvim Mehagom, prvim Besimovim 
komšijom, i mladom ženom bijahu valjda za sva 
vremena prekinute. Dok su se jedni tiskali oko 
autobusa određenog za povratak, nas dvojica, 
krenusmo pješice prečicom jer bilo je lijepo vrijeme, 
vrijedilo je protegnuti noge. 

- Ovi ispraćaji mrtvih dodirnu čovjeku i dušu i 
srce, prosto ih da ti kažem, probude - reče Besim, 
predahnu ! nastavi: - Podsjeća sve ovo, hoćeš-nećeš 
na neumitan odlazak ito ne kome-tome već svima. 
I ide se, brate, onamo kuda se nose samo prazne 
ruke. A zna se šta se može ponijeti pa se baš, evo, 
ovdje, upitaš imaš li toga što se nosi, što se može 
nositi i blago onome ko imade nositi. To su ti dobra 
djela, je 112... 

Oko sličnih misli roji se šuma pitanja između 
kojih kao i između drveća u šumi jedva naslućuješ 
svjetlost. I žuriš po nekoj iskonskoj želji za životom 
da se nekako oslobodiš i pitanja i sličnih odgovora 
na takva pitanja odlažući sve za kasnije, imaće se 
vremena...Zasad je pred tobom život. I lijepo je to 
što se ne zna kad će mu doći kraj iako pouzdano 
znam da taj dan, taj sahat i ta minuta vise negdje u 
vremenu budućem kao nezaobilazna rijeka. 

- Ona mlada žena je bila kći umrlog Mehage 
Čaluka. Došla čak iz Italije, da isprati oca na 
njegovom posljednjem putu s ove strane Života. 

- Zar mu je ono kći? Onako moderna, lijepa? 

- Da, da... kći - uzvrati Besim. Sad ćeš čuti. 
Mogu ti sve ispričati do naših kuća, vala i nešto 
prije... Mehaga je bio posljednji Čaluk kujundžija. 
Nije bio pravi "aga" već mu preci ko sitni trgovci, 
bili dobri narodu po mahalama te ih tako prozvaše. 
Ne znam otkud mu kujundžijski zanat, jer do 1948., 
do nacionalizacije trgovine, i on je imao nešto 
dućana na Podmlinima, poslije dobi radnju na 
Baščaršiji 1 otvori kujundžiluk. Izbačen sa visoka 
Čaluk se dobro i spretno dočeka na noge. Nema 
trgovine ima - zanat...Išli mu poslovi reko bih 
dobro, išla para! Za njim su škrgutali zubima od 
zavisti. Slušavo je on posredno šta se o njemu govori 
ali je mislio: Mogu mi pljunuti pod prozor! Čovjek 
njegova kova, pun vjere u život radio i govorio kao 
da će hiljadu godina živjeti. Nije mu ni naumpadalo 
da mu ne bi sve išlo ko pomaslu. A džaba što si do 
jučer milovao očima vesele sokake, sretao dragoga 

komšiju, pitao se sa njim za zdravlje, za poslove, 
porodicu, hitio da vidiš šta tvoji kod kuće 
rade... Ovo o zdravlju spomeneš tek tako, zdrav je 
Mehaga, uspravan, hiti kući, zna da je Mejra- 
hanuma spremila dobar ručak, kahva će se piti, 1 šta 
bi? Evo vidio si. Sve prođe. Valja putovati što reko 
pjesnik... Ove dženaze su ti zorli opomene. Ko, veli, 
ne zanosi se plaho, sjeti se Boga. Znaj da je njemu 
povratak, prijatelju! 


2. 


A Mehaga je slabo mario za bistrenje šta će doći 
poslije. Ako šta kogod 1 počne, on okrene glavu, 
ima prečeg posla. Rekoh već, kao da će hiljadu 
godina praviti svijetu nakit, uzeti zadnju paru ako 
može i ako opazi da si kakva vruća mušterija 
(iznenada se udaje mušterijina kći, našla dobru kuću, 
valja s obrazom 1 odgovarajućim nakitom!), ako 
prokljuvi da moraš kupiti, znaj, neće te štedjeti ni 
milovati, osim lijepim riječima, sve dok ne platiš! 
Onaj drugi dio izreke "živi kao da ćeš sutra 
umrijeti" do Mehage kao da nije dopirao. Stoga je 
znao valjda i da prouživa, akšamlučio je 1 teferičio 
kao rijetko ko u mahali. Samo, ruku na srce, imao 
je u svemu mjere pa i u tome. Nikad ga niko nije 
vidio onako prostački nacvrcana pa da budalesa. 
Držao je do sebe. Bio je lijepa pojava, ravan u tijelu 
kao svijeća, povisok, vazda uredan, čist i ispeglan, 
sjajnih cipela, ogledati bi se čovjek na njih mogao. 

Brinuo se 1 on sam o sebi ali se brinula o njemu i 
supruga Mejra. Naravi im se nisu baš u svemu 
podudarale, ali su bili sretan bračni par. Prijašnjih 
godina, dok su bili mlađi, o njima se pričalo. Mogo 
si čuti kako se otisne i po koja zlobna riječ na njihov 
račun, ne da zavist i zloba mira pa - eto! Nadjačava 
i pamet! 

Malo-pomalo godine počeše donositi i 
podsmijehe. Započinjalo je šapatom po komšiluku. 
- Jesam li ti kazala, moja ti, neće im ovo na dobro 
izaći. Meni je, vala, svejedno, dragi su mi oboje, i 
Mehaga i Mjera, ne znam ni što ne bi bili, ama sve 
je to džaba, znala sam ja da će na ovo izaći! Čim se, 
moja ti, travka zanjiše - nještaje u travi, jah! A otkad 
se njiše, de 1 ti reci, znaš ko i ja?! 

- Jah! - Besim parafrazira onu konu što se 
sašaptavala a 1 sam ima običaj da između rečenica 
ubaci poštapalicu, dade važnost govorenju kao da 
je s njom zakivao ograde između pojedinih rečenica. 
- Ima 1 svijeta svakakva pa bude, zar i besposleno... 
A u besposlici šejtan čovjeka najlakše navlači na ono 
što ne valja...Kazaću ti još jednu stvar... Bože, 
oprosti mi, Mehaga je bio poškrt čovjek uprkos 
svome imuću. Znao je skupljača članarine za vjersku 
zajednicu vratiti s praga dućana. Duhne mu nešto u 
glavu, osvojile ga zar brige za nekim većim 
novčanim prometanjima pa stvar ne uspjela! Da mu 
se kuče počne umiljavati, čini ti se da bi ga nogom 
dohvatio da se dva puta preko glave prevrne! 

- Hajde, Boga ti, skini mi se s vrata! - pobuni se 
Mehaga. - U vas je samo "daj", šta vi kome dajete!?... 

Činilo mu se da svak svakome kad nešto daje da 
odmah za to nešto i dobije. I to odmah i gotovo! 
Trgovačka žica, naslijeđe u krvi od pređa. A ČOvJ eku 
neugodno, polahko se povuče od Mehaginih vrata 
pa poslije nailazi ulicom, mjerka kad ko ima u 
dućanu, osim Mehage, kad se prijateljska kahva Pije, 
kad Mehaga mora paziti na svoj ugled to mu je bila 
nekako prirođena navika, e, onda, članarina biva 
plaćena ma kolika da je i dade još inkasantu na 
kahvu. Smješka se sav pomedenio, možda je u sebi 
i ljut, ali dobro krije, otvara škrabiju i - koliko je? 
Muhannata mu duša nekako na dinaru. Ko da mu 
od duše otkidaš komadić po komadić. Pa mu 
inkasant ponekad i odbrusi:"A ko daje, Mehaga, 
ovu ulemu? Ko je plaća? Šta kažeš? Šta bi da je 
nejmamo? Kad nije nestane znaj da će nestati 1 nas!" 
Mehaga se smješka pomirljivo, zvonko i daje 
mu rukom znak da ide govoreći: "Nisam ja ništa 
reko." 
- Nisi sada a jesi jučer! 
- Hajde sada! Dobio si svoje pa hajde! — 
Nisam vidio marljivijeg i temeljitijeg čov) eka u 
svojim poslovima od njega. Oženio se odmah iza 
rata kad i ja. Nismo se mogli baš posve porediti. Da 
mi otac nije ostavio nešto kuće i malo bašče ija bih 
za Mehagu bio samo jedan od onih bezimenih koje 
je susretao po sokacima i otprimao im selam ako bi 
ga oni prvi pozdravili, a ako ne bi, ne bi bilo ni 
pozdrava jer rijetki su bili oni kojima je on prvi 
selam nazivao. U to vrijeme ja sam bio beznačajan 
službenik, počeo od raznošenja pošte i protokola, 

završio večernju ekonomsku školu a Mehaga 
kujundžija pa još ima svoju radnju! I kao što i sam 
naslućuješ ja sam vazda prvi nazivao Mehagi selam. 
Ružno mi nekako, kuća do kuće, da se ne 
pozdravljamo. Ali za utjehu odnos između žena 
nam, moje Haše i Mejre, bio je obrnut. Zanijela 
Haša onu moju stariju a u Mehage 1 Mejre već beba 
od godine. Pa još po imenu Amila ali Mejra je nije 
drukčije zvala već Mila. I nije to bilo samo tako, 
slučajno, Haša je to dobro znala pa će meni:" Haman 
joj 1ime dali da je poslije lakše proture u ćafirluku 
paonda ja glumica, ja pjevačica... Šta ja znam. 


3. 


A godine u onom abezu oko obnove, izgradnje 
jure, sve se živo ustremilo da naknadi izgubljeno u 
ratu, prolazilo vrijeme ko voda. Djeca rasla i, 
naravno, Mila. Samo se začudiš kad je vidiš: Ma kad 
prije, gotovo djevojka! Valjda ona trka, poslovi, 
radne akcije. Pa odjednom, čujemo, Mejra ugazila 
u švercerske poslove. Počeli oni odlasci u Italiju te 
ti Mejra nađe negdje svoju trudničku haljinu, jer 
trebalo je imati štogod poširoko da se oko sebe 
može obmatati ili navući što više švercovane robe i 
nekakav stari ublijedio zavijač pa u Trst. Nije bila 
sama, u grupicama, prijatelj s prijateljem. Počela je 
najprije sa onim kišnim mantilima, šuškavcima. 
Mehaga se ko protivio ženinoj trgovačkoj 

preduzimljivosti, ali pošto uvidje da korist nije bila 
mala, zažmirio na jedno oko. 

Počeli se 1 u nas proizvoditi televizori. Televizor 
u kući značio je u to vrijeme veliki prestiž. Neki su 
po mahali samo mogli sanjati da ga kupe. A željeli 
su da iz inata usade makar samu antenu na krov ne 
bi li dušmani lipsali od muke 1 zavisti. A Mejra 
nabavi 1 antenu 1 televizor. Sam Mehaga je mogao 
kupiti 1 tri televizora za gotovinu 1 da mu se odveć 
1 ne pozna na parama, ali se plašio poreznika, svijeta. 
Odmah će uprti prstom u njega: odakle mu? Znači 
ide mu dobro posao, dede udvostruči mu porez! 
Ali tu je bila Mejra. Odakle televizor? "Vidi, vidi! 
Ma... odakle! Poderala je mnogu cipelu jureći po 
Trstu pa se nešto 1 zaradilo. A mala joj oči kopala 
objeručke, hoće televizor, druge nije! Ko djeca... A 
ja ga, bogme ne bih mogo kupiti šale. Odakle? - 
Širio je Mehaga ruke. 

Suštavci su se tada dobro prodavali. Boga mi 
kad ga ko nova obuče obazirali su se Za njim. Oho, 
novi šuškavac? Odakle? Po kojoj cijeni? Nije toliko 
ni važna cijena samo daj, nabavi? Mjera se dogodila 
positna paih po desetak navuče ispod one trudničke 
haljine. 

- Trudna? - šale se carinici, vjeruju 1 ne vjeruju. 

- Jah, eto, Bog dao - utanjila bi Mejra glasom. 

Gledaju carinici u njezinu izblijedjelu haljinu 1 
usukanu zavijaču na glavi pa onda u Mejrino tužno 
lice sirotice. Jedan predloži da pozovu kolegicu da 
je vodi u carinarnicu, svuče je do gola i pregleda, a 
drugi odmahuje rukom:"Ma pusti je nek štogod 

zaradi, vidiš je kako se skupila..." Mejra misli kako 
je vješto prevarila carinike, vatreno ih hvali kako su 
strogi 1 kako nju opet lijepo gledaju, ali ne zaboravlja 
da istakne i svoju vještinu i trgovačku umješnost. 

Utom počeše stizati iz Trsta 1 zavjese, bile jeftine 
a kod nas se prodavale bolje nego šuškavci. Tada je 
otprilike 1 Amila završila gimnaziju. Mati joj nabavi 
isto onako široku haljinu te su u nekolika navrata 
preko ferija išle zajedno. Padala para ko rodna 
proljetna kiša. 

Upisaše je na studije. Mehaga je strasno volio 
starine 1 odmah odobri kćerin naum da studira 
historiju umjetnosti. Praktična Mjera zaključi da su 
baš dobro pogodili. S tom naukom se svukud 
može...Potajno Joj je u glavi kvrcala misao da bi 
Mila, onako lijepa, mogla naići na kakva princa sa 
Istoka ili bogatog sina iz kakve prinčevske loze 
bogate naftom. Jer Mejra, tako nije bila obrazovana, 
imala je izvrsno razvijen smisao za dobre probitke 
koje je znala prosto namirisati. 

U kući Čaluka vladao je lagodan životni sklad. 
Kad nije bivala na svome trgovačkom putovanju 
Mjera je rado silazila u čaršiju da razgleda izloge, 
kakve robe ima a kakve nema. Dotjerivala se kako 
je i priličilo jednoj trgovkinji, uostalom uspješnoj, 
pa zatim ženi poznatog čaršijskog kujundžije 
Voljela je da se uvrati i Mehagi u radnju. A on je 
dočeka ozarena lica, virne kroz stakleni izlog da ko 
ne gleda s ulice pa je uzme milovati, bockati prstom 
u istaknute grudi, smije se zasvijetljenih očiju. A 
ona se branila, smješkala se na golicanje sitno 


162 


podvriskujući. Pa je onda Mehaga stane da zagleda, 
mjeri je u dobro skioi jenoj odjeći. I onaj oj bogata 
kosa, iščetkana i njegovana, crna kao ponoć pa i ona 
sva uredna i njegovana, popunjena. Gleda za njom 
sve dok ne zamakne za ćošak. Merak mu da sejri 
kako sitno korača, osluškuje kako joj skupe 
talijanske salonke škripucaju. Svijet se za njom 
obazire, osobito muški... Da je vide oni carinici, 
dušu bi joj prije izvadili nego što bi je pustili da 
prenese Sed neocarinjenu robu! 

Idućeg ljeta studentica Mila je češće išla s 
materom u Italiju. Navlačila Mejra na nju šuškavce, 
omotavala oko nje topove | jeftinijih zavjesa. Pored 
koristi putovanje je djevojci upotpunj ja znanost 
buduće MONNE umjetnosti. Italija je bila izvor 
najboljeg uvida u živu historijsku butnu onoga što 

je bilo predmet Milinog izučavanja. Amila poče učiti 
ulja k. Osjećala je da nema neposrednog uvida 

u predmet svoga študi a bez znanja jezika kojim su 
govorili Mikelanđelo, - Rafael, Ticijani drugi. Ode 
i moja Haša da štogod kupi od Mejre, većinom 
curama, sebi i meni manje. I ja sam obukao Mejrin 
šuškavac. Kaže Mejra: eto, drugima je po to a tebi, 
Hašo, nek bude ta cijena. Kone smo, volimo se i 
pazimo... Kad ovamo po istoj cijeni je prodavala i 
drugima. 

Haša joj je zato prigovorila što kćer voda po 
tim putovanjima, nije to za žensko dijete. — 

- Moja Mila, Hašo, studira tu umjetnost pa JoJ, 
sestro, treba, nije to od kakva bijesa, šta ćeš... 

- Dobro, eto, rijet ćemo nek se to mora, a mora 
li cura nosati nako kratke suknje po čaršiji, zar i to 
spada u njezinu nauku? - Haša je voljela da stvar 
istjera na čistac što se i meni ponekada obijalo o 
glavu. - One joj noge curinske, zaobljene, a nako 
otkrivene, haman - čiplak! Šta ona, Mejra, to misli? 
Kako to, đe je vjera? A Mejra je onda natenane 
pričala Haši o dobu u kome se živi, kako djecu treba 
spremati, naučiti svemu što će ih kasnije dočekati u 
životu. Nije to samo radi, pa kako bude? Roditelji 
odgovaraju za svoju djecu.. 

- Tobe ja Rabbi, učini mi se da ne govori ružno. 
Ja zašutjeh a ona nastavi i skrenu baš na ono što 
sam podozrijevala, ko kakva Švabica. Samo da joj 
je dunjaluka? I ona tako govori, govori i misli, hah, 
sad sam ja okrenula na svoje a ja njoj: - A onaj svijet, 
Mejro, đe je? Kako misliš da ćeš pred dragog Allaha 
stati? 

- Jah, jah, onaj svijet veliš? Pa sa svijetom, draga, 
kako drugom tako i meni, ne more se mimo svijet. 
Ireba djecu privikavati, ovde je muka a tamo će 
dragi Allah sve providjeti. Allah je milostiv! 

- Milostiv? 

- Jest, sestro, sve sam slušala bule kako govore. 

- A 1čojk ti, ne more bez akšamluka? 

Mejra zakola očima. Učini joj se to previše. Ipak 
bila je Mejra mudra. Nije tražila odstupnicu u 
odbojnosti. Odabirala je blaga sučeljavanja sa 
Hašom čiju je nadmoć osjećala u neodbranjivosti 
sopstvenih mišljenja pa je priznala da joj Mehaga 
ponekad dođe pomalo u ćejfu, ali nikad ga niko nije 

vidio pjana. Haša je sumnjičavo vrtjela glavom. Muž 
joj je dolazio pri ćejfu, osobito nakon što bi ga Mejra 
posjetila u radnji pa on, pošto bi izašla 1 pošla za 
poslom, gledao za njom 1 osluškujući škripucanje 
talijanskih cipela, šaputao: "Hvala ti, dragi Bože, 
što mi je nasib učini!" Smješkao se, meračio, i dobro 
pazio da ga koji komšija ne vidi kako zuri za njom. 
Ako bi ga ko i vidio, odmahnuo bi rukom:" Ma ništa, 
gledam nešto nako, nešto se zamislio. Imam i briga, 
a ko ih danas nejma!" 

Predvečer pogađa tačno u Hamin bife na 
akšamluk. Kad dobro ućejfi, zasvijetli okom koje 
mu, kad od nekog naraslog zadovoljstva pljucne 
prisjećajući se jutrošnjeg susreta sa Mejrom u radnji, 
zafrlji nekud preko kosmate obrve veselo i 
obješenjački pa požuri kući. I ko ga dobro poznaje 
ne bi rekao da je pijan. A ni Mejri nije bilo krivo 
kad joj dođe onako pri ćejfu, smješkaju se jedno 
drugome, guču ko golub 1 golubica. 


4. 


Prije dvije-tri godine dok ljeto biješe u 
najboljem jeku, sijevnu jedne večeri vijest: Mehagina 
Amila viđena s mladim strancem u automobilu 
talijanske registracije! 

Mahala poče zujati 1 brujati 

Upoznala ga Mila kad su, prije nekolika 
mjeseca, ona i mati joj, bili na Via Veneto. Pokazivao 
joj slike u koloru: Tu, na slici, fabrika, ispred fabrike 

on Lučiano Gabrieli. I rekao joj kad su se sreli u 
parku punom skulptura stare klasike. "Bonđorno, 
sinjorina, kome state, kome va? Andiamo, 
andiamo!" A kada mu je kazala da je Bosanka, on: 
'Ijo voljo bene Bozna, ragacce, Bozna sinjorine!..." 

Zakazaše da se drugi put nađu u Firenci kad 
Mila dođe u grad historije umjetnosti da se napoji 
znanjem na izvorima renesanse, vidi je uživo i tako 
zaokružuje svoja znanja iz struke prije nego što 
počne profesuru, Mejrin i Mehagin najveći životni 
san! Djevojka iz sarajevske mahale da izučava djela 
firentinskih majstora! 

Lučianu doista zapela za oči egzotična 
Bosanka... One njezine krupne istočnjačke oči, 
sjajne 1 sanjarske, orientale, egzotiko, Bozna, bravo! 

. "hahahahaha..." A on crnpurast, crne kovrdžave 
kose s tankim nausnicama, pravi holivudski glumac, 
kako bi rekla Mejra kad bi joj ona i kći pričale o 
njemu. 

Nadoše se po dogovoru u Firenci. Lučiano je 
pokazivao Mili remek-djela firentinskih majstora, 
strasno pipkao vršcima dugačkih šiljatih prstiju 
skulpture, pjevušio joj u parku napolitanske 
pjesme... Izgledalo j joj je kao da je ušla u svijet iz 
svojih snova, oči joj se toplo sjajile, sva je bila 
PAKOG njegovim razumijevanjem vajarstva, 
rukama jo j pokazivao kako je 1 ona jedan unikatan 
primjer te umjetnosti što je i jedan i drugi primjer 
božanskog nadahnuća, izraz božanske || jepote 
kojom je, eto, obdaren i čovjek... I uopće je bio i 
sam Lučlano, takav oralne iv i lijep Talijan koji 

je naličio u svemu svome govoru 1 svojim 
interesantnim mislima. 

Mejra 1 kći su poslije dugo razgovarale u vozu 
o tome poznanstvu razgledale čitavu zbirku 
fotografija u boji koje je Lučiano poklonio Mili 1 sa 
kojih se, mahom u prvom planu, nudio šarmantni 
osmjeh mladog čovjeka, ljepotana. "Da li nije 
Sara moja kćeri? Uh, što bi hasumi popucali 
od muke da ti zapadne? Jesi li ga, kćeri, pitala da 
nije musliman?" - nagađala je mati - "Oh, majko, 
zar si toliko otupila u onoj našoj mahali? Kako ću 
ga to pitati? I ko to danas gleda?" Mila se ljutnu. 
Mejra razmisli, pomisli da 1 jest možda tako ko što 
kaže kći i ostavi u dnu duše i od sebe same skrivenu 
tu prevratničku misao. A onda se prihvati 
uobičajenih odgojnih naputaka:"Nemoj, draga 
kćeri, da se šališ s glavom, ne daj Bože da ti otac 
sazna. Obe bi nas ubio! Pazi dobro šta radiš!" 

"Oh, majko, tvoja kći treba uskoro da postane 
profesorica historije umjetnosti a ti Joj g govoriš kao 
da je malo dijete, bebica. Ta moje mi obrazovanje 
ne deo) ava da budem jedna nezahvalnica i tebi 1 
ocu. Majko, mirno spavaj" - zagrli majku 1 stade joj 
se umiljavati. 

Kad kuda pođe napolje, Mejra gleda za njom, 
nekakva jje toplina u očima osvoji ne može da odvoji 
pogled od nje i moli Boga da je sačuva od svih 
nesreća i nevolja, da joj bude suđen muž kakva ona 
zaslužuje, prouči ono nešto što je znala, potre 
rukom lice i puhne za njom. Slušavala je od svoje 
matere i nane da treba puhnuti za čeljadetom poslije 

molitve da ga sačuva od džina i urokljivih očiju a 
posebno šejtanskih stranputica. To je Mejra dobro 
zapamtila, ponekad tako puhne i za Mehagom da 
joj ga kakva namiguša ne zaulari. A što se tiče 
Mejrinih vjerskih znanja ona su bila više nego 
skromna tako da je puhanj e bilo najznačajnij i dio 
sadržaja njezinih dova čija je vatra bila u njezinu 
srcu. Jer baš ove osobe život su joj činile takvim 
kakav je, osobito kći. Nosi joj sobom sva veselja, 
budi u njoj najljepše nade a ona joj zauzvrat 
preuzima najveći dio briga, služi je, potura joj i 
pomaže da lakše savlada nauku. Ko će drugi ako 
neće majka? 


5. 


Bilo joj je Žao da joj kći posti ramazan. 

- Ono kad joj je bilo oko sedamnaestak godina 
vidi je moja Hlaša Lako izlazi iz kuće s napuhanim 
Ljbiou u ustima od gume za žvakanje pa odmah 
Mejri za oči:"Što ti ono Amila ne posti, Nm Priča 
se sve kako je viđaju po kahvama i u muškim 
društvima. Bude. kažu, i cigara, dimi se i teferiči, a 
ramazan nasto?! Priča se da ti se kći i propušila, 
haman puši svakakve cigare... Jah! "Nema u Haše 
dlake na jeziku! 

- Eh, u Hašo, baš ne moraš ni da gledaš moju 
Milu. Nisi joj zar 1 tu zavidna na ljepoti i pameti 
kojom je dragi Bog odbario? Pa mi dobro uči. A to 
što je vide u slastičarni, kud će jedan djevojčurak u 

njezinim godinama već u slastičarnu, Zar tvoja ne 
voli slatkiše? Nađi mi je, dina ti, ako znaš koja ne 
bi kolača 1 slatka? A baš ću je propitati ide li u 
slastičarnu s kakvim muškinjem... a što ne posti, 
Hašo sestro, pohafifna je, vidiš je i sama, učenje je 
smori! 

- Ništa ona nije slabija od moje Feride ako nije 
i jača. A 1 Ferida uči tehniku, kažu da je to najteži 
fakultet, pa hefta prođi a ona ne izađe u društvo pa 
opet posti. 

Druge godine poslij e Firence viđena je Mila sa 
Lučianom u najnovijem tipu Fijatova mirafjoria 131. 
Pojavljivala se u Termi na Ilidži. u Tisovcu, Zoviku 
iu ode Evropi... Pošto Mejra saznade za kćerine 
provode, pade u bandak. I kad je došla sebi, Mila ju 
je uvjeravala da je Talijan samo podučava u historiji 
umjetnosti, vrlo je obrazovan 1 Još i sam prvoklasan 
slikar pa mu ona parirala! Šta je to? Ništa! Zamolila 
je smjerno majku da ne sluša svijetske laži, zna ona 
dobro svoje dužnosti... 

- A što ćeš ti ikako, ne bilo te da Bog da, s njim 
po hotelima? I šta ćeš mu ti parirati! 

Mejra se ustremila na kćer stisnutih šaka a kći 
uze da materi govori o dva svijeta. Jedan | je ovaj 
primitivni, mahalski a drugi onaj prosvijećeni, 
moderni. Moderan svijet ulazi u hotele a da sve bude 
časno 1 pošteno, a onaj drugi samo ako te vidi na 


: takvu mjestu misli da se kurvaš!... Kad joj Mejra 


spomenu vjeru, gotovo zasikta 1 šćaše da je plehne. 
Mila se mazno izmigolji:"Eeee, nećemo tako, 
mamice!... To nije ni fino ni pedagoški, zar vjera ne 

naređuje nauku, ne budi zaostala, mamice!... 
Lučiano je samo jedna umjetnička duša, slika 1 vaja, 
trebala si vidjeti kako rasklapa štafelaj nased Tisovca 
da mi pokaže tehniku slikanja prirode, pričao mi o 
umjetničkim pravcima ljepše 1 sistematičnije od 
mojih profesora. Možeš li da naslutiš kako mi je 
dragocjeno iskustvo ostavio i znanje. 

Ali za Lučianov dolazak saznade i Mehaga. 
Pošto mu Mejra, pritisnuta muževljevim jakim 
prstima koji joj kao kliješta obujmiše vrat, hoće je 
zadaviti, priznade razlog svoga bandaka, muž je 
riknuo kao ranjen lav. Prijetio je 1 nije se šalio: Ubiće 
1 nju, 1 Mejru, i Talijana, pa onda sebe! Zna li ona, 
nikogovićka, kakva je to bruka za njihovu kuću! 
Zna li ona ko su Čaluci? Mejra se branila prilično 
nespretno da ništa ne zna ali izusti da je za njihovu 
Milu plaho korisno da bude s tim Talijanom, treba 
joj za diplomski rad... Mehaga je ošinu šakom 
posred glave iz sve snage i obori je pa opsova sve 
koristi od takva posla! 

Osam dana od udarca nije Mejra mogla doći 
sebi. Kmšiluk je sve pažljivo pratio preko vlastitih 
uhoda. Svi oni koji nikad nisu bili pozvani u 
Mehaginu kuću na kakvu čast privlačili su se sada 
nepozvano pod pendžere i prisluškivali. 

Još iste večeri Mahaga } je popio cijelu litru 
konjaka 1 nikad nije bio pjaniji. Bi mu žao što je 
S). udario Mejru. Sutradan ga je spopala 
nepodnošljiva glavobolja. Povezao glavu mokrim 
peškirom 1 legao na kanabe odakle je zurio u strop 
kao mrtvac ne trepćući. U sobu mu idućeg jutra uđe 

kći pokajnica zabuljena finim namazbezom, vlažnih 
velikih očiju, baci se na oca 1 zagrli ga. Pošto se 
Mehaga uspravi i sjede, ona mu se kao nekad smjesti 
ravno u krilo i poče mu ljubiti ruke, a otac ronio 
suze od radosti što vidi tako očiglednu plemenitost 
svoje krvi koja bi 1 kamen rastopila a ne njegovo 
mehko srce. Povjerova da mu kći nikad ne bi učinila 
ono što je on mislio, prije bi - kaže - umrla! Prebaci 
sebi da je staromodan i nesmotren, pa zagrli kćer. 


6. 


Kućom zavlada mir. Amila je apsolvirala, 
smjerno hoda po kući i sprema dva zaostala ispita. 
S vremena na vrijeme upliće u svoje uspomene iz 
Firence umjetnička iskustva budućeg likovnog 
znalca, a napiše 1 čežnjivo pismo svome talijanskom 
prijatelju ne skrivajući i poneki sentimentalni uzdah 
za minulim susretima, potajan 1 ženski. 

Uto 1 diplomira. 

Mejra i Mehaga spremili bogat zijafet. Pa za 
vrijeme večere Mjera obilazi ženske zvanice i svakoj 
ponaosob manje-više govori iste riječi:"Eto, ko 
ti, ćerka nam diplomirala, postala profesorica, pa 
da to, velimo, Mehaga 1 ja, zajednički s prijateljima 
proslavimo. S kim ae dei podijeliti veselje 
ako ne sa vama, našim najdražima..." 

Bila je 1 Haša 1 sve vidjela i zapamtila kako ona 
to već zna. O sjaju sobeta i bogatstvu sofre dugo se 
pričalo, sve do prošlog ljeta. A onda je sve najednom 

zanijemilo. Ponovo došao Lučiano. "...Kome state, 
ragaca...Kome va?" - veselo se razvikao Talijan. 

A mlada profesorica, prava damica, obigrava 
oko Talijana koga su priče o egzotičnim ljepoticama 
iz Bosne bacale u pravo romatnično ludilo. Jedini 
prigovor koji joj je stavio ticao se zamjerke što se 
nije odjenula po bosanski kako se odijevaju 
istočnjačke dive pokazujući domaću lucidnost i 
smisao za ljepotu. A to što je obukla je bez 
originalnosti. Mila se malo začudi njegovoj 
primjedbi ali joj to nije nimalo smetalo da drugi dan 
pobjegne s njim u Italiju! 

Mehagi 1 Mejri osvanu najcrnji petak u životu. 

Ali nije bilo zlo samo u tome. Od tvornice sa 
Lučianovih slika nije bilo ništa. On je u njoj bio 
samo namještenik, crtač automobilskih modela. 
Pošto mu je firma radila, uglavnom za Fiata, nadao 
se da će jednog dana postati dizajner što bi bez 
sumnje bila lijepa budućnost uz uslov da je 
talentiran. Automobili u kojima je dolazio u lov 
na bosansku egzotiku bili su ustvari iznajmljivani. 
Sve u svemu - luk 1 voda! 

Dva-tri dana poslije poslaše mahalski providuri 
starog Džafera, nagluha, zlurada i surova šaljivčinu 
da ode Mehagi na čestitanje. 

- A u tebe se, Mehaga, plaho lijepo udade šći?... 
Neka, neka - govori Džafer i skida cipele na 
papučluku. - Ih, brate, veliki je to mubareć, veliki... 
Pa nek je sretno i hairli, brate! 

Sutradan je pričao: - Jah! Čojku šći završila za 
profesura pa se dobro udala. Ne biva to svaki dan... 

- De, vjere tu, Džafere, ne zavrzuJ! Toj udaji 
može se veseliti samo kakav Mehagin dušmanin! 

Džafer nagluh pa dobro ne čuje. 

- Veselite se, veselite, jašta! - kažem ja Mehagi i 
ženi mu. - Uhvatila se naka cura za veliku sreću, 
nek je sada dobro drži 1 čuva! 

U Mehage se sve više nabire koža na neobrijanoj 
bradi ( ja mišljah, Boga mi, ovo hoće da bradu pusti!) 
a usta mu se krive, podrhtavaju mu, koče mu se 
nešta, suze mu se navrću od neke, beli, dragosti. - 
Da nećeš to bradu, Mehaga, pušćati? - Šta je, zar da 
na vaki mubareć plačeš! Naku ti šći sreću našla! 
Vidiš li, bolan ne bio, za kakve se sve mrake danas 
udaju i žene, brate!? Jest da je jedinica ama našla 
prema sebi momka, šta bi vi više šćeli? 

Mehaga sve više roni suze, zagledao se u 
Džafera, ne zna šta da misli. Matuh možda ne zna 
cijelu istinu? A Džafer nastavlja: - Čuje se da je 
momak zenđil, imućan a ti plači, de, brate, isplači 
se, biće ti lakše, a poslije imaćeš kome otići u stranu 
zemlju, proći, vidjeti... Mejra ne trepće sva mu se 
unijela u lice. 

- Prođi se, Džafere, tog govora, brate! Ne 
prisjedaj mi na muku! Već popij kahvu pa idi, ovo 
nije za me nikakav mubareć već čista dunj zlu ka 
propast! - Mehaga otkide grubo. 

Džafer je samo kazao: Oh, brate, brate? 1 Zašutio 
ko zaliven. 

Poslije se pronio glas kako je Mehaga bacio Za 
ženom drveni parmak, vičući: "Gubi mi se 1Z kuće, 
nesrećo! Čim sam čuo kako ti je rahmetli dedo, 

odmah sjutradan, pošto je Švabo uljego u šeher, SADRŽAJ 
odletio da im potkiva konje, trebo sam dignuti ruke 
od tebe, kujo! Tako se mogo poniziti samo nesoj i 
nikakva sorta!" F . s 

